url
stringlengths 15
6.61k
| text
stringlengths 104
99.9k
|
|---|---|
https://www.mrmiles.hk/whatsapp-payment/
|
近年流動付款功能大行其道， PayMe, Alipay, WeChat Pay 等等都想信大都耳熟能詳。Facebook 最近亦宣佈旗下既WhatsApp 新增流動付款功能WhatsApp Payment，Mark Zuckerberg就話係透過Facebook Pay嚟做。
至於轉賬比商戶嘅玩法係點？簡單嚟講即係只要間商戶有登記到WhatsApp嘅流動付款功能，你就可以直接係WhatsApp一條龍咁瀏覽商品後直接用WhatsApp比錢，聽落好似都幾方便！呢個功能已經係whatsapp 全球第二大用戶市場巴西率先開放，聽聞係不久嘅將來會續步開放比全球用戶使用，希望香港都快啲推出啦！WhatsApp Pay好唔好用都好，作為消費者有得選擇都係好事嚟嘅！
Facebook創辨人Mark Zuckerberg表示WhatsApp新推出嘅流動付款功能係基於上年推出嘅Facebook Pay進行轉賬。現時係巴西首先推行嘅流動付款功能就同咗巴西金融機構合作包括巴西銀行、Nubank及Sicredi所發行嘅Visa及Mastercard信用卡支援付款功能，並與付款處理商Cielo合作完成交易。相信透過WhatsApp呢種新型一集式嘅營銷手法應該都幫到唔少中小型企業更易同客戶交流同增加佢地嘅購買力。
交易方面，WhatsApp用戶只需輸入返6位數字嘅Pin或者指紋識別功能即可完成交易，Face ID暫時就未用到啦。一般用戶透過WhatsApp進行交易無需任何交易手續費，不過商戶就須於先繳付3.99%手續費先可以收到交易款項。另外，WhatsApp亦表示Facebook解決到因加密貨幣而遇到的監管機構阻力，就可能會根據返唔同地方嘅消費習慣作調整後，嘗試推出市場。
WhatsApp新增流動付款功能係咪係香港都用到？
未用到呀，WhatsApp暫時只係巴西試行推出，暫時未知幾時係香港推出。
WhatsApp付款功能大約係點樣運作㗎？
交易方面，WhatsApp用戶只需輸入返6位數字嘅Pin或者指紋識別功能即可完成交易，Face ID暫時就未用到啦。一般用戶透過WhatsApp進行交易無需任何交易手續費，不過商戶就須於先繳付3.99%手續費先可以收到交易款項。
WhatsApp付款功能同PayMe付款有咩分別？
經PayMe進行交易需要透過PayMe同WhatsApp兩個App先完成到交易，而WhatsApp付款功能就可以直接係對話內進行交易，甚至用作商戶消貴。會比較似WeChat Pay咁可以係對話的欄木上做轉賬。
WhatsApp付款功能是否需要手續費？
暫時所見用戶交易無需手續費，實際係點都要睇到時推出時會點運作。
|
https://www.discuss.com.hk/viewthread.php?tid=26878578
|
面部皮膚比較敏感，有咩美白產品或防曬產品我係仲可以用㗎？
防曬建議物理性會好啲，即係戴帽，太陽鏡個啲。搽既野始終太多化學成份，對皮膚唔太好。
美白與其買產品倒不如係食方面著手，食啲有維他命c既食物，食茄紅素既食物令皮膚冇咁易曬親，食啲蛋白質，其實都好足夠。
我朋友前排送左枝新出既雅x防晒，俾我用，又ok 喎。無香料，無敏感。好似300樓下，好大枝。有排用。
美白我就長期食維他命。
|
http://www.hkplayndine.com/2015/02/blog-post_54.html
|
PND純粹分享，愛玩愛食。: 米香炸兩、綿糯粥底！
米香炸兩、綿糯粥底！
上次PND講到上水嘅冰室唔錯，其實仲有無其他野食呢？
講到最有香港舊日嘅風貌同風味，市政大廈熟食中心其實都係一塊福地嚟架！PND中午嚟到，呢度環境非常整潔，污水無，垃圾無，仲有冷氣好流通，坐滿公公婆婆同白領。好似呢間粥店，最出名嘅其實就係甘蔗粥同腸粉！
《滑牛腸》同《炸兩》都係必食！腸粉皮厚身軟綿，米香勁重，而且非常滑溜軟熟！
《炸兩》嘅腸粉皮包住嘅油炸鬼好脆，而且入口無油膩感，又熱又新鮮，連甜醬都唔使加，好味！
《滑牛腸》牛肉一塊塊打到起根，經少少調味，彈牙又濃郁，咩醬都可以唔使點加！
馳名《艇仔粥》$18大大碗夠兩人分，粥底鮮甜有鹹香，畢起一羹仲見到一粒粒米，而且入口好綿，而且每樣材料都有好幾件，好足料！
啲店員姐姐仲好好服務同我地有講有笑叫我地任影唔嬲！
台灣四寶：魯肉飯、蚵仔煎、珍奶、滷味！
|
https://sports.fanpiece.com/hkgirlandtrail/%E8%A1%8C%E5%B1%B1%E7%99%BC%E7%87%92%E5%8F%8B%E5%90%BE%E6%9C%83%E8%A9%B1%E4%BD%A0%E7%9F%A5-%E6%89%8B%E6%A9%9F%E8%A3%9D%E5%92%A9%E8%A1%8C%E5%B1%B1app-part-1-c1370455.html
|
一般人行山都甚少會帶上地圖。但係地圖同指南針其實好重要，因為可以比大家睇到附近最近既車路或者番去城市既方向。
絕對明白新手未必有睇地圖既訓練，而隨住google map 既發展，大家都開始用google map 去行山。但係其實都好危險，因為google map 係山上面既位置未必時時都精確。係山上面特別係路口，差之分毫，失之千里。
有見及此，不如介紹幾個係行山可能會幫到大家既app。希望大家上山個陣，多一個參考資料。主要可以知道到行幾耐會到，上高落低幾多。甘大家可以方便預備好自己要帶既水，食物等等。
今次主要係part 1 講上山前，要係個app 到set 好要行既路。目的係到時上到山，可以睇到自己行既路線同原本計劃既路線實際差距。
上而下，第一個係關於山徑資料，例如app 內已經記錄既常用山徑資料。例如麥理浩徑、港島徑等等。
拑左儲存之後，就會出現下面既版面。
首先係控制面版面，有呢幾個制。
第二個好似google map 既logo 係一個位置定位。
第三個係繪畫行程既。主要係行既路段屬於已經存在既路段或者呢個app 既地圖上面係有既路徑，例如麥徑、港島徑。
第四個係繪畫行程既路線。但係就吾屬於呢個app 既地圖上面既路。其實呢個app 主要建議行郊遊徑，或者明顯既路段。但係有好多行山發燒友都仲意拎郊遊圖或者地型圖（例如HM20C)去行山，而呢類型既路段未必顯示於地圖上。所以就要用呢一個功能去畫圖。
第五個呢個係刷膠既功能。可以刷走你吾要既野。
當你畫路線既時候，只需要拑一下第三個制（如果係跟隨地圖上面既路線）或者第四制（跟據地型圖路線）。
完成畫圖之後，拑一下右上方既制，完成整個編輯。
之後拑一下，右下方第一個制。就會出現呢面頁。
就住拑一下，第一行第二個制。
就會出現以下面頁，拑一下圈住既位置。
就是出現有關山徑既詳細數據。
下一集繼續話比大家知，點樣係行緊山個陣用呢個app 減低迷路既風險。
|
https://www.ohpama.com/538699/%E9%96%B1%E8%AE%80%E5%AD%B8%E7%BF%92/%E9%96%B1%E8%AE%80%E5%AD%B8%E7%BF%92/%E5%92%8C%E7%89%9Bb%E7%9A%84%E6%88%90%E9%95%B7%E6%97%A5%E8%A8%98%E5%8A%A9%E9%A4%8A%E9%87%8E%E7%94%9F%E5%8B%95%E7%89%A9%E5%9F%B9%E9%A4%8A%E6%84%9B%E5%BF%83/
|
我係一個好鍾意動物嘅人，所以對於動物嘅權益我都好留意。亦因為我自己好鍾意動物，又熱愛和平。從和牛B細個嘅時候，我就開始教育佢愛護動物、及愛護大自然。
所以除咗卡通片，動物頻道亦係佢最鍾意睇嘅節目。佢對於動物界同大自然嘅嘢，都好好奇，每次一路睇都會一路問我。
就好似最近電視睇到大象群嘅生活，大象BB好鍾意沖泥漿浴咁。和牛B睇到大象BB咁玩泥漿，都睇得好開心。我哋亦從而得知大象沖泥漿浴係有原因，就係泥漿可以保護大象嘅皮膚。
依家只要助養大象，就可以得到可愛大象毛公仔一隻、「助養」證書一張、定期收到保育資訊《大象動向》、《生命之延》環保刊物。亦令小朋友明白自己都係地球一分子，有責任有義務去保護地球嘅資源。
立即捐款/助養：
|
http://wesharedev.vizzhost.com/YorkYork/articles/4552873
|
最後1晚我地入住北投溫泉區嘅麗禧酒店！
呢間酒店高尚典雅，一入去就有種舒服自在嘅感覺！
我地今晚入住嘅喺雅緻豪華客房！
辦好入住手續後，服務人員就邊解說邊帶領我地到房間。
麗禧嘅服務真係好好，服務人員解說得非常詳細而且服務周到，唔通呢種就係賓至如歸嘅感覺！
打開櫃有各式各樣嘅飲品，仲有咖啡機添！
浴室非常乾淨整潔，半開放式和風設計，好舒服呢！
收拾好之後，我地就去酒店入面嘅歐陸餐廳食我地嘅Farewell Dinner喇！
行程去到最後，當然唔少得要好好慶祝一下啦！
聽日我地就要各自返去自己屋企，而下一次見面又唔知會係幾時呢！
所以為左要好好慶祝同好好道別，我地今晚要盡歡！
呢度好有情調，搭配上精緻又美味嘅料理，我地”兩個人的旅行”就喺呢個晚餐畫上左完美嘅句點啦！CHEERS！
我地開餐喇！
擺盤好精緻呢！
呢個牛肉非常鮮美多汁，又嫩又好食呀！
鮮甜嘅龍蝦湯飲起黎非常可口，好回味呢！
最後仲有紅茶同甜品，大滿足呀！
呢一刻嘅心情已經唔係失落，而係好好珍惜最後一晚呢！
可能呢度真係比到我地家嘅感覺啦！不過第2日晚我地就要各自回家喇！
酒店仲附送左梅子酒比我地享用呢！我地就以梅子酒再干杯，預祝我地各自日後嘅旅程愉快啦！
一齊浸住溫泉，一齊傾下計，回想番呢一個Trip真係不可思議，將一個馬來西亞嘅女仔同一個香港嘅女仔拉埋一齊，16日嘅台灣環島遊充滿著唔同嘅行程同挑戰，亦都將會創造更多日後嘅旅程呢！
Day 10 大甲鎮瀾宮＞台中傳統糕餅DIY＞高美濕地＞梧棲漁港 一落高鐵，就見到有人拎住我地嘅名牌黎迎接我地喇！ 我地黎到台中第1個行程就係拼車台中高美半日遊，呢架車有9個位置，好豪華呢！ 接埋其他團友，我地就開始喺台中嘅旅程喇！同車仲遇到幾位香港嘅朋友！哈！原來佢地都係透過KKDAY 報名嘅呢！第1站：大甲鎮瀾宮 我地繼係澎湖之後，第2次黎媽祖廟喇！ 大甲鎮瀾宮係全台最知名嘅媽祖廟之一，亦都係大甲最具代表性嘅景點。我地就用我地喺澎湖學嘅禮儀，入廟參觀下先！ 廟內個頂好精緻呢！之後導遊同我地講原來呢度仲有個金媽祖架！好多人黎參觀都會睇漏眼呢！ 因為個金媽祖喺地下室！呢度記載左媽祖嘅歷史，有圖解亦都有文字！ 媽祖嘅金身就唔方便影相喇！大家有機會去鎮瀾宮，不要錯過看金媽祖呢！ 喺鎮瀾宮有個大振草帽草蓆－導遊話呢度嘅草帽好受歡迎呢！
|
https://flynow.hk/%E5%A4%A7%E9%98%AA/2019%E5%B9%B4%E6%97%A5%E6%9C%AC%E6%AB%BB%E8%8A%B1%E9%A0%90%E6%B8%AC%EF%BC%813%E5%A4%A7%E5%BF%85%E5%8E%BB%E4%BA%AC%E9%83%BD-%E5%A4%A7%E9%98%AA%E6%AB%BB%E8%8A%B1-%E6%99%AF%E9%BB%9E/
|
每年嘅3月至4月都係去日本賞櫻嘅最佳季節，有好多日本媒體已經公佈咗2019年日本櫻花嘅開花預測，想今年去日本賞櫻嘅人就要留意喇！小編仲會話埋比你知咩景點嘅櫻花景色係最靚，今次會率先介紹京都 大阪櫻花 景點，呢三個地方都有超多櫻花樹，可以影到超壯觀嘅櫻花景色，你都想影靚相打卡嘅話，記得bookmark喇！
淀川河川公園位於三條河流之間，總共有250棵櫻花樹，成個櫻花樹「走廊」全長1.4米！咁多櫻花樹聚集每年成功吸引超過40萬人過來賞櫻，喺全日本最受歡迎嘅賞櫻花地點之一！
2017年仲起咗個高25米嘅櫻花展望塔（さくらであい館），可以高空睇晒成個櫻花樹「走廊」嘅景色，畫面肯定好震撼！影相打卡必去！
其實唔單止可以日頭賞櫻花，其實夜晚賞櫻花都係幾正嘅體驗！圓山公園可以見到好出名嘅「祇園枝垂櫻」，喺夜晚燈光之下賞櫻花感覺同日頭好唔同，如果你都想試下夜晚喺京都賞櫻花，但唔想煩交通嘅話，都可以參加呢個半日遊，睇完日頭嘅櫻花，再睇埋夜晚嘅櫻花肯定好滿足！
其實京都仲有唔少景點都好值得去，去睇京都櫻花嘅時候都可以去埋以下呢幾個地方！
想睇晒咁多個地方嘅櫻花當然要book返間交通方便嘅酒店啦！小編特別精選咗5間好新淨嘅京都酒店，仲要近車站又多購物點，無論去shopping或觀光都夠晒方便！
毛馬櫻之宮公園位於大河旁邊嘅海濱公園，公園種植咗大約4,800棵櫻花樹，喺每年嘅3月尾至4月頭河邊嘅景色就會被櫻花染成一片粉紅色，而且呢條河係好出名嘅遊船河路線，喺船上賞櫻花就唔洗怕同其他人逼，安心影靚相！
而且呢個公園同同樣係賞櫻勝地嘅大阪城公園好接近，睇完大阪城公園嘅櫻花，再來毛馬櫻之宮公園遊船河就啱晒！
去大阪城公園嘅話記得用大阪周遊卡，咁樣搭車就更抵玩！想知道更抵玩嘅行程可以睇埋下面呢篇文！
以下呢幾間都係2018年超級受歡迎、好多網友都話好住嘅大阪酒店，而且去毛馬櫻之宮公園都好方便！
藤原宮跡一年四季都可以見到唔同類型嘅花，不過春季最精彩嘅肯定係櫻花及油菜花同時盛開，鬥麗爭妍，250萬朵油菜花加上超多櫻花樹，一片黃色加粉紅色嘅畫面，小編睇相都覺得超靚！想一次過睇兩種花一定要過來呀！
|
https://eastweek.my-magazine.me/main/92427
|
我喺金融界工作超過四十六年，其中踏足證券業都三十幾年，同好多同業一齊經歷過幾個股市大起大落，雖然我已經離開證券行但工作仍然同行業息息相關，所以香港證券業協會慶祝四十周年，新任主席徐聯安（Gordon）邀請我參加晚宴，我第一時間應承。晚宴上見到好多舊同事和行內老友記，平時大家好難夾到時間食飯聚舊，但見到面一啲都唔生疏，而難得聚首一堂，壓軸節目係一眾會董和友好上台大唱《朋友》，氣氛熱烈，亦反映同行不一定如敵國。
當晚筵開三十幾席，請咗唔少重量級嘉賓，包括財經事務及庫務局局長劉怡翔、證監會主席雷添良和副行政總裁梁鳳儀、港交所聯席總裁及首席營運總監戴志堅、張華峰議員等。Gordon亦特別多謝三位在四十年前創立協會嘅元老，包括董偉、張天生和羅沙。
香港證券業協會主席徐聯安（左）。
當時股市正值發展階段，資訊和會員唔互通，令市場未能完全順暢運作。一九七八年，十四位屬於唔同交易所嘅證券經紀共同促成協會誕生，希望加強同業和市場訊息交流，促進合作，有利業界進步，協會嘅四環會徽都係咁意思。協會七八年註冊成立，翌年舉行就職典禮，所以今年名義上係四十周年，實質歷史已經有四十一年。Gordon致辭時亦講笑，話比起三十歲嘅證監會和十九歲嘅港交所，協會算係長輩。
Gordon今年從上屆主席張為國（Gary）手上接過主席一職，佢坦言有壓力，一則香港正面臨內憂外患，行業特別係小型證券行經營倍加困難，再者金融科技愈加發展，傳統經紀業務空間勢必再被壓縮。呢個形勢下，證券業要設法擴大經營空間，例如在大灣區尋找機遇。相信Gordon可以分享佢公司亨達嘅經驗，唔係外資至做到國際化，佢哋作為港資公司可以喺十四個國家十八個城市營運，連中東、非洲、南美都有公司足跡，我都有興趣聽佢分享箇中經驗。而要迎接新經濟，運用金融科技，當然要依靠年輕人，所以Gordon另一倡議係促請政府資助業界開設實習職位，為行業注入新思維。
|
https://www.baby-kingdom.com/forum.php?mod=viewthread&tid=12023924
|
1. 佢細佬老婆成日話工作壓力大，又唔係賺得多，叫佢唔好做湊仔，竟然話咩都肯做就係唔湊仔！
3. 令我最嬲係，下星期兩公婆又去台灣旅行一星期，問都冇問奶奶就買左機票，奉旨咁！又漏低兩個仔！點解三十幾歲就要去旅行休息，七十幾歲老人家一星期七日，每日廿四小時幫你湊仔就息都冇得休，仲要家用得五千，包屋租水電煤伙食。 咩世界！
最無奈係嫲嫲心軟唔會玩擺工，明俾佢地蝦，睇住佢俾人蝦到上心口都唔知可以做到啲咩，唉！
除左係度發洩，仲可以點？
兩個 b 都係意外有左，兩年抱兩，生完兩個都係俾爺爺嫲嫲湊，口口聲聲話掛住對仔，但……
真係好討厭呢啲人，冇心教冇心湊就避孕咪生啦！仲有，爺爺嫲嫲七十幾歲喇，兩個老人家湊兩個細路，身體又唔好，想做死佢地咩！
我囡同學仔父母都係咁上下，生完兩個囡就比個呀婆湊，呀婆仲後生有力湊，但就冇心教，兩個小朋友曵到不得了，係餐廳食野比個小朋友周圍走都唔理，搶我囝既玩具，我囝拎返仲衝埋黎打我個囝，我都怕鬼左佢而家接完放學都避開佢！！
只凳兩佬辛苦！
我地好難講咩，一個願打，一個願挨。
|
https://news.modia.com.hk/2018/05/24/87339/%E6%B1%AA%E5%AD%90%E7%90%A6%E7%B4%A2%E8%B4%8D%E9%A4%8A%E8%B2%BB%E5%94%94%E7%AE%97%E5%A4%9A-%E5%91%A2%E5%95%B2%E5%90%8D%E4%BA%BA%E6%94%9E%E5%BE%97%E4%BB%B2%E5%A4%9A/
|
汪子琦索2.4億贍養費唔算多？ 呢啲名人攞得仲多！
內地製片汪子琦同富婆Laura正式簽紙結束同性婚姻，汪子琦索價3千萬美金(約2.4億港元)贍養費，搞到Laura要搵律師解決，最終一蚊都唔洗俾嘅Laura仲串汪子琦「貪字得個貧」！不過原來2.4億贍養費對於富豪而言真係唔算多，以下呢啲名人就係「成功」嘅例子喇！
美籍傳媒大亨梅鐸嘅第三任前妻鄧文迪，2013年「被離婚」，有傳鄧文迪獲得超過10億美元（約78億港元）補償。離婚後嘅鄧文迪，生活多姿多彩，又曬比基尼、又同「小鮮肉」拖手仔沙灘漫步，以行動證明「活得比你好」！
至於香港方面，同「大劉」劉鑾雄拍拖14年嘅呂麗君，據估計，佢多年來收到嘅現金、首飾、物業、同埋其他禮物，保守估計都有23億港元以上！呂麗君又選過港姐、又喺英國倫敦大學國王學院化學工程博士畢業，美貌與智慧並重，加埋超過20億港元身家，分咗手都嘅生活都唔洗點擔心啦！
人稱「婉君表妹」嘅台灣女星謝玲玲，雖然喺1995年同林建岳離婚，但深得前老爺奶奶疼錫，獲4億元贍養費。
謝玲玲離婚後繼續培育5名子女成才，而且依然好關心前老爺奶奶；有傳媒就形容佢係林家「永遠新抱」，就好似今年3月謝玲玲開畫展，92歲嘅林老太亦有親自現身撐場！
|
https://maxxmas.com/2017/04/04/rex-%E7%B2%BE%E5%BD%A9%E8%A1%A8%E7%8F%BE-2%E5%80%8B%E6%9C%88%E5%A4%A7%E3%80%90%E9%A3%9F%E6%89%8B%E3%80%91/
|
整開 Video 就想繼續整！今日就整左細佬食手手既片！
呢排成日都係咁樣主住自己隻手！
以前睇過一D BB發展既文章, 其實佢地仲未知道呢隻手就係佢身體既一部份, 唔知係要到幾大個先知！
差D唔記得寫, 尋晚抱住細佬玩”swing”, 佢竟然大大力咁笑出聲呀！！
只係幾日前, 當時同佢玩緊, 用手指”da~da~da”咁係佢隻腳仔度行到上去佢耳仔。
可能我又配埋音啦, 佢就笑啦！！
|
https://www.menclub.hk/hobby/16886
|
丹巴巴亞疑被中國球員種族歧視？！
HOME/HOBBY/丹巴巴亞疑被中國球員種族歧視？！
現年33歲曾效力英超球隊車路士、紐卡素及韋斯咸嘅塞內加爾射手丹巴巴亞，目前正效力中超球隊上海申花。而近日喺一場面對長春亞泰嘅比賽入面，呢位黑人射手就被對方球員激到非常嬲，當中可能涉及種族歧視成份。
就喺申花vs亞泰嘅比賽期間，丹巴巴亞突然非常怒憤，並追住對方中場球員張力黎大聲漫罵，甚至一度捉住對方波衫嘅領位，其他球員見狀都立刻上前阻止雙方有進一步過激行動。
據了解，有指張力比賽期間不斷挑釁丹巴巴亞，甚至喺佢耳邊講出種族歧視嘅說話，好似「You Black」，擺明笑人地嘅膚色。因此，丹巴巴亞難以忍受，所以先有咁大嘅反應。而賽後，申花方面亦對張力嘅行為感到不滿，所以喺社交平台發佈拒絕種族歧視嘅貼文。
2015年離開歐洲轉至中超上海申花嘅丹巴巴亞，2016年不幸喺比賽期間斷腳，其後休養過後好彩無影響到佢嘅職業生涯，2016-17球季一度重新被外借回土超球隊比錫達斯，2017-18球季又踢土超另一支球隊Göztepe S.K.，而黎到今年6月佢又再次回歸申花。
其實整個體壇都嚴勵打擊種族歧視問題，好似NBA就曾經將涉及種族歧視嘅快艇老闆Donald Sterling拉落馬，而今次張力嘅情況，相信並唔會咁簡單就能了事。
|
https://www.classes.com.hk/news/lifestyle/%E9%9C%B2%E7%87%9F%E5%BF%85%E5%82%99%E8%B6%85%E8%BC%95%E4%BE%BF%E7%81%AB%E7%88%90%EF%BC%81%E5%8F%AA%E7%94%A8%E6%9E%AF%E6%9E%9D%E5%B0%B1%E5%8F%AF%E4%BB%A5%E8%87%AA%E7%84%B6%E7%94%9F%E7%81%AB%EF%BC%81
|
呢幾年多咗人露營，去露營最驚就係一袋二袋，又重又阻掟！小編幫大家搵到呢件超輕便Enki Stove Wild便攜式火爐，用枯枝就可以自然生火，強調FREE ENERGY，以後帶少好多罐罐，又環保又輕便！
Enki Stove Wild火爐以木枝、樹葉、松果等乾燥植物作為燃料，代替GAS和木炭，第日郊遊超級方便！我哋只需要將效野隨手可得嘅乾枯嘅樹枝等材料扔哂入煮食爐入面，再打開電掣，佢就會自然生火啦！Enki Stove Wild 除咗利用行動電源或太陽能電池供電外，使用者幾乎不用額外準備材料。
睇吓片，望下實際操作先！
喺條片睇到，火力都幾強勁，煎煮炒炸都搞得掂！最緊要嘅係，以後大家唔使拎GAS罐上山啦！其實呢啲罐罐好唔環保架！小編仲成日見到有人用完就隨手扔，成個山頭都係罐呀！真係激死人！小編私心希望呢件Enki Stove Wild火爐可以喺香港掀起熱潮，大家為環保出一份力！
Enki Stove Wild火爐依家喺Searching C有得預購啦！仲有其他實用Camping用品添！
|
https://hk.discount.wave-base.com/sale/26_3/%E7%94%9F%E6%B4%BB%E8%B3%87%E8%A8%8A-%E6%96%B0%E7%95%8C%E5%8F%8A%E9%9B%A2%E5%B3%B6
|
DAHON DESH P8 摺合式“硬架”
相信各位美亞粉絲都一定有留意我地係6月30日已經開始咗炎夏廚具優惠啦！當你以為只得廚具減價？咁你就錯錯錯啦！點解？因為我地仲精選咗一系列外商產品以優惠價發售，無論係歐美味道定係亞洲之味都有，真係想煮咩菜式都無問題！
Ballarini 鍋具擁有超強不黏表面，可以做到少油甚至無油煮食，健康煮食必備！
一大班朋友約食飯你會諗起咩？打邊爐？燒烤定自助餐？美亞仔我就諗起大排檔啦！唔想次次都要出街先回味到呢個味道？一於跟美亞仔學下點煮啦！要學當然就要學整豉椒炒蜆先啦！
餐具都要安全健康！
安全衛生！
CORELLE® 對你嘅一日三餐都照顧周到！
PYREX®量杯當碗用！
專櫃優惠：
|
http://www.titbup.com/index.php/archives/691
|
最近睇十二道鋒味，真係覺得謝霆鋒似足殺印相生，可以話係殺印相生既代表。可能自己係殺印相生既關係，特別了解謝霆鋒行為性格，亦都特別鍾意謝霆鋒。
殺印相生既人多數嚴肅少野講，性情沉實認真，較少花巧，不喜歡刻板，雖鍾意開創，但卻較少離經叛道，渴望成功而努力做人，對長輩較有孝義，乖巧，家庭觀念較重，亦都因為咁較容易得到長輩愛錫。用印去化殺而非制殺，面對困難容易逃避，不敢勇於面對，希望倚靠他人解決問題。睇謝霆鋒既過去好多殺印相生既影子。謝霆鋒話過永遠唔會係夜店見到佢既影子，呢句我都好似講過，要日主弱殺攻身用印化殺，做人實在，唔擅長social幾個條件，先可以形成呢個價值觀。
十二道鋒味裏面，有一集謝霆鋒俾范冰冰取笑，沉悶沒情趣。無法啦，殺印相生既人反應真係慢，講野唔叻。同范冰冰個集可以睇得出謝霆鋒唔會點追女仔，所以謝霆鋒咁型英帥都係無咩女朋友。又係性格決定一切。
謝霆鋒憑著線人拿影帝，做既角色其實反影佢自己內心比較弱小既一面。謝霆鋒由十月圍城開始磨練演技，拉車仔既角色同線人亦都幾相似下。要攞影帝最好不過做返啱自己既角色。
金鏞話過，一本小說到後期，主角點做決定已經唔係由作者話事，而係角色自己性格去決定。
|
https://meetingplace.io/bitcoinhk
|
我哋係啲乜組織？
香港比特幣聚會(Meetup) 係一個俾比特幣愛好者、用家、開發員、企業家、任何人學嘢嘅平台（比特幣、區塊鏈、加密貨幣同埋各種智能合約平台）。
我哋組織吹水聚會、正規講座、資訊性質嘅討論同埋好玩嘅派對。
想用其他方法接觸到我哋嘅活動？
加我哋嘅日歷或者 Telegram 頻道。
我哋一直搵緊愛好者、講者同埋活動攪手去攪聚會(meetups)、講座、發言。
繼續聯絡啦！
|
https://louislam.net/blog/2008/12/23/
|
龜友（１５個，排名不分先後）：
一個字總結，慢。
比較：上次去大埔的平均速率: 5.0 KM/H, 不過去大埔嗰次真係行路多。
其實慢都係意料之中嘅事，荃灣一早覺得去唔到，但估唔到深井都去唔到。不過今次咁多人Attend單車團，都係高興。
另外我想下次重賽原定路段，起碼要踩到 15KM/H。深井做午餐。唔知有無人同我傻呢？
部分相片（更多請到Facebook）（有部分帶藝術觸角嘅相由Vicki影）：
食食下至尊雲吞河（$14好抵！），見到出面有個伯唔知想點，想偷車？
大堅大殺風景。
|
https://www.classes.com.hk/news/lifestyle/%E5%98%86%E8%B2%B4%E5%A9%A6Tea%E4%BB%B2%E9%80%81%E9%A6%99%E6%B0%B4%EF%BC%9F%EF%BC%81%E6%B3%95%E5%BC%8F%E8%8A%AD%E8%95%BE%E5%82%B3%E5%A5%87%E4%B8%8B%E5%8D%88%E8%8C%B6%E9%87%8D%E9%BB%9E%E6%8E%A8%E4%BB%8B
|
紅苺鬆餅配玫瑰士多啤梨果醬，櫻花檸檬Cupcake，雲呢拿閃電泡芙……好誘人呀！小編搵到RepettoParfums同Sky Lounge竟然一齊合作，推出咗勁夢幻嘅法式下午茶，仲送你一支Repetto香水，即刻睇下CLASSES 嘅重點推介！
法國著名芭蕾舞鞋品牌 Repetto Parfums 與香港喜來登酒店 Sky Lounge 攜手合作，以一系列經典香水作為創作靈感，推出期間限定「優雅芭蕾傳奇法式下午茶」。大廚以香水系列設計概念同甜美花果香作為藍本，製作以玫瑰為主題嘅法式下午茶。由2017年2月6日至3月31日，惠顧主題下午茶更可獲贈 Repetto Parfums 香水試用裝一支(4ml)，仲可以揀其他限定禮品，等你喺初春散發迷人優雅氣息，做個完美貴氣少女！
Sky Lounge 大廚特別以 Repetto 經典香水系列中花香、雲呢拿及果香的元素融入精緻美點中。小編推介嚟啦：
咸點推介：
平時貴婦 Afternoon Tea 都係呢個價位，依家仲有香水送，其實都算幾抵玩。但小編自己就偏愛咸點，如果有多幾款咸點就更完美啦！快啲約埋摯愛或者一班姊妹，嘆吓貴婦式優雅法國下午茶啦！
|
http://flydayhongkong.likehour.com/trips/%E6%B8%9B%E6%AD%A3%E6%9A%91%E5%81%87%E6%AA%94%E6%9C%9F%EF%BC%81%E9%80%A3%E7%A8%853%E5%8D%832%E8%9A%8A%E5%92%8B%EF%BC%81%E6%BE%B3%E6%B4%B2%E8%88%AA%E7%A9%BA%E6%BE%B3%E6%B4%B2%E7%9B%B4%E8%88%AA%E8%BF%94.html
|
澳國朋友係未等咗返港平機票好耐呢？7至8月出發，澳洲航空澳洲直航返港$ 1,931起 (連稅計墨爾本$ 3,256、悉尼$ 3,261、布里斯本$ 3,271)！票價已包30KG 行李，而學生哥可以趁住寒假假期返香港小休一下呀！
今次由悉尼/墨爾本/布里斯本出發都有減，當中最平係墨爾本來回香港，只需$ 2,441 (連稅$ 3,256) 起，好彩另外兩個航點都貴多$ 20左右咋，唔使專登飛去墨爾本再飛返香港。
坐澳航一大好處係直航，而且回程時間通常都靚靚地，朝頭早就抵達澳洲當地。
搵平飛方法，緊係上返官網撳返「靈活日子出發」，一眼睇哂邊日有平先啦！
澳航本身包咗30KG行李，不過如果要搬哂啲手信返香港，30KG都未必夠用嘅話，咁可以坐包2件23KG行李嘅維珍澳洲航空，都係貴多$ 171左右。
|
https://www.vjgamer.com.hk/articles/2020/01/10/63300/ff15-mmorpg-made-in-china
|
《FF 15》即將推出 MMORPG 手機遊戲，不過係中國製你又想唔想玩？
於 2016 年 11 月推出嘅《Final Fantasy XV》雖然口碑一般，不過精美嘅世界觀同埋人設，都仲係令到遊戲有唔少熱心嘅支持者。
事隔幾年，《FF15》又有新動向，不過就唔係 DLC，而再次係推出手機遊戲，今次仲要係出 MMORPG，不過隻 Game 就唔係 Square Enix 直營，而係由中國「GAEA」以及韓國「JSC」共同製作，中國遊戲商「上海東方明珠」發行，遊戲將沿用舊有《FF15》角色同世界觀，不過就會再加一堆新嘅原創角色落去咁話。
日本廠商允許中國遊戲商購入自家遊戲版權都唔係新鮮事，相信近年大家都會聽到唔少類似消息。今次呢個 MMORPG 將以 UE4 開發，以單純手指點擊去模仿《FF15》遊戲裡面嘅戰鬥，開發商話有信心帶來同樣嘅爽快感咁話。故事以王子開始旅行為大綱，然後展開拯救世界之旅，預計大部份原作角色都會登場，不過會加入新地點以及新角色。
開發商話呢隻 MMORPG 將會先行於中國市場上架，之後會再推向國際，不過就未交代亞洲區嘅伺服器會點樣分配，如果中港台服擺埋一齊嘅，相信 Chat Room 嘅戰事會比遊戲嘅戰鬥更為激烈。
不過，大前題係，你會唔會有興趣玩呢？
|
https://stealjobs.com/category/insights/%E6%B1%82%E8%81%B7%E7%A7%98%E7%AC%88/
|
離職後，仲應唔應該考慮返舊公司做？
[SJ職場] 企業請人真係咁難？ 求職者：job description有問題！
幾Round面試三跪九叩？免禮！
做銀行做到好似StartUp咁？9月26有機會體驗，仲要係Citi！
報銀行MT：去Recruitment talk是否浪費時間？
飛行服務隊 請見習機師！ 值得一試？
|
https://eros.vjmedia.com.hk/articles/2015/10/10/94652/%E6%97%A5%E5%92%8C%E9%98%AA%E9%B4%A8
|
最近聽某模特兒講，港女們新興一種玩意。就係到日本請伴遊，伴遊日本同人體漫遊。有一個睇得上眼嘅地道翻譯之餘，又能夠尋歡作樂，請人食流心芝士撻，或者天國的雞批，比奇華更有香港味。當中大阪絕對係其中一個熱點，你行一轉蟹道樂，就見到好多”工作者”喺度游來游去，外國人生意都照做。你估仲係20年前唔接陌生客咩，日本而家經濟衰退，唔好話香港人，蝗蟲都照食，當然我都有陪人幫襯過啦。
日本其實好早已經唔係大男人主義，再加埋女權慢慢上昇緊，大部份客人都係一班有錢既中女。HOSTS靚唔靚仔真係見人見智，不過模特兒去完番黎，大讚鴨仔有風度，識氹人，會幫女人攞手袋，仲好NICE，唔似香港班狗公，淨係識呃蝦條。
但係我就覺得部份好似MK仔咁囉。經常唔夠人手，MK仔，你有機會去日本發圍啦，藝人[小強]嘅美色過到去三五七年分分鐘可以做到坐館–即係全店No.1。我心諗，人地做生意，當你客人先咁對你炸，睇錢份上架炸。養小白瞼，緊係聽聽話話啦，天真香港豬。當地通常先要坐一兩轉先可以指名(指定選某HOSTS)。呢種玩法可以令冇咁出名既鴨仔都有多少收入，亦可以令新人有機會得到認識，你估好似某種香港娛樂事業咁咁封閉咩。佢地嘅下文同夜總會一樣，可以買鐘約出去，做咩就冇人理你，私下解決。其實香港以前既夜總會，咪就係抄日本既夜場手法照做。日本鴨店係好有規模，有專門既雜誌介紹。亦有集團式經營。當然極道亦會有參與其中，點解香港冇?問”野豬”業主點解亂加租啦，或者Uber/Gogovan式 “mobile service”會係新出路呢。
HOSTS店經常有鴨王大獎，即係每個月營業額最高既鴨仔，就會成為鴨王!有金腰帶。佢地2011年仲搵黎加藤鷹頒獎添。真係一項女人湯丸嘅至高榮譽。
港女模特兒話，佢唔係第一次玩，有佢地電話，會叫鴨仔係機場接佢地機，一條龍服務，隨傳隨到，帶佢地遊山玩水，飲飲食食，KARAOKE等等……當然係女士全包啦。之後就番CLUB飲幾杯。鴨仔亦會餵埋俾你食，大佬，都只係二萬YEN，仲有邊個女人唔變”出水直道”。
有客人生日，HOSTS亦會同你慶祝，送禮物，玩下入門級貼身遊戲。出盡六壬神功去氹女。目的都係為左錢。
唔只香港，唔少外國遊客幫襯。
港女模特兒將佢同鴨仔影既貼紙相曬上FB，港男當然睇到媽媽聲啦。不過，男人叫得雞，冇理由唔俾女人叫鴨咁歧視既。接受現實吧啦，都係嗰句啦:你既女神，可能只係人地嘅飛機杯。
仲要貼錢架。至於我點解去幫襯?去日本當然係人一世物一世啦，有舊同學個未婚妻話去嗰D地方搞婚前single party，我呢D新郎鐵膽一定要事前刺探敵情啦，不過就算對男人飲兩杯，齋吹水佢地都好nice。
聖彼得堡深夜現嫖客妓女「恥辱裸行」竟然是痴線佬私刑？
|
https://flyagain.la/73926
|
如果想睇靚景，想逃離城市，想好relax咁對住大自然幾日，小編首推塔斯曼尼亞！
想有個咁嘅假期，有機會啦！搭維珍澳洲來回塔斯曼尼亞只係HK$3,290起，連稅計：朗塞斯頓HK$4,258起、荷伯特HK$4,260起！仲平過上次200幾蚊，仲要只係轉一次機就去到，轉機時候又唔長，抵到爆！呢口價仲要暑假都有！一家大細暑假一齊去都得！
塔斯曼尼亞咁多靚景，通常都唔會淨係留喺一個城市！最難得係呢個優惠只係連稅HK$4,259就可以open jaw（不同城市往返），真係好抵玩呀！！！仲慳返唔少車錢同時間呀！
如果想停墨爾本玩幾日，有兩個方法：第一個，加錢，回程中停墨爾本會平d，3程機加埋連稅HK$4,547起，都只係加300蚊左右，都唔係好貴！唔想加錢，就用第二個方法，揀個轉機時間最長既，小編睇過最長轉機時候可以有接近24小時嘅時間，啱哂快閃墨爾本！
如果今個月出發，有機會睇到塔斯塔尼亞勁出名嘅薰衣草海，勁靚勁浪漫！如果遲d出發，就梗係睇逢4月至9月都有嘅粉紅色南極光啦，想去睇夢幻三色極光就咪錯過啦！提提你依個價錢已經包左2件23KG行李，買多左手信都絕對無問題！快d去訂飛啦！
|
https://hittt.blogspot.com/2018/12/blog-post_26.html?m=0
|
一啲都唔似年到半百嘅馬蹄露，呢日俾人發現同個小鮮肉當街耍花槍！
睇真啲，佢身邊呢位男士係網紅，英文人生教練馬米高，亦係馬蹄露嘅姪仔。
近日仲俾港鐵商場睇中，搵佢地拍廣告。兩姑姪度橋、又導、又演，一腳踢。
不過一埋位，親戚都冇情講，呢個姪仔句句腰心腰肺，對姑娘可以去到幾盡，就係一時揶揄佢係黑毛豬，一時又話佢皺皮。
馬米高乜你咁踩個姑姐，話晒佢都影過輯索女相，網友都話嗒得杯落架！而且佢形象入屋，好似呢日咁，睇到圍住佢嘅粉絲，絕對唔輸蝕得過班姐仔呀。
|
https://ladies.discuss.com.hk/viewthread.php?tid=28712733&tr_h=16759640335e291f80562fa7_66339516&tr_des=exm
|
你有冇偷食？
好味嗎？好撚好味啊，下次一起啦！
對唔住！靜靜雞去食咗份四安士的鵝肝！咁算唔算？。身有三高，平時比佢嚴控飲食！
大姐！每個月出糧後比完家用，食晏，搭車之後，買煙都唔夠，點偷食！你有冇姊妹可以倒貼，介紹個嚟識下？
但女人一定以為你收埋大筆錢唔比佢知。如果唔係，點會每個紀念日，生日都要買禮物比佢？
|
https://www.ufinancehk.co/school-guide/%E3%80%90%E5%AE%8Csem%E6%9C%AA%E3%80%91sem%E5%B0%BE%E6%B8%9B%E5%A3%93%E8%89%AF%E6%96%B9
|
5月又係完sem嘅季節，小編都見到有唔少同學仔嘅ig story都變曬放負post，相信大家都好大壓力！不過只要搵到適當嘅減壓方法，今個sem一定可以平安渡過。小編推介以下幾個減壓良方，希望大家可以努力撐住！
就算你冇做開瑜珈，冥想都可以成為你生活中的一個小習慣。冥想可以調整我哋嘅呼吸節奏，個人都冇咁緊繃，好適合睡前放鬆，幫助入睡，或者喺朝早配合伸展運動叫醒自己，打開新嘅一日。小編推薦以下呢個app，唔單止有audio引導你進入冥想狀態，仲提供「急救式」冥想，等你覺得特別焦慮嘅時候可以冷靜下來：
^ Headspace嘅app介面好可愛，而且可以選擇男聲或者女聲導航。
有壓力嘅時候想食嘢係人之常情，如果可以食啲令自己開心啲嘅嘢，做嘢都做得快手啲。Comfort food係指可以治癒心靈嘅食物，唔一定需要經科學證明，只要同某啲快樂記憶有關，都可以視為comfort food，例如係薯片、芝士蛋糕等等。雖然comfort food多數都好邪惡，不過啲卡路里相信會喺我哋造紙嘅時候消耗曬……唔知屬於你嘅comfort food又係咩呢？
你坐喺電腦面前好多個鐘都打唔出字，時間越來越少，但係大腦好似塞住咗，焦躁嘅感覺就會越來越強。你可以試吓站立工作，或者一邊行路一邊brainstorm，呢啲行為可以抵銷長期坐啲工作而建立嘅鈍感，可能會令你冇咁焦躁。
點樣保持專注力同效率？
|
https://hk.news.yahoo.com/%E9%83%B5%E8%BC%AA%E5%81%87%E6%9C%9F%E8%AE%8A%E6%83%A1%E5%A4%A2-%E8%82%BA%E7%82%8E%E7%96%AB%E6%83%85%E4%B8%8B%E5%A4%9A%E8%89%98%E9%83%B5%E8%BC%AA%E7%84%A1%E9%99%90%E6%9C%9F%E5%81%9C%E9%A7%9B-083629116.html
|
太約10年之前，一直以來坐郵輪被視為「老餅」行為，但隨著郵輪不斷發展，船上設施發展可以話一日千里，目前上郵輪已經成為老少咸宜旅遊方式，不再「老餅」。不過一場肺炎疫情之下，郵輪突然變成高危活動，截止2月17日，鑽石公主號已確診355宗新型肺炎案例，郵輪已變成一個感染高危區 。另一艘威斯特丹號則慘成「人球」，無港口肯接收，海上飄浮若干日先得到柬埔寨收留；有鑑於郵輪疫情，多艘郵輪都緊急取消行程：
鑽石公主號屬於公主郵輪集團，佢另一艘姊妹郵輪就係盛世公主號。早前盛世公主號已經主動取消4月開始一共9個行程， 受影響旅客可以向旅行社作全數退款。同讚石公主號一樣，兩艘郵輪都停駛至5月，視乎當時疫情再作決定。
盛世公主號已宣佈停航至5月再作決。
曾因為接載過8位肺炎乘客要全船泊岸啟德多日嘅世界夢號，已經宣佈取消3月底由基隆出發往日本鹿兒島、廣島嘅6天賞花之旅。退款仲有小插曲，1月29日之前主動要求退款嘅旅客，不獲退款。
全船泊岸啟德多日嘅世界夢號取消3月底日本賞櫻團。
除咗上面講嘅之外，其他郵輪包括瑪麗皇后2號原定會停新加坡，但已改道澳洲。伊莉沙白女王號亦取消4月前來香港及上海行程。挪威郵輪旗下挪威精神號3月亦唔停泊新加坡而改去希臘。
根據早前台灣一個民調，有高達3成受訪人士，表示今年內都唔會考慮再坐郵輪，可以想像到郵輪旅遊業將面臨寒冬。其實未有今次事件之前，每年平均有10艘郵輪會爆發「諾沃克病毒」或大腸桿菌等傳染病。根據傳染病學者所言，其實郵輪非常合適病毒滋生。
郵輪唔同一般環境，船上隨時住有二、三千人，於一個狹小空間之內，共用眾多空間，包括洗手間、戲院、遊戲室等；其中餐廳、賭場等都係好容易透過帶菌者接觸物品，而再由另一人接過而傳染。
郵輪上上住2、3千人，容易互相傳染。
郵輪包晒旅客一日三餐，而除非閣下自費，否則都係於餐廳食自助餐。自助餐大家都知，好易被飛沫沾上食物；或者張枱食完未有人清潔但就被其他人坐下，一樣係間接感染嘅途徑。
郵輪中每日都有服務生執房清潔，一個郵輪短至6日，長則十數日行程，每日都由服務生入房清潔，一旦其中一日有一位服務生不幸染病，就等如逐間房去傳染病毒。而且一般連住多日但未必每日都會用深層清潔房間，容易造成病毒滋生。
每日執房只係基本清潔，未必有效殺絕病毒。
至於好多人都話郵輪上冷氣系統會播毒，專家就話未必，例如讚石公主號就並非中央冷氣系統，所以未必真係關冷氣事。而用水方面，大部分郵輪都係用海水淡化機補充水源，未必構成傳染原因。
唔少新郵輪已經唔再使用中央冷氣系統。
|
https://goodpama.com/blog/%E6%84%89%E6%99%AF%E7%81%A3%E6%B2%99%E7%81%98%E6%8E%98%E5%BE%A9%E6%B4%BB%E8%9B%8B%E6%B4%BB%E5%8B%95/
|
愉景灣嘅沙灘掘復活蛋活動——「愉景灣沙灘獵蛋奇兵」又嚟啦！今年活動會喺4月19同20日舉行，各獵蛋奇兵將分成4組 (3-4歲兩組、5-6歲、7-10歲)，齊齊掘出預先埋喺沙灘嘅繽紛復活蛋，每成功掘到一隻仲可以換領指定獎品一份！
掘到8隻彩色巨蛋仲可以贏得特別大獎，禮品總值高達港幣9,000元。每位參加小朋友仲可以攞到歡迎工具包同優異證書㗎！
除咗掘蛋之外，愉景廣場同大白灣沙灘仲有繽紛天地，有好多精彩嘅充氣裝置同攤位遊戲，一家大細可以開開心心咁玩足成日呀！
點樣參加獵蛋活動？
獵蛋證將會喺3月7日上午10時起於香港「購票通」網上登記。每張獵蛋證的行政費用為HK$200 (不包括由購票通收取的手續費)，先到先得，額滿即止。
由3月7日起，經香港愉景灣酒店預訂「復活節住宿套票」，可保證獲得獵蛋活動獵蛋證乙張。
|
https://www.thestandnews.com/politics/%E7%A9%B6%E7%AB%9F%E5%8D%80%E9%81%B8%E7%AE%97%E5%94%94%E7%AE%97%E5%A4%A7%E5%8B%9D/
|
1. 建制不可能撼動嘅鐵票，內部評估，大約有 35%，核爆都唔割，包括組織票、老人院票、新移民票、大灣區票、極端意識形態票（又名屈小姐票）。跌破 35% 幾乎唔可能。
2. 如果建制盡攬淺藍到淺黃，最盡大概可以去到 60%，再上嗰 40% 非建制好 solid。呢個光譜主要訴求，包括穩定、溫情，唔太影響呢啲嘢前提下，都會講下價值、公義。反送中運動，有林鄭神助攻，基本上係非建制派盡攬淺黃、淺藍光譜，先有 200 萬人遊行。假如 6.16 之後一個星期選舉，建制可能得返 35% 得票，咁議席可能比依家 58 席再減半，得返 6%。
3. 西環指揮嘅配票制度超級完善，亦有用大數據，只係當事人都未必知。據建制朋友私下講（當然自己 FC），到 8 月底，運動開始更多衝擊既時候，佢地內部評估係，當刻區選最少比原議席輸多 40 席、最多輸多 80 席，但後者已經有危機，因為非建制派只要同「建制中間派」（自由黨、實證圓桌、專業動力、個別獨立候選人）聯手，都可能得到多數。由於選委議席係西環重要 KPI，要確保萬無一失，就開始有「選定唔選」兩手準備。
4. 到 11 月，建制評估係越來越有信心，相信運動越來越多暴力，會令淺藍、淺黃選民歸隊，開始同自己人照肺，話唔好有幻想唔使選。到咗過去兩個星期，經過三罷、堵路，更加自信民意逆轉，據說某中央領導人傳話，都話相信結果唔會太差；而美國國會極速通過法案，又多咗制約。於是西環落 order，份份報紙賣廣告，自己搞變相公投，覺得假如 keep 到 46-48% 選票，加上堵路令自發投票無咁方便、投票率唔太高，頂多都係輸幾十席，然後宣傳一切如常，就咁翻盤。
5. 最終結果顯示，西環計錯咗三樣嘢：第一係投票率超過 70%，前所未有，足以抵銷所有鐵票效應；第二係高估非建制陣營、和勇之間嘅分裂，比自己 big data 誤導返；第三係高估咗歸隊既淺藍淺黃，最後有 41%，反映淺黃完全無歸隊，淺藍亦歸唔哂，大家對「止暴制亂」嘅反感，遠大於北京自己呃自己嘅想像；即使真係催咗一啲本來唔投票嘅淺藍，亦比高投票率 offset 咗。
6. 同上屆 2015 年區選相比，當時雨傘之後，建制居然得到 60% 選票，就係盡攬淺藍、淺黃，加上區議會講求「非政治性」街坊服務，同埋非建制陣營運動後嚴重分裂、無咗投票意欲，先有呢個效果。但去返 2016 年立法會選舉，建制直選 + 中間友好，又係得返 44%。所以今次區議會選舉，令建制由 60% 打落 41%，喺咁嘅氣氛之下，依然係超乎想像嘅完美結局。
7. 今後策略，必須固化呢 25% 淺黃淺藍支持運動，呢個階層有知識、有資源、有國際網絡，足以影響根本 momentum 同國際輿論，唔好下下鬧走佢地，佢地呢個階層好要無謂嘅尊嚴，但其實只要方法得宜，可以極速覺醒（同接受好多嘢）。只要呢個真香港人光譜可以長存唔割，逐步建立種種 infrastructure 例如經濟體、海外體，聯繫國際線防止北京鎮壓，和勇合一唔忽然升溫（即係需要慢慢升）唔忽然散水（即係需要 keep 住 momentum），持久戰以年做單位，香港人，應該唔會輸。
8. 如果進取啲，建制鐵票當中，組織票無可能搶、屈票無可救藥，最容易埋手其實係老人院票，新移民住得耐亦會相信香港核心價值，再拉攏被清洗嘅商界，勤力啲，佢地降到 30% 就穩陣好多。
|
https://www.openrice.com/zh/hongkong/review/%E5%85%85%E6%BB%BF%E9%A9%9A%E5%96%9C%E5%98%85fusion%E8%8F%9C-e3717867
|
西營盤福壽里可謂旺中帶靜嘅住宅區，雖然以民居為主，但仍有唔少餐廳座落係呢區，人流不絕。而呢間新開數月，融合法國同印度飲食嘅Pondi都唔例外，好彩前一晚已用WhatsApp訂座，企左係門口一陣，就有幾群客人一齊等入座。
餐廳裝修講究氣氛，採用黃燈和以營造浪漫同舒適氣息，設有戶外同室內座位供客人選擇，而樓上座位亦可容納更多客人。戶外木椅餐桌配上被植物圍繞嘅籬笆帶有歐式鄉村風格，令人感覺休閒放鬆。
天氣較熱，都係選擇室內位置涼冷氣🤓望返出餐廳，更清楚見到整個露天陽台，讓客人係可以坐係陽台到等入座。
食物數量同一貫小餐館一樣，貴精不貴多，但各種肉類都有供應而且價錢唔貴。
由於係生日飯，所以叫餐廳準備咗個甜品，上檯前已經插上蠟燭。底部由多種水果粒同餅碎堆成，水果好鮮甜，中間係加入大量冧酒嘅cream，酒味極重，另外都插左啲焦糖脆片。
|
http://danny2468.com/2014/01/%E9%99%B6%E7%93%B7%E5%B0%8F%E5%AD%B8%E9%9B%9E%E7%8F%AD/
|
整整整整整整，搓搓搓搓搓搓，轉轉轉轉轉轉轉轉轉（9次），搣搣搣搣搣搣搣……
轉轉轉轉轉轉轉轉（8次），搓搓搓搓搓搓，搣搣搣搣搣搣搣……
又轉轉轉轉轉轉轉（7次）……
咁就完成啦！都咪話易阿，少啲功夫都唔得阿。
開始上色！其實呢，上色前就要先風乾，咁有幾個步驟。
1，將佢地擺喺陰涼嘅地方，避免陽光直接照射。
3，風乾完成！
咁因為時間關係，已經乾左啦，可以上色。
亂畫亂油。
亂畫亂油。 車，未驚過。
上完色啦！
咁因為時間關係，已經燒好啦，但可惜我就無製成品嘅相，所以呢個Post就此完畢。
|
http://weshare.com.hk/msjovi/articles/4685770
|
就準備好去佢哋e-store掃貨！大家有心水未呢？
鍾意佢超貼薄﹐上到面真係好似第二層皮膚咁﹐妝效又夠持久。
不過次次見到想買但係又唔捨得。
有啲set做緊75折優惠添呀！
仲有個好靚嘅cushion 皮套添啊。
同大家分享近日愛用嘅兩款Tom Ford產品：
擁有與粉底乳相同嘅妝感、遮瑕力同滋潤肌膚功效。
我用緊嘅係#03 IVORY SILK，用後即刻能修飾暗沉同蠟黃問題。
明顯皮膚睇落更加光澤，膚色更平均，而且毛孔更加細緻呢。
輕輕補一補妝就可以，仍然可以keep住散發光亮肌膚。
加上出眾色調，成為我近日至愛唇膏，唇膏控表示值得入手！
我用緊嘅呢隻色係#07 MODERN LOVE，係帶有少女甜美嘅粉嫩色。
雙唇睇落豐厚性感，想令日常妝容更加迷人可以試試呢一款顏色呢！
襯咁抵﹐真心可以買多幾set，送比自己、朋友生日都好！
坐喺屋企就可以買到，真係好方便呀！
|
https://hk.discount.wave-base.com/sale/25_3/%E8%B6%85%E7%B4%9A%E5%B8%82%E5%A0%B4-%E5%A4%A7%E8%B3%A3%E5%A0%B4-%E6%96%B0%E7%95%8C%E5%8F%8A%E9%9B%A2%E5%B3%B6
|
✅日本讚岐「石丸S CUT烏龍麵」，口感超彈牙，放湯食一流，一包夠3個人食。
✅「味源蕃茄湯」，即沖即飲，一包夠沖20杯，又可以同埋烏龍麵一齊煮，就變成香濃蕃茄湯烏龍麵，極之方便，食法又多。
好抵啊！而家買任何面值百佳禮券，每滿$1000送$100優惠券！無論係送禮定自用都咁啱洗！優惠名額只限15000個，先到先得，送完即止！快啲嚟百佳門市選購啦！
想輕鬆快捷買到優質寵物用品同時享有超值優惠？ 「惠康為您送」就幫你滿足晒兩個願望！有養毛小孩嘅你就有福啦～今期只要買任何狗糧或用品，即送2包維多寶乾狗糧試食裝 100克呀！
咁平，買嚟一齊試下啦！
保持家居同個人衛生絕對唔可以鬆懈！惠康繼續為大家帶嚟衛生紙、沐浴乳 、女性用品同洗衣用品等等，俾你同家人都得到全方位嘅保護，照顧每天需要！
快啲嚟惠康買齊潔淨用品，為健康生活加油！
|
http://eatwithleo.blogspot.com/2016/12/
|
係香港，你一定會覺得香檳係好貴嘅嘢，但係過到嚟歐洲，真係百零蚊港紙就已經有一支，咁佢掛住香檳呢個名，仲要羅埋獎，質素都應該差極有限，幾大都買返支試吓先。
又係馬莎時間，見封面嗰個O嘴鬼又幾得意，買嚟試吓啦。
佢要整個O嘴樣上去，即係要將薯仔打碎，再加上澱粉，咁先可以成到型。食落去會係點？咪好似食曾俊華咁囉，我指嗰隻牌子呀。
咁佢又冇嗰隻牌子咁過分，咬落去成口粉，話晒嗰個牌子因為薯仔成份唔夠，打咗場官司避稅——雖然最後都要交返。馬莎呢隻食落就似壓平再炸嘅薯條，你食得出佢係溝咗野，但係依然有薯仔味，同埋厚身少少，而且佢走埋鹽…好似健康得制喎？
迎接萬聖節，馬莎又有新產品，南瓜型嘅小食，睇落幾得意。
佢話有芝士味，咬落去，咁鹹既？又唔係話超鹹，咁佢都冇香港嗰隻洋蔥味脆薯圈咁鹹，薯仔味較出，咬口上就幾似，一樣硬硬脆脆，係冇辦法好似細個咁插隻手指入去穿住食。
送酒確係唔錯，之但係芝士味去咗邊？
|
https://blog.xebe.com.hk/the-gift-of-wra-gov-tw/
|
係咩部門負責全台灣嘅疏浚工程？係咩部門會進行人工增雨？唔同區域嘅供水情形又要點知？
呢啲你想知道嘅問題，其實可以喺經濟部水利署得到解答哦！
今次嘅特別嘉賓──經濟部水利署同集比合作推出咩禮物？
而家就跟住小編一齊嚟睇下台灣水資源嘅守護者──水利署同集比嘅合作故事啦！
水利署同集比嘅初次相遇係某年嘅禮品展上，當時嚟參展嘅水利署經過集比嘅攤位，被集比嘅多款物品吸引而停低腳步，於係成為相識嘅契機。
正因為水利署同集比冇錯過彼此，喺幾次業務合作之後，水利署已經成為集比每年一定會往來重要嘅客戶之一。
講到水利署，負責嘅E業務表示水利署每年嘅禮品考慮嘅品項都有好多，他話係「守備範圍好廣」！
但亦代表咗水利署對於禮品市場嘅流行度有一定嘅關注，就算係廣發贈品都一啲唔馬虎。
最後從業務提出嘅咁多品項中，水利署揀咗訂造萬字夾同訂造束口袋，成為今年嘅宣傳禮品雙花！
有別於一般普通嘅萬字夾，水利署嘅訂造萬字夾都好唔一樣！
採用設計係將防災標語嘅文字轉化成圖案萬字夾嚟進行宣傳，唔單止新穎仲好有藝術感。
代表住通報嘅「WRA」字眼嘅萬字夾。
房屋造型，象徵「應變」嘅萬字夾。
大部分人覺得好普通嘅萬字夾，但其實一啲都唔容易哦！
要掌握好啱嘅角度、啱嘅彎曲點，甚至要化繁為簡，先可以呈現出啱嘅意象。
將平凡變得唔簡單，就係集比最厲害嘅地方啦。
水利署嘅訂造萬字夾唔只係彎曲角度，連顏色都同標語卡互相配合，增加一體感。
除咗上面提到嘅廣發性宣傳禮品之外，水利署今次亦再加碼製作訂造束口袋。
圖案細緻嘅束口袋用數碼印刷，將樹葉印得栩栩如生，仲有中心半透明嘅水滴，呢啲顏色印喺袋上面，睇過一眼絕對難以忘懷。
束口袋嘅顏色當初喺調色階段亦經過非常多次嘅確認校正，為嘅就係要表現出熱帶風情特有嘅藍綠色，喺校色階段畀咗唔少心機，最後都終於完美製作出符合水利署形象嘅水系束口袋。
水利署同集比已經係合作好幾年嘅拍擋，每年都會返嚟搵集比繼續訂做宣傳禮品嘅原因到底係咩呢？
E業務講佢都好感動，每一年水利署都會固定搵集比，每一年都畀集比新嘅機會同契機，共同製作新嘅禮物。
當年喺禮品展相遇嘅緣分持續到而家已經變成友誼，對於集比嚟講，客戶收到成品嘅感動同驚喜，仲有彼此之間嘅緣起往來，先係最重要嘅一件事。
就算再細微嘅禮物，集比都可以幫你細緻製作；就算係再普通嘅物品，集比都可以令佢脫穎而出，而家就嚟搵集比啦！
咩話！愛車有垃圾車嘅味道！？類人嘅車廂異味要點解決？
|
https://www.mysishop.com/55113.html
|
快閃優惠！BRITA德國濾水壺+濾芯套裝 網購低至香港價錢32折！
2.4L濾水壺連濾芯只係HK$130，原價HK$410， 即係32折買到。放係小型屋企同office都好夠用，今次仲有2隻色揀，難得有平，想買要搶啦！
呢款3.5L濾水壺連濾芯係XL加大版，好岩家庭成員較大既屋企，容量超夠用~ 而家減價只係HK$130，香港賣緊HK$430，難得有平架！
另外仲有款減緊價 ( 無需使用優惠碼 ) ！德國創新微孔徑濾芯科技，隨時隨地享受清新既過濾水，不含雙酚A及塑化劑，使用Tritan™材質, 可重複使用及抗碎裂、抗刮傷。內含Micro Disc 濾芯片，可過濾約150公升之水量(約4週)。香港同類型產品賣HK$172，而家只係HK$136！
12個裝濾芯記得用優惠碼：BRITA12，即可以用HK$417平價買到！
← 小資女心動推介, See by Chloe熱賣手袋75折, 低至香港價錢58折！
極少量存貨！英國Restmor一套七件純棉毛巾低至26折, 特價HK$139！
獨家優惠~ 英國品牌In Homeware純埃及棉毛巾低至75折 +免運費！
英國皇室御用Christy減至半價再75折, HK$309入手四條Supima棉質毛巾！
|
https://www.ladylogic.co/2017/09/14/crazysale2/
|
明明日日敷Mask，點解皮膚都係咁差？揀錯產品，幾勤力護膚都無用，等小編介紹幾隻好用又抵用嘅產品俾你啦，跟住買一定無錯！
連英國王妃都用嘅玫瑰果油，你咪話唔把砲！
玫瑰果油係Rosa Canina果提煉出嚟嘅純天然護膚油，不含任何化學成分、絕無防腐劑。主要成分有多種不飽和脂肪酸、維他命C、果酸、亞麻油，保濕淡斑去皺抗老範範掂，難怪英國王妃咁鍾意佢！
除咗搽面，小編仲鍾意喺身體潤膚乳入面加幾滴玫瑰果油，抹全身，皮膚滑過豆腐，潤得嚟完全唔笠，一年四季都用得，就算冬天都唔會起乾紋！
潔面係護膚第一步，亦都係非常重要嘅一步！
呢隻潔面刷有10 萬條 0.06mm 及 10 萬條0.07mm嘅刷毛，每分鐘 1萬次聲波震動，深入每個毛孔，清除潛藏污垢，帶走多餘油脂，黑頭、粉刺、暗粒通通無得留低！
小編覺得用呢個潔面刷洗面係一種享受，每條刷毛都好柔軟，唔會刺激皮膚， T 字位同下巴位置，我會來回刷多幾下，洗走老廢角質，護膚品都吸收得好啲！
1. 每日早、晚用清水整濕潔面刷頭，唧上洗面膏。
2. 開啟潔面按鈕，喺面上輕輕打圈按摩。
3. 大約潔面1分鐘，再用清水洗淨全面。
4. 以清水沖洗刷毛再以乾布印乾，蓋上保護蓋，並存放在乾爽通風處。
洗完面再來多個重點修護，針對唔同嘅肌膚問題，Mix & Match 自己組合最適合自己嘅Mask！
小編覺得面膜嘅包裝值得一讚，支裝比起瓶裝更易控制份量。而敷起嚟效果都唔錯，T字位冇晒黑頭粉刺，面頰滑不溜手，整體面色水潤有光澤，真係好玩又好用！最重要係抵，一支只係$43.7，買晒7支都唔肉赤。
3. 大約5-10分鐘後，用溫水沖洗乾淨即可。
敷完面膜，當然要搽返護膚品，等皮膚吸收營養，一夜蛻變！
Origins復活水質地好似一般嘅爽膚水，帶乳白色，保濕力超強，小編會直接倒喺手掌拍上面，等皮膚完全吸收精華成分，仲有陣陣清新香氣，感覺好放鬆。用後皮膚好似飲飽水咁，好潤好保濕。
深邃大眼又點少得佢！
一筆就可以畫出實色黑線，顯色度一級棒。
小編極度油眼，用佢全日都無溶過，防水防油24小時，雙眼Bling Bling 好精靈！
卸粧方面，只要用眼唇卸粧液敷完再抹就輕易卸走。
小編覺得眼線筆顯色、易畫、不暈染，缺一不可，呢支眼線筆採用旋轉設計，筆頭粗幼啱啱好，填滿睫毛根部話咁易！而家買只係$59.9/支，抵用又好用之選。
卓悅門市及官網同步熱賣，只限以上部分產品及優惠。優惠期由2017年9月15日至2017年9月21日止，貨品數量有限，售完即止。
|
https://post.shikoto.com/posts/149598
|
人係善於自欺嘅動物，唔好輕易相信自己。
寫作實在係一件愚蠢嘅事。
我嘗試將唔屬於自己嘅部分除去，先發現呢啲部分已經唔經唔覺噉嵌入骨子裡。我唔恨得將自己嘅骨頭削走，但又唔捨得，就只好由它好似癌症咁漫延。
嗰種感覺唔好受，就只好寫啲嘢，將濃稠嘅腦漿不停攪拌，再添加情感嘅調味料，傾出不可思議嘅化合物。文字倒咗出嚟，腦袋就輕咗幾gram。
計起嚟，寫作係最近兩年先開始嘅。嗰時係大學暑假。我既冇目標又冇方向，成個人好似冇存在過咁。我唔想再過啲咁嘅生活，但係又唔知做咩好，對一切都失去興趣同慾望。我好頭痛，所以就莫名其妙噉開始將自己嘅諗法寫出嚟。
雖然話係莫名其妙，但嗰種自然而嚟嘅感覺更似係某種偶然中嘅必然，就係「某種個性同處境嘅人，必然會做某種適合自己嘅事」。咩係適合寫作嘅個性同處境？我唔清楚，或者只係自己諗多咗。
嗰時候嘅我突然覺得自己可以寫小說。雖然我冇寫過，但係就有「自己應該可以寫到唔錯嘅小說」嘅諗法。我就係因為矢志寫出偉大嘅小說而離開大學。
而家呢？我只能夠喺絕望之中呻吟。你講得啱。任性、自私、恣意妄為、衝動、自我中心、自戀、狂妄、不切實際，都唔足夠形容我嘅卑劣。
世上冇半個形容詞能夠準確形容我嘅卑劣。人本嚟就係性質唔確定嘅生物。我可能係自大嘅，亦可能係自以為自大；我可能係自卑嘅，亦可能係自以為自卑。呢點就好似兩年前無能嘅我總係認為自己係優越嘅，今天先發現自己係幾咁卑賤。
請聽我講。人係善於自欺嘅動物，唔好輕易相信自己。
回想起嗰時嘅雄心壯志，只不過係自以為是嘅幻象。我睇見父母，暗自諗佢哋為我驕傲到痛哭流涕；撞見朋友，就諗到佢哋對我嘅嫉妒；望見舊情人，妄想她喺晚上匿喺床腳瑟縮嘅悲顏。幻想係幾咁痛快嘅事！
轉過頭，我只係每月攤大手板向呀媽攞錢嘅垃圾，甚至開始連半點愧疚之心都失去。不知幾咁好笑！原來我本身就係卑劣嘅笑匠，你叫我點忍心將自己引以自娛嘅卑劣削走？
呢段時間實在非常尷尬。兩年時間唔算長亦唔算短，我仲係未寫出令自己滿意嘅小說。唔暪你，唔好說係偉大嘅作品，我連一篇似樣嘅小說都寫唔出嚟。
而家我好驚人，尤其是認識嘅人，街頭見到都會混路走。我好驚其他人問到任何關於我嘅事，因為咁樣我就連嗰個僅存嘅自尊都散落一地。
點解嗰時我熱血到連自己都呃咗，但又自我感覺良好呢？俾其他人呃，我仲可以扮無辜，為自己嘅愚昧開脫；俾自己呃，我搵唔到任何滿意嘅藉口。
或者係自卑，想令自己睇起嚟更強大，想有一番作為；或者係缺乏自我認同，想做獨特嘅事嚟凸顯自我；或者只係意氣用事，令決策存有大量偏誤；或者只係無知，將世界睇得太簡單。
無論如何，一切都係出於內心嘅缺乏。內心嘅缺乏投射到現實世界之中，自我創造咗現實中嘅缺乏。
我都仲係無辦法打開心扉。質疑、迷惘、不安、窘迫、自憐。可悲嘅我，到底幾時先可以擺脫內心嘅窘迫？
|
https://finance.discuss.com.hk/viewthread.php?tid=28652626&page=1&authorid=5924229
|
獅子重開孖展！
正常黎講，跟通漲加3~5%一年，復式增長。10年人工都有50%加啦。
市場慣例公式：
商場丶校網丶巴士小巴公園街市丶發展商丶黑廁丶滲水丶居民質素丶黑人保安丶先上平台，基本上冇任何影響。。
CBD二要睇發展程度，有可能额外＋5。
九龍站，半山，跑道，新界半山：
盈翠樓下有MTR又有大商場加海景，已經贏哂。
你講乜都冇用。
咁你就唔識貨，元朗去中環隨時快過九龍東去中環。
值＄就得。
就是有郊區的舒適環境，又有市區嘅方便，咁先係享受人生嘛。
盈翠地點好，去中環返工無得頂，去機場重快過住東涌嘅，樓下又有商場，附近環境都好。但係長江樓，浪費個好地點！
|
http://www.iamtwinklec.com/2012/11/blog-post_30.html
|
男仕護膚呢個concept 雖然未到好普及, 不過對比幾年前, 的確已經進步左。
我諗我呢個老婆, 都要幫佢搵個另一隻更潤嘅cream。
我要按老公嘅喜惡, 去估計佢會喜愛嘅product。
支野最後俾我用左揸身, 但以後幫佢買, 就會好小心咁選擇。
個女仔又怕幫老公/男朋友買錯野喎。
佢自己走去屈xx是旦買支黑色packing就算tim呀。
|
https://blog.xebe.com.hk/photo-good-for-portable-charger/
|
「訂造禮物」，係目前送禮嘅新趨勢，好多文創品牌或者新設品牌都有尼項服務，有別於一般市面上嘅禮物，訂造除咗保持少量、獨一無二嘅屬性，最重要嘅係：隱藏係其中嘅意義係你同收禮者嘅共同連結。無論係訂造嘅鎖匙圈、抱枕定帆布袋，大家總會揀可愛嘅相印製，今日小編要嚟針對實用嘅送禮舉薦–尿袋，嚟教學，點樣嘅相最啱印製係度。
無論乜嘢主題嘅相，首要條件就係解析度，再靚嘅相即使畫素唔夠都達唔到效果，係選擇相時請斟酌像素、光線等基本因素。另外，印製係大小有限尿袋上，特別講比例同主題，想要一拎出尿袋就可以畀人眼為之一亮，一定要係呢方面特別琢磨。以下係小編大略歸納出大家最常使用嘅相主題，再其中一一介紹。
另一半嘅生日、一年一度嘅情人節、抱埋一齊取暖嘅聖誕節，當諗唔出送乜特別，只要有兩人美好嘅回憶都係最好嘅禮物。
唔一定係要兩個人嘅合照，有時身體係最好嘅意境表現，真係：呢種手法特別要注意後面嘅背景，太過凌亂會導致焦點蒙！
用影子表現兩人之間嘅感情都係遍會用嘅照相主題，不過呢啲相光線係好大嘅關鍵，好光會畀影子嘅個個動作都清楚呈現，都要注意攝影者嘅影子系咪會穿幫，而兩人穿著嘅色系都要協調，若男方全黑色系、女方就係跳色系嘅話，當相印製出嚟視覺效果會偏向多色嗰方，導致失衡。
最後一種情侶意境照就係靠POSE取勝，對望取代睇鏡頭，請其他人攝影取代自拍，當成品出嚟時再調濾鏡，質感即刻上升。
冇情人都唔可以冇朋友，如果想要維持得住呢段難得嘅友情，送禮就要好好選擇。
此類型嘅相講：最真誠嘅笑容，小編認為係最困難嘅主題，因為發自內心嘅開心好難一個瞬間捕捉，只要笑到夠自然，背景即使係廁所都可以畀人無視，目光都會畀呢真摯嘅友情吸引，要去到噉嘅境界別無他法，要訣就係：擁有一個真正嘅好朋友。
冇情人、冇朋友，所謂嘅邊緣人，都可以用寵物嚟慰藉寂寞嘅心靈，訂造寵物相關產品嘅人不勝枚舉，因為寵物嘅一舉一動都畀人覺得療愈，呢類型嘅相主題特別要注意：唔好郁、唔好居家。
如果你寵物好上鏡，噉對你最好嘅幫助，因為唔使乜姿勢，寵物係你心中永遠係最可愛嘅細路，此種意境照多半係後制背景，揾一張最可愛嘅相，用埋重複性嘅排列，唔使特登嘅影相棚，你細路都可以呈現沙龍照嘅效果。
若到戶外攝影唔好唔記得相比例，背景無法控制，但主體可以為最基本嘅正中間，或者係三分之一，諗呢張萌到唔得嘅法鬥出現係尿袋上，我諗身為主人，你應該宜得快啲手機冇電，因為呢樣就有理由可以拎出呢可愛到犯規尿袋！
另外上述提到嘅唔好居家，針對貓嚟講，好少人會將家貓似狗一樣帶去散步，如果係屋企攝影喵星人嘅時候，建議特寫跟住背景柔燶，表現出一種有景深嘅感覺，啲細技巧除會更集中對寵物嘅注意力之外，再雜亂嘅背景都會畀忽略。
屋企人係永遠嘅避風塘，如果你係長期住喺出面，打拼嘅人’或者係啱有bb嘅初哥父母，家人對你嘅意義一定特別重大，想要無時無刻都睇到佢哋嘅身影，印在尿袋上係好好嘅選擇。
只要自己覺得好睇嘅都可以係情境相，話曬審美係好主觀嘅嘢，呢類型嘅主題係訂造禮物上好易見到，但要注意千祈唔好擅自使用圖片以免侵權㖞！特別係卡通人物、藝人、藝術家嘅作品。訂造可以係特別嘅，但其中嘅各種細節都唔可忽略。
下次再選相印製時，唔好唔記得以上嘅步驟，你都可以擁有最特別訂造禮物！
|
https://www.beautyexchange.com.hk/forum.php?mod=viewthread&tid=801840
|
你試下point form 咁跟時序打，你自已又會清晰d。
我覺得自已好有心機睇晒你篇野，但你都係執一執先啦⋯你其實想問咩呀？
問你男友比家用$4000 你，係咪比得少？
問佢係咪將所有錢比晒佢阿媽，但克薄你，只比$4000你做家用？
我覺得佢阿媽冇咩問題喎，35萬裝修＋全部傢俬，每月供樓$6000，其實佢都出咗好多錢。
依家佢阿媽唔係自己霸住間屋住喎，係你男朋友嫌棄自己唔返去住而已。
佢哋三個人去咗做定期，D錢係咪寫兩兄弟名？因為如果佢要申請政府樓，D錢都唔會under阿媽名。
你哋一齊住左四年，都冇咩問題，咁即係冇實質需要，買樓只係當投資，咁你自己有錢先投資囉，做咩要謀住阿媽D錢去投資？
如果你哋真係plan結婚需要錢買樓搬出唻住，係可以同佢阿媽商量，但其實佢都唔係要老奉出錢，何況你哋只係話想投資？
仲有，你男朋友有冇畀家用阿媽？
你都痴線，即使係個仔買層樓比阿媽住有咩問題？查實最有問題係你先真……
我都覺得係樓主自己有問題，謀住男朋友阿媽啲錢。
我睇咗你呢段嘢三次都完全睇唔明你講咩。
真係完全睇唔到咁做有咩問題，有錢就一定要畀個仔？
個仔又唔係冇得住冇飯開，做咩要畀錢佢？
宜家你男友買左層樓，要供樓，佢老母象徵式比$6000 佢幫手供，有咩問題？ 裝修錢佢媽出ga wo... 講多次，就算佢老母一蚊都冇出冇比，做仔養老母有咩唔正常？ 唔正常係你下麻？
反而係你做咩要諗埋人地阿媽有幾百萬身家？
變相就攪到你得果$4000 家用，克薄你，如你男友有錢投資收租，佢有機會比多d 家用你，係咪咁呀？
佢去你度住，比得$4000 家用，你覺得蝕底丫麻⋯咁點解你要留佢？
仲有，佢阿媽冇霸住間屋，佢畀咗35萬裝修＋全部傢俬，仲有每月供樓$6000，係你男朋友自己唔返屋企住而已。
|
http://www.2000fun.com/thread-5492036-1-1.html
|
係觀塘工業區想搵個靚D整齊D既場地租用真係唔簡單，係網上搵到百本中心既1樓同15樓百本人才培訓學院睇到D相幾靚，地理位置又幾方便，而且正正係觀塘郵政局隔離，同人地一講就知係邊啦。
觀塘地鐵站B3出口一出去就咁直行就到鴻圖道，再轉右就見到郵局，行過去都只係用左10分鐘左右，好容易就搵到喇！
百本中心鄰近都有好多停車場，最方便既其實就係正百本中心對面既南洋廣場，同埋好多車都係呢度落貨，如果搞大型活動要落貨或者老闆要泊車都唔怕搵唔到地方，都幾方便呀。
附近又有APM大型商場，搵間食肆都好方便，不過茶餐廳會比較多D，但我係同一條街(鴻圖道)行過一條馬路見到有間新酒店，入面有D中菜廳都唔差，如果搞全日活動，又要同公司或者帶老闆去食好D既都有得選擇。
當然，除左地理位置之外，入面設施都好重要！選擇百本中心租場既話，可以舉辦大型講座﹑工作坊﹑會議等等，都係一個唔錯既選擇。地下24小時有保安，場地保安措施十足。而且有4架升降機，上落等升降機都唔洗等好耐呀。大堂環境都好乾淨舒適，係觀塘搵到呢個地方真係相當唔錯！
百本人才培訓學院既1樓同15樓都係租用課室，而且所有課室都有地毯，入面有好多唔同大細既房間，細既都可以容納20人，而最大更可以容納150人添，下面呢間係係1樓既J房，所有租用房間都有音響設備，無線咪，細少少既房就用小露寶，而場地已經裝有WIFI，電腦，投影機，資源充足，望落去環境覺得幾舒適呀！
同一層行過少少就有間D房，呢間標準課室入面可以容納30人，位置寬敞。無論工作坊，小型講座或者培訓課程都好適合！
之後睇下15樓，有間相連標準房可以容納20及40人，最岩就係用黎小班教學或者小組玩遊戲等等，想係同一時間去管理兩班人既話，呢間房都幾適合架！
D工作人員既服務都好好，會SET好晒場俾大家，想點SET都可以同佢地傾，下面都有D例子俾大家睇下！
而最大既就係15樓呢間G房喇，可以容納150人，想舉辦大型講座或者會議都好實用，有時想有過百人既遊戲活動，呢個場地都好大好舒適，設備相當齊全，房間入面有兩部投影機，俾會眾睇得清楚D。
另外，百本15樓接待處附近都擺左好多小食俾大家免費享用，口渴既話隔離仲有水機或者汽水機，如果想叮熱返D野食，連微波爐都為大家預備好呀！總括黎講，觀塘工業區搵到咁既租用場地，都係一個好好既選擇！
如有任何查詢：
|
https://flyformiles.hk/8059/tax-payment
|
Asia Miles 一簽兩賺！12月31日前儲夠30,000里即賺取額外4,000里！簽夠4類野再有額外600里！合共4,600里！
11月30日前經Ctrip預訂酒店！每$22可賺取高達4里！
由2017年12月1日至28日，由登記日起計，憑名下合資格之恒生信用卡透過恒生個人e-banking「網上繳費服務」繳交稅款，稅款金額可合併計算以享下列之優惠：
由2017年11月1日至2018年2月28日，憑Citi Visa 信用卡於網上繳交薪俸稅達HK$30,000或以上，並進行1次HK$500或以上之合資格零售簽賬，可享高達HK$500超市現金券。
於2017年11月1日至2018年2月28日繳稅 延長優惠！
「繳交稅款」交易金額達：
於2017年12月4日至12月28日用創興銀行銀聯鑽石卡交稅，頭港幣$300,000交稅金額有0.2%回贈，上限$600。其後0.25%回贈，上限$250，即係總共交$400,000稅就有$850。
如果係10月1日後辦創興網上銀行服務既新客戶，經網上銀行交$10,000或以上稅，可以額外回贈$50。
由於名額得300個，所以一到11月6日大家就記得打去申請啦！
購物簽賬及/或透過網上理財/電話理財繳稅達指定累積金額 (注意不包括自動櫃員機繳稅)，即可賺取高達25,000里數：
目標簽賬人人唔同，請留意返自已個offer。
收到信後每月簽出目標簽賬金額的簽賬，包括交稅，都會有額外2%獎賞錢，上限為每個月$200獎賞錢，所以即係每個月簽夠你既目標簽賬金額on top 加$10,000就賺盡。至於每人既目標簽賬金額都唔同，所以大家要自己睇返。
於推廣期用HSBC信用卡合資格簽賬滿$5,000 (唔包括交稅)，咁交稅就可以有回贈：
所以大家係咪都12月31日前交啦！
透過「信用卡交稅有賞」計劃於指定信用卡戶口內累積繳付薪俸稅及個人入息課稅之稅款總額達HKD3,000 或以上，信用卡會員將可獲取現金回贈，詳情如下：
憑交通銀行信用卡於網上銀行成功繳付指定商戶類別賬單（包括 政府或法定機構、公用事業機構及電訊服務）並累積金額達$5,000或以上，及進行單筆零售簽賬滿 HK$400一次或以上，可獲：
*每個人 (以香港身份證計) 只可領取呢個優惠一次！
憑東亞銀行信用卡賬戶透過電子網絡銀行服務成功繳交2016/2017年度薪俸稅及個人入息課稅，可享以下優惠：
每個主卡賬戶於推廣期內最多可享HK$300現金回贈。即係話交$120,000就賺盡。
現金回贈將於2018年2月5日存入有關主卡賬戶，並顯示於有關結單。
小斯，想請教係咪夾埋幾個人一齊交都得？
恆生交稅優惠需不需要特選？Enjoy卡可不可以？
係喎！謝謝！
你問緊邊張卡？
收到HSBC優惠一，冇見到優惠二，想問 下優惠二是否另一種特選，不是同時得到優惠一同優惠二？
請問其實HSBC個offer，如果我幫屋企人交稅係咪都計架？
想問hsbc個個要超過左目標金額既簽賬先有2% 定係只要過目標簽賬 當月既所有簽賬都有2%？
|
https://www.baby-kingdom.com/forum.php?mod=viewthread&tid=12028201
|
今早發現男友除消whatsapp 最後上線功能，我打電話問佢點解，佢話最唔鍾意俾人知道最後上線時間，我話我要睇到，佢原本話都肯俾我睇番。但我覺得好古怪，所以再問佢係唔係有野騙我（之前佢有隱瞞夜晚去飲酒），可能我疑心重，我話佢好古惑，話佢最唔想俾我知，佢即刻著火話家下有無唔俾我睇番先，但我覺得有心俾我，睇唔駛block 哂全世界人，可以設定只俾我睇到，吵左幾句佢又cut 我電話。
我諗極都唔明點解要無啦啦唔顯示最後上線時間，我唔鍾意佢呃我。我唔開心。
唉...要呃你梗有方法，算啦！
唉，做女人真難。
我覺得如果只係唔show上線時間都被cher到咁盡，我係男人真係會怕鬼左你。相處要俾啲空間大家透下氣，唔好逼埋牆角，就算夜晚去飲酒又點？同朋友出下去飲酒睇波都要被管制？
明白你係因為曾經有人呃你所以甘大反應。世界上咩人都有。我識得有d人講大話講到好似合情合理甘。呃到另一伴貼貼服服,旁人認真大開眼界。俾你忠告要詳心觀查對方。
可以只係set俾邊個睇架？
佢要呃你總有佢辦法，但唔會無啦啦咁架，係咪呢排你有其他嘢迫得佢太緊？？
佢係你男朋友，而唔係你0既寵物喎，佢0既一舉一動其實唔需要向你報告。
相反，你打去無理取鬧，就係你0既不是，你要向佢道歉。
應該落去？
|
https://www.dcfever.com/column/read.php?id=5255
|
我哋呢D攝影人，最鍾意去埋D又山旮旯又刁鑽既地方影相，少人去先別嘛！不過呢類未開發或者荒廢地方，有時都會隱藏住古靈精怪既陷阱。放心，小編唔係講鬼故，不過呢件真人真事真係值得大家留意。
位於流浮山既下白泥，對於攝影人嚟講就唔駛多介紹，由幾十年前上一代到而家都係熱門既日落攝影景點。顧名思義，白泥大部份地方都係一片泥灘。平時大家都會去泥土比較實既地方影相，但都有D想搵下新構圖既師兄，會行遠少少睇吓有無景。
但係白泥有D地方既地質真係好奇怪，呢一步係實既泥地，行多一步就會突然變左好軟既泥沼。小編每次去白泥影相，幾乎都會見到師兄中招，但多數都只係成隻波鞋變成朱古力咁樣，都唔算好大鑊。
不過有個老友就同我講左一次佢既遇險經歷，佢試過成半個身跌咗入泥沼動彈不得，電話、背囊同腳架又放埋左一邊，叫救命都無人聽到。睇住個太陽就黎落山，日落天黑埋就真係GG喇。好在臨尾被人發現，但都要報警call消防救佢出嚟。
小編聽完果陣都覺得半信半疑，唔知佢係咪吹大咗，但有次我要幫手搞會員攝影活動，都特別提醒參加者要小心泥沼。影到5點幾果陣，點知真係發現有位唔係參加我哋活動既師兄跌左入泥沼，得返半個身突出黎，兩隻手舉住部相機搵人救命！我哋幾個人搵到條樹枝，伸過去比果位師兄捉住，夾手夾腳終於拉返佢出嚟。見到佢下半身又污糟又臭，真係覺得佢好慘呀！
小編呼籲大家，影相還影相，最緊要安全至上呀！
|
https://fitz.hk/sports/running/hnr%E8%B7%91%E6%AD%A5%E5%9C%98-3-15-%E8%B7%91%E5%85%A5%E9%AC%A7%E5%B8%82%E5%81%9Abeep-test/
|
HNR第6次夜跑團，我哋離開九龍東，跑出comfort zone，跑入鬧市！
由紅磡碼頭起步，輕鬆跑4公里到九龍公園。然後做Beep Test！
到達九龍公園後，進行約20分鐘Beep Test。
* 是次活動設有行李寄存貨Van，請勿擕帶大型或貴重的行李。
**工作人員會於8時起步後撤離起點，儲物貨van亦會開往終點。
Beep Test 示範短片：
活動設有儲物服務，惟因空間有限，請切勿擕帶大型物品或貴重物品。若有財物損失，主辦單位一概不負責。
如舉行前2小時天氣惡劣 (黃雨、紅雨、黑雨、3號風球或以上)，活動將會取消，請留意 Fitz.hk 及 HNR 跑步團隊 Facebook 專頁 相關公布。
|
https://impromptuz.com/2020/05/05/%E7%95%B6%E4%B8%80%E5%88%87%E6%81%A2%E5%BE%A9%E6%AD%A3%E5%B8%B8%E5%BE%8C%E3%80%82/
|
當一切恢復正常後。
當然大家都要stay vigilent，不過我有幾樣嘢真係好想做（given only if 一切可以恢復正常後啦下！）。
我想修眉呀！！！我條眉已經變咗毛毛蟲啦。
我想有一日出街可以唔需要再戴口罩。其實好唔環保。
我想唔需要再用zoom/virtual meeting tools。
One thought on “當一切恢復正常後。”
Previous Previous post: 香港首家Blue Bottle Coffee正式試業！
|
https://www.groupbuya.com/jetso/%E7%B6%AD%E4%BB%96%E5%A5%B6+VitaVitasoy
|
全新健康低糖之選 — 維他山楂烏梅汁飲品 夏天買嘢飲，除咗要解渴，仲要注重健康！夏天限定登場 —全新推出嘅維他山楂烏梅汁飲品，生津止渴仲健脾消滯，低糖配分夠晒 fit，加上山楂烏梅酸甜滋味，消暑又開胃 而家去 7-Eleven 有得賣喇！由即日起至7月7日都只係 $7.5支*，快啲去買返兩支為夏日降溫啦！
一齊睇下個雪櫃嘅真身啦❗ 活動開始幾日已經收到好多 fans 問點樣先拎到我哋個迷你雪櫃，究竟個雪櫃真身係點，點解咁吸引？而家即刻 click 下面 U Magazine 連結睇下維牛奶珍藏版迷你雪櫃開箱文就知點解喇！ 記得喺 2020 年 7 月 31 日之前參加抽獎，贏佢返屋企喇！
買維他冷泡無糖茶可以一次過拎到3次抽獎機會^，有機會贏取NETFLIX免費睇足1年？ 由即日起至 6 月 17 日期間，嚟OK 便利店買維他冷泡無糖茶500毫升膠樽裝(維他冷泡無糖鐵觀音除外)，除咗可享優惠價 支，仲會額外送多2個抽獎碼^ 畀你。
全新維他™高鈣脫脂牛奶飲品 健康登場 ✨ ！ 想 stay fit 嘅你要留意啦！維他牛奶推出咗全新嘅高鈣脫脂牛奶飲品，唔止零脂肪及零膽固醇、高鈣，仲採用嚟自新西蘭及荷蘭嘅奶源，天天新鮮香港製造，fit 晒注重健康嘅你呀！ 係咪即刻想試呢？由即日起至 6 月 3 日，去各大超級市場買 946 毫升維他高鈣脫脂牛奶飲品可享試飲價 $18.9* ！早餐或做完運動即刻嘆返盒啦！
買維他冷泡無糖茶 額外送你 7-Eleven 印花！ 儲印花換禮品真係咁易？梗係啦！因為去 7-Eleven Hong Kong 買任何 2 支維他冷泡無糖茶飲品 500 毫升膠樽裝，就額外賞你 1 個印花^。 維他冷泡無糖茶系列仲係零糖零負擔嘅健康茶飲，買多兩支都無問題啦！
喺屋企飲咩先至嘆至啱晒你？一定係揀奶源來自新西蘭及荷蘭嘅維他™朱古力牛奶飲品有牛奶味同朱古力味嘅完美比例，仲有低糖之選畀你揀，啱晒追求健康同味道嘅你，兩款都啱味啱晒你！ 而家去 7 -Eleven 買任何 250 毫升維他朱古力牛奶/低糖朱古力牛奶/ 高鈣低脂牛奶飲品都只係 $5 ，買埋畀屋企人一齊分享啦 ！
天氣愈嚟愈熱，一出街就成頭大汗，呢個時候最好就喺嘆返包凍冰冰嘅維他檸檬茶同維他菊花茶！而家 7 - Eleven 仲做緊限時優惠(包)，快啲買返幾包 cool 住迎接夏天啦！ *貨品數量有限，售完即止。所有價格以個別店舖為準。
|
https://econreporter.com/2020/03/79654/g7-%E5%98%85%E6%AD%A6%E6%BC%A2%E8%82%BA%E7%82%8E%E8%81%B2%E6%98%8E/
|
期待已久，G7出左個聯合聲明講應對武漢肺炎嘅共同行動，結果係咩新嘅資訊都無架。
寫左啲咩？
“G7 finance ministers are ready to take actions, including fiscal measures where appropriate, to aid in the response to the virus and support the economy during this phase.”
– 亦提左一下貨幣政策，話央行會一如以住以達致政策目標為本，推出可以確保物價穩定、經濟增長及金融系統建全……
” G7 central banks will continue to fulfill their mandates, thus supporting price stability and economic growth while maintaining the resilience of the financial system.”
G7 Finance Ministers and Central Bank Governors stand ready to cooperate further on timely and effective measures.”
|
https://hommehk.com/the-division-2-pentagon-the-last-castle/
|
Ubisoft 正式宣布《The Division 2》將於本週推出第二章「五角大廈：最終堡壘」更新，為各玩家帶來更多遊戲改進內容及全新衝突戰模式等等，擁有 Year 1 Pass 嘅玩家今日就可以提早遊玩，而其他玩家則可於本月22日起免費遊玩新內容。
上一章故事講述黑色獠牙勢力繼續於華盛頓特區肆虐，而本章則會將故事重心放於五角大廈，各位玩家需要於黑色獠牙勢力攻佔五角大廈前成功阻止，故事會以兩個主線任務「五角大廈」及「國防高等研究計劃署研究實驗」作貫穿。
除全新故事情節外，是次更新亦會加入全新嘅特化職業 – 技師。擁有 Year 1 Pass 嘅玩家可以立即解鎖「技師」職業，而未有嘅玩家則可通過完成一系列目標去解鎖此全新特化職業。「技師」嘅特有武器為 P-017 發射器，最多可鎖定六名敵方單位，並於發射時會主動尋找目標擊殺，而其隨身武器為 Maxim 9，技能分支則為巧匠蜂窩。
除以上內容外，是次更新亦會為 Year 1 Pass 玩家提供兩個機密任務，玩家可到船屋、大使館去完成此兩個特製嘅「港口補給路線」及「大使館失事地點」機密任務，算是給購買 Pass 嘅玩家多一點誘因。
PVP方面，是次更新會同步推出全新團隊殲滅賽模式，兩支四人隊伍將會進行七場四勝嘅對戰，考驗玩家之技術之餘亦需顯示出團隊精神以獲勝。除此以外，全新地圖「碼頭」亦會登場。
《The Division 2》將於 10 月 17 日至 21 日期間開放限時免費體驗，試玩玩家更可於期間以3折購買遊戲，並將進度同步到正式版中進行，算係一個唔錯嘅入坑機會。
|
http://www.pekkle.hk/2017/12/
|
我相信所謂嘅保溫套，即係用嚟裝暖包嗰類嘅套，不過又未免大個咗少少囉... 而啲朱古力餅乾條，其實就類似係 yan yan 杯咁，一格放朱古力醬，一格裝餅乾條，既可以沾朱古力醬食，亦可以原味就咁食。
正，7-11 又有 Pekkle 精品買喇！
玻璃 mug 價值 $40，手工都尚算係精緻，仲包埋兩片獨立包裝嘅曲奇，值得買！
另外一款嘅 Sanrio Thanks Party 2017 系列產品，係一本小小嘅 memo pad。
呢個係 Sanrio Thanks Party 2017 系列嘅精品，全日本製。其實都唔係咩最新出品，因為之前已經喺 FB 見到有 Pekkle fans 上過 post，不過唸住自己都冇乜機會買到，所以冇上心，估唔到家人由日本帶番嚟比我做手信喎！
只係一條小方巾咁嘅 size，不過好難得既係有 Pekkle，亦都係正宗 Made in Japan 嘅產品。
2017 千色 Citistore 童樂聖誕大特賣將於 7/12/2017 - 27/12/2017 舉行，尋日屋企信箱收到呢份宣傳單張，第一時間梗係『找亮點』，睇下搵唔搵到 Pekkle 啦！
|
https://flyformiles.hk/category/uncategorized
|
八達通優惠！單一消費$300有$20回贈 (=6.67%回贈)！最高可享5次回贈！
超抵！一晚只需$1,000 起！連雙人早餐$1,300 起！想玩埋行政酒廊$1,800 起！仲有額外7折添呀！
(經小斯申請有額外$1,000超市禮券 + 1%現金獎) 安信私人貸款獨家優惠！免入息證明，毋須手續費，畀你即批即過數！
張敬軒演唱會2020！11月22日至25日開演，Asia Miles都有得換啦！
(經小斯申請有額外$1,000超市禮券 + 1%現金獎) 安信業主私人貸款優惠，不限物業種類，每月平息低至0.1%，仲免手續費！
|
https://www.dimcook.com/recipe/336ffeb15f/%E8%8A%9D%E9%BA%BB%E8%B1%AC%E4%BB%94%E5%8C%85
|
除橄欖油及芝麻外，所有材料混合成麵糰，再加入橄欖油揉搓至光滑，用保鮮紙蓋好置雪櫃發酵最少4小時或置室溫發酵至2倍大(冬天約需1.5-2小時)。
取出麵糰排氣，米字形分割成8份，靜置10分鐘。
每份麵糰擀成三角形再卷成欖形，再發酵至2倍大。
掃上少許水，灑上芝麻，放入已預熱焗爐用200度焗15分鐘。
芝麻豬仔包 《有營食譜》：
請問欖角係邊度買？
|
https://www.openrice.com/zh/hongkong/review/%E6%97%BA%E8%A7%92%E8%B6%85%E4%BA%BA%E6%B0%A3%E5%8F%B0%E5%BC%8F%E7%81%AB%E9%8D%8B%E5%BF%85%E9%81%B8-e3759410
|
旺角超人氣台式火鍋必選！
係三個套餐選擇之中，呢個感覺上比較抵食，因為都提供左多款肉類或者海鮮選擇！
湯底有苦瓜、鳳梨同半隻雞，味親甘甘甜甜幾開胃但鳳梨味唔算好濃。
肉類：推介牛肩胛同牛板腱！
呢兩款牛肉送到黎得兩三塊，望落幾普通，但係食落口，牛味好重，嫩滑加唔會鞋！
海鮮：脆肉鯇質素唔穩定，叫到第三碟開始肉質偏軟唔脆。其餘海鮮例如沙白都係普普通通。
滑類：有好多款滑，最推介既係蟹籽墨汁漿同澎湖花枝漿，呢兩款滑都係好滑好彈牙！其他滑就唔算太特別，味道唔太特出。
炸物小食：極力推介炸午餐肉同油炸鬼，炸到好香脆不過有少少油膩。台灣鹽酥雞同小香腸都值得一戰，甜不辣就無咩特別。
飲品：雪櫃有罐裝飲品同幾款冷泡茶。
除左以上自取飲品仲可以用app order酸梅汁之類既飲品！
甜品：食客可以揀movenpick或者椰汁仙草凍。仙草凍入面有紅豆、花生、珍珠等配料，口感有軟有硬好多層次，不過椰汁偏甜。
牛肉既油脂比例啱啱好，望落去仲有啲雪花。火鍋嘅湯底非常足料，可以見到原隻雞。飲品方面，有牛大人自家出品既樽裝飲品都包裝得好靚！
衛生防疫措施貼心，每位食客入坐後都會有一個紙袋放口罩，亦會提醒我地每次出去拎野食都要戴口罩。
自選配料區，每一款食物都有一個密實盒，唔怕有污糟野飛入去！
總括來講，呢間火鍋既性價比都幾高，不論係嘢食或者飲品都表現出色，值得我哋再去食多次！
|
https://tvmost.com.hk/201706221633_article_domdomdomdomdom
|
保護自己，要有一套！呢句就係人都識講啦～而家啲套又多款式又多味道，以前又邊有咁多花款㗎，求其有嘢笠住咪算囉！雖然話就話求其有嘢笠就得，但係究竟同而家嗰啲套套爭幾遠呢？
最近大陸瘋傳兩張1978年出品嘅避孕套相，對呢方面歷史咁有興趣嘅毛毛梗係要研究研究啦！
咁似喺手套度剪出嚟嘅喂！不過咁多年前嘅出品就唔好咁高要求啦～仲要用紙袋裝，一袋有兩個，一定係驚一次一個唔夠，畀多個你喇！真係好體貼呀～咪住先，睇埋後面個說明書點用，咁就萬無一失啦！
咁都未算係最精彩，睇埋第五點先啦！「如需再用，須洗淨、晾乾、塗上滑石粉或爽身粉備用。」原來卅幾年前啲人就已經咁環保，識得循環再用㗎喇！真係要畀啲掌聲鼓勵下佢呀！啪啪！啪啪啪！咁兩個咪可以用好耐囉～真係好抵呀！
唔怪得之前網上流傳嗰位仁兄咁機智，用完一邊反轉個套就再用過啦！話唔定係阿爺嗰代傳落嚟嘅環保知識嚟㗎喎！不過兄台，你漏咗要洗乾淨再晾乾先用呀⋯⋯下次記住要洗喇，如果仲有下次嘅話。
|
https://gaus.ee/cats/nothing/
|
悲羅吉辣 – 塞維亞總統胡哲山日前係社交媒體表示，其大仔確診閘近平肺炎，日前正住係當地嘅傳染病院。
英國警察阻止郊遊 要將湖水染黑？
英國政府宣布關閉所有娛樂場所，希望壓制因閘近平要過好年而延誤救治導致全球大流行嘅中國武漢肺炎疫情。
葉門 – 一隻名叫「奶路臣」嘅禿鷲，被當地武裝發現。
無協議脫歐關稅方案會「摧毀」北愛農民 搞到DUP都要跪低撐May姐爛deal？
倫敦 – 文翠珊脫歐協議被人批評到體無完膚，特別係唔少脫歐派大鬧係爛deal，北愛親英統一民主黨 DUP 更係最大阻力之一。
柏林 – 敘利亞難民危機一大後遺症，就係德國好多地方都有移民。
巴黎 – 二次大戰期間，好多猶太人擁有嘅名畫失蹤，唔係被納粹擄走，就係俾猶太人自己唔知點樣收埋。但大量猶太人被殺，唔少名畫會隨著物主死亡，行蹤永遠成謎。
倫敦法院日前裁定，一隻細包裝嘅 Brownie，雖然可以算糕點，但首先佢係蛋糕，因此可以豁免增值稅。
KOL 唔夠數，好多地方都開始進到回塘。但係美國真係發生，會吿KOL跑唔夠數。
到法國參與停戰紀念活動 默克爾被法國百歲人瑞當成係馬岡總統夫人？
康邊 – 德國聯邦總理默克爾同法國總統馬岡一齊到當地，出席一戰停戰協定百週年嘅紀念儀式，其中不少官方禮儀，包括獻花、同係當年簽約火車卡複製品簽紀念冊等等。
庫斯克 – 當地一個紀念二次大戰嘅儀式，一部坦克上拖車時 epic fail。
最新健康研究：全脂奶未必對身體有害 而且有利強心健體？
加拿大最新研究指出，每日飲三份全脂奶產品，其實有助維持健康心臟，減少早死嘅機會。
瑞典曾經有國營快餐店同麥記抗衡 分店去到日本？
大家可能對美帝快餐店壟斷好唔鍾意，但係瑞典，曾經有過國營快餐店，抵抗牡丹樓嘅入侵。
歐洲熱浪持續，有歐洲議會議員表示，係唔係容許 VAT 改制，等熱浪時候，可以太陽油免稅，減低售價。
德地方離奇怪案：男子返唔到屋企 窗台吊成晚？
邊民港 – 當地警方嘗試調查一宗離奇案件，一名男子過夜後被發現，係自己屋頂半身進入窗內，腰以下腿仲係室外。
哈利大婚 美國黑人福音騷靈音樂首次登陸皇家典禮！
溫莎 – 新獲封蘇軾公爵嘅哈利王子，即將迎娶美國演員美瑾瑪歌。然而溫莎聖佐治禮堂嘅婚禮，音樂都有「驚人」先例，就係皇室婚禮出現美國黑人嘅福音音樂。
德國地方廣播公司被揭發借studio 俾布丁喉舌？
德信 – 當地中德廣播公司 MDR 被人揭發，竟然租俾露西亞今日做直播，引起公眾新一輪質疑。
倫敦 – 文翠珊由於太信任公務員出身嘅首席脫歐顧問羅賓斯 Oliver Robbins，開始係關稅同盟上鬆口，導致多名脫歐派大臣，出聲警告，再次面對內閣倒台危機。
法國離奇城鎮：所有藥房週一都要關門？
Castres – 法國好多奇怪條例，而係當地星期一所有17間藥房都要關閉。
都柏林 – 紙媒都或多或少俾人話進入末日，總之前景不佳，而出版愛爾蘭獨立報嘅「獨立新聞媒體」公司，嘅稅前利潤，暴跌32%。
Google 清理槍械銷售 Sex Pistols 同 Burgundy 躺著也中槍？
山景城 – Google日前開始清理槍械相關嘅銷售，但由於靠關鍵字搜索，好多酒類製品同流行樂隊愛好者都被牽連。
露西亞寡頭為離婚官司唔公開 打禁制令官司去到聯合王國最高法院？
倫敦 – 當地媒體日前成功爭取，法院系統唔再庇護一位露西亞富翁嘅私隱，媒體可以自由報導關於佢嘅案件。
|
https://www.baby-kingdom.com/forum.php?mod=viewthread&tid=12038288
|
Baby Kingdom - 親子王國 香港 討論區 › 首頁 › 自由講場› 今日聽左。。
今日聽左。。
頭先上youtube聽 誰問未發聲。。。
我聽果細路女唱。。我一路聽，個心一路痛。。我本來係一個冇政治立場既c9...唔知點解，一路聽，一路震撼入我心。。個心真係好痛。。。
真心覺得，下一代生活得好痛苦。。。
|
http://www.hkplayndine.com/2015/05/88cm.html
|
PND純粹分享，愛玩愛食。: 達人包車 - 88cm空中巨型燒肉！
見到呢啲吊環，唔通PND今晚帶潮友玩體操？邊有咁簡單！有潮友就報料，喺韓國街金巴利道新開嘅達人分店，唔再係安裝韓燒枱、空中垂吊抽氣系統，而係改裝成一個個嘅吊環，再嚟吊住佢地嘅主打：88cm空中巨型燒肉！
喺韓國嘅飲食王國有成幾百間餐廳嘅呢間新店，主打鐵板料理，最重口味嘅菜式，好似「香辣芝士排骨」、「鐵板芝士泡菜炒飯」咁，呢度都會搵到！
請PND食上個月嘅生日飯！(佢上月唔喺香港) 我唔客氣喇！
其實就係將五花肉、雞扒、大蝦、紅椒黃椒、大菇、洋蔥、菠蘿等等逐樣串上去鐵枝度，等潮友食時夾落，放入鐵板上燒嚟食！
呢度仲有PND成日食嘅「香辣芝士排骨」$240（24/4/2015），開火、等芝士滾起！
夾起豬排骨，慢慢用筷子點起溶咗嘅芝士絲捲排骨（大家應該好熟手😏）醬汁暗甜惹味，無辣度揀，不過辣味就唔係好見影，食唔到辣嘅潮友都一定試到！
呢度嘅醬燒豬排骨醬汁係甜辣底，非常易入口！
如果潮友有點飯類，仲可以將白飯加入芝士鍋入面自製芝士炒飯添呀！
|
https://www.kenmerry.com/2016/06/Fulong-sandcarving.html
|
今日全日都好厚雲，完全唔曬，冇出過汗，好正。
開車大概一個小時左右就會到達福隆海水浴場，如果唔揸車，坐台鐵去到福隆車站過條馬路就到，都好方便，仲可以試下好出名嘅福隆車站便當。
一落車就見到我哋專程去土城桐花祭都睇唔到既桐花。
進入海水浴場範圍觀賞沙雕需要購票，費用台幣一百元。
來自世界各地嘅藝術家嘅展品，會係呢兩個月內與各國佳麗爭艷鬥麗。
戰況相當激烈，各國代表的神乎其技讓人嘖嘖稱奇驚嘆不已。
令人期待的國內沙雕大賽。
遊覽完可以喺旁邊嘅小食亭嘆下雪糕。
順道去一去附近嘅三貂角燈塔，剛巧今日週休，冇得入去燈塔睇古董，係外圍影下相都唔錯吖。
影完相就去龍洞四季灣海景咖啡屋嘆下午茶。
進入晶宴會館海洋莊園要比入場費，入場券部分費用可以抵扣消費。海洋莊園內有好多影相位，可以俾人影婚紗相，都好靚，比美沖繩海邊教堂，可惜日久失修，睇落有點殘舊，如果係專業攝影師嘅話，應該可以用打燈同埋photoshop嚟補救。
我哋去咗夏卡爾咖啡，坐喺室外飽覽無敵海景，全間咖啡室只有兩枱客（包括我哋），真係非常之咁優閒，喺呢個世外桃源返工真係令人非常羨慕嘅筍工，唔知呢度仲請唔請人呢？
杯咖啡就一般般啦，反而個三文治伴碟嘅墨西哥脆片就非常之咁好味，好味到朋友仲走去問店員邊度有得買，哈哈。
嘆完咖啡，我哋又要趕去鼻頭龍洞地質公園，停車場旁邊有地質教室及戶外展區，由於太陽開始落山，公園已經關門，我哋只可以喺度影下幾張相。
見到有台灣百合復育區有零星百合盛放中，傻瓜係度狂影，咁啱潛水教練阿姨路過，同我哋講開曬花啦上個月，仲show佢部手提電話影嘅相畀我哋睇，上個月全個園區都開滿花，真係爆靚囉。
之後男潛水教練路過又要show下去佢部tablet入邊嘅花花相畀我哋睇，傾傾下就問佢龍洞確實位置喺邊度。呢，嗰個港女硬闖龍洞被困，然後消防員好心救佢出嚟仲要踩住人仲要鬧人垃圾嗰度呢，真係「好事不出門，醜事傳千里」，一講就明。然後教練就手指指，指住對面岸。哦，原來係果度。
到咗夜晚食飯時間，我哋趕返去龍蝦大王食海鮮。
我哋喺門口揀好海鮮，秤好重量，問清楚價錢，講好點煮法，就施施然入去餐廳等食。
嘩嘩嘩！！！全晚，係全晚，全間舖頭竟然得我哋一枱客！好誇張呀！我哋四個人，七餸一湯，都係食咗四千幾蚊台幣，淨係兩隻本地野生龍蝦都已經二千幾啦，有冇咁抵呀？飽到我條腸就嚟爆啦。
蒜蓉龍蝦蒜味好勁，估唔到隻龍蝦咁多籽，我估真係堅野生囉，因為平時食嗰啲龍蝦，煮完之後D肉縮曬水同個殼size差距好大，但係呢個龍蝦煮完之後D肉多到爆，同個殼一樣咁大，真係第一次見囉。龍蝦肉鮮甜紮實，好好味，佢哋唔係用伊麵底係用烏冬底，啱晒我呢個烏冬怪，呵呵呵呵。
個龍蝦頭豆腐麵豉湯真係鮮甜到暈囉。一定一定一定，記得記得記得，試下試下試下。
清蒸吊筒好鮮味，但係要自己加番少少豉油囉。水上人食法，食原味鮮味，唔會加太多調味。
石斑肉地厚啖啖肉。
白飯魚唔知點解炸完之後隻眼都仲喺度，睇落幾恐怖，我都努力嘗試食咗一條，心理障礙影響，叫做試過一條就好喇。
露筍炒豬肉都好好味，好似得我一個狂食。
個炒蜆明明冇叫，唔知點解會嚟咗，唉，是但啦。
臨走過隔離舖頭買埋龍蝦脆片做手信，大滿足，聽日早午餐都唔使食啦。
歡樂背後嘅代價就係爛腳！原本我對腳已經敏感起緊水泡，去埋沙灘之後，更加紅腫，嗚嗚嗚嗚嗚……
|
https://hk.news.yahoo.com/%E5%A4%AA%E7%A9%BA%E6%97%85%E9%81%8A%E6%B0%91%E7%94%A8%E5%A4%AA%E7%A9%BA%E8%88%B9%E6%88%90%E5%8A%9F%E5%8D%87%E7%A9%BA-%E5%A4%AA%E7%A9%BA%E6%97%85%E9%81%8A%E7%A9%B6%E7%AB%9F%E6%9C%89%E5%92%A9%E7%8E%A9-052008203.html
|
民用太空船成功升空 太空旅遊究竟有咩玩？
正當新冠肺炎疫情打擊全球旅遊業，幾乎全部旅遊都停頓之時，由SpaceX負責嘅「飛龍」太空船成功載住兩名太空人升空，並同太空站成功接合，為美國9年來再次有太空人成功升空。今次試載意義重大，因為SpaceX係代表民用太空旅遊正式啟動！咁太空旅遊又係咩一回事？一般人想玩又難唔難呢？
可能大家會話美國本身有NASA，何必要有公司另外再造火箭？其實除咗用嚟作為讓人觀光之用外，SpaceX太空船代表嘅係最新太空科技，可以用更平更快捷方法送人送物資上太空。以成本計，SpaceX運載一位太空人為5,500萬美金（下同），而目前則為8,600萬，成本大減。而事實上SpaceX於2012年起已經開始幫NASA運貨上太空，可見其技術已經十分成熟。
SpaceX載人飛船成功升空，揭開太空旅遊序章。
太空旅遊難唔難？
要上太空觀光，先唔計旅費，反而比較重要係錢都買唔到嘅「健康」，因為要升空畢竟要接受G重力，基本身健條件唔可以太差，目前未有確實嘅體格要求，或者訓練內容，不過SpaceX強調太空旅客無須太多訓練就可以。至於價錢方面，就係每位5,500萬美金，而最快於明年開始第一輪升空，早前推出4個位，已經賣剩一半，今次試載成功，相信會人更大信心，好快應該會賣出剩餘空位。
SpaceX太空船預計可以坐4至7位旅客。
行程係點？幾日幾夜？
作為「旅遊」，當然要有行程，雖然目前未有好確實嘅行程，不過初步決定係為期10日，而且已經同NASA合作，到時飛船會會回國際太空站，遊客可以進入太空站參觀，同太空人接觸，仲會試下太空人日常生活，包括進食太空食物、太空運動等。
作為太空旅客，當然要感受一下太空人日常生活。
太空旅遊將普及化？
每人要5,500萬美金，大家可能會話只係億萬富翁先有機會。的確，一開頭價錢一定係極高，不過SpaceX理代係希望推廣普及太空旅遊，票價一定會漸漸降低，有數字估計至2040年，全球太空旅遊經濟會高達2.7萬億美金！實際上除咗SpaceX，波音及維珍都有自家嘅太空旅遊計劃，而且都去到試驗階段。以維珍為例，會推廣更平更大眾化價錢，標訪每32小時就會有一班太空船出發，環繞地球一周約90分鐘行程，收費25萬美金，目前已經售出600多張船飛，可見極具吸引力，目前香港都有旅行社可以代為售買機位，大家可以上網搵搵。
維珍太空希望可以以平價作為賣點，推廣普及。
不過就算講定幾多計劃都好，有唔少專家就持相反意見，因為太空旅遊目前仍屬於有不確定性安全隱憂，無人可以保證100%安全，幾千億投資可能會因為一次意外就從此倒塌，唔會再有人冒險報名，而且哪怕只要係其中一間公司有意外，就足以令整個太空旅遊產業倒塌。就係因為如此「不堪一擊」，未必有太多公司願意投資，想普及化未必咁容易。
SpaceX早前無戴人太空船試射失敗，發生爆炸。
|
https://gaus.ee/2018/02/brain-responsoce/
|
好朋友唔係無解釋 腦電波反應都一樣？
紐約 – 好朋友就會有默契？最新美國研究發現，好朋友係應對類似情況，就算腦電波嘅活動都一樣。
研究對唔同人，播放同樣嘅喜劇、紀錄片同政治辯論，結果顯示，好朋友嘅腦電波幾乎一致。
研究將進一步調查其他因素，例如年齡等等對結果嘅影響。
德國城市右翼不滿難民 向市民派發催淚噴霧？
|
https://www.ee852.com.hk/products/%E5%BF%AB%E9%96%83%EF%BC%81spider-man-hello-kitty-%E8%83%8C%E5%8C%85
|
美國大減價，Spider-Man &Hello Kitty 背包，好抵！！
例如；網球或羽毛球等等，每次都要帶住一抽兩褦去上堂好麻煩。
任何大細既球拍都放到。
背包旁邊仲有個網位可以放飲料，唔怕水樽無位放啦！！
又可以隨時轉換單雙肩揹法，想點揹都可以。
印有Spider-Man 同Hello Kitty 既圖案，小朋友見到實愛不措手！！
|
https://football.fanpiece.com/hongkong-football/%E5%94%90%E5%BB%BA%E6%96%87-%E9%90%B5%E8%A1%80%E9%98%B2%E5%AE%88-%E5%AF%A6%E8%80%8C%E4%B8%8D%E8%8F%AF-c1315075.html
|
無論你有冇睇琴晚傑志對柏雷素爾嘅比賽，相信你都知道年僅20歲嘅鄭展龍，補時階段射入世界波，協助打多個嘅「藍鳥」絕殺對手。但當你仲沉醉緊喺「泡泡龍」嘅入波嘅時候，其實傑志嘅其他球員，同樣值得大家嘅掌聲，由屢救險球嘅鵬哥（雖然琴晚都派咗少少膠），到成功封阻對手兩次空門機會嘅後防，再到全場不斷跑上跑落嘅中場，最後再到以艾力士、科蘭為首嘅前線。當中不得不提嘅，就係傑志右閘唐建文『唐文』。
唐文嘅表現，相信有入場嘅你一定知：當球星級嘅科蘭都有被球迷鬧嘅時候，球迷們對唐文琴晚嘅表現可以話係有讚冇彈，「唐文真係好X勁」「世界級後衛」多次出現係作者嘅耳邊。當然，呢d讚賞可能過於誇張，但無可否認嘅係，唐文絕對係傑志全場打得最好、最穩定嘅守將 – 面對打少個仍不斷挑戰藍鳥後防嘅對手，唐文嘅責任就更為重大，因為若果傑志係大好優勢下全失三分，四人後防將會受千夫所指。結果唐文不負教練朱志光所託，全場Mark人、緊逼、鏟奪等防守工作做到足，面對無論身高同體型，都冇得鬥嘅拉蒙盧比斯，唐文可以話係完全冇驚過，更多次成功從對手腳下搶返控球權。下半場唐文更加勇於參與進攻，可惜幾次右路傳中都無功而還。所以話，唐文全場嘅表現可以用八隻字黎形容：『鐵血防守 實而不華』。
33歲嘅唐建文同教練朱志光緣分始於2000年，當時朱sir執教福建並將踢前鋒嘅唐文改造為右閘，九年後輾轉加盟傑志，可惜係甘巴爾摩下受傷患影響，出場機會唔多下離隊。唐文2012年加盟飛馬，表現開始受球迷肯定，更成為球隊隊長，三年後再次重返傑志，結果一踢就踢到今日。
唐文實力近年受球迷肯定，加上穩定嘅表現令唔少球迷一直期待佢可以入選港隊，睇返資料，原來唐文2013年曾經入選省港盃名單，可惜天意弄人，受傷患影響下錯失穿上港隊波衫嘅大好機會。希望唐文可以憑近期嘅高水準演出，同入球功臣鄭展龍一齊，雙雙獲補選入港隊，代表香港作客北韓！
唐文同鄭展龍嘅好表現再一次證明，香港球隊要有好成績，唔一定要透過重用入籍球員，相反，年輕土炮若過有更多機會上陣，香港將會有更多『唐文』嘅出現！
|
https://www.baby-kingdom.com/forum.php?mod=viewthread&tid=12032599
|
夜晚試下開床頭燈同比啲音樂佢聽，個時阿女都試過，夜晚開床頭燈瞓，大大下好啲就唔洗開，我媽咪話bb差不多天黑係會扭計啲！
我b之前都有類似情況，黃昏開始不停喊，喊到面紅晒聲到沙埋，試過喊到半夜四點先收聲。陪月話係因為有肚風，佢日頭同bb按完肚仔後情況有改善。
bb易嚇醒你試下用張大紗巾包實bb，連對手都包住等佢唔會瞓瞓下彈起。
以上情況bb大少少就會有改善，你唔洗咁擔心。
係咪之前嚇親啊？？
已經買左玉, 真係唔知佢有冇嚇親, 因為我地已經盡量抱住佢, 但佢喊起上黎, 真係點搞都唔會停, 直到佢喊到可能真係冇力, 想訓為止。
每日沖完涼之後要同寶寶摸肚，同埋要掃風啊！
我個女十幾日大都有呢個情況。。幾時先會好轉同埋如果佢扭有咩方法舒緩下佢？ 喊果時仲可唔可以按摩肚？
|
https://aandmdiary.com/%E9%A6%99%E6%B8%AF%E5%A5%BD%E5%8E%BB%E8%99%95-a%E5%A7%90m%E4%BD%AC%E6%B8%AF%E5%8E%BB%E7%8E%A9/%E7%B4%84%E5%9F%8B%E7%8F%ADfriend%E5%8E%BB%E7%8E%A9-%E8%91%B5%E6%B6%8Cblack-oasis-vr-party-room/
|
A姐去咗旅行，我就即刻約埋班兄弟去《大丈夫》啦（可能千禧後已經無睇過呢套戲添），真係「唔賭唔知時運高，唔 “打” 唔知身體好」！哈哈，作反喇！大家唔好諗多咗，我只係約咗班兄弟去打機、篤波、唱K、玩VR同玩Board Game姐！呢間位於葵涌嘅Black Oasis – VR Party Room勁多嘢玩，下次酉要帶埋A姐嚟表現地獄式Overcooked。
由葵興港鐵站行10分鐘，就會去到Black Oasis – VR Party Room，面積唔算大，但都夠玩大半日！
一入場就見到張波枱，2對2即刻開始！
聽店主講，呢張波枱只要反轉，就係氣墊球嚟。不過，篤完波之後，我哋已經俾隔離部VR所吸引，所以氣墊球留返下次同A姐玩啦。
呢到有兩部VR，遊戲選擇唔少。其中我哋一致推介跳樓遊戲，畫面好靚，而且夠晒迫真！另一個考反應嘅光劍遊戲都好好玩，反應慢少少就game over架喇。而店主話之後仲會陸陸續續新加遊戲。
想打機嘅，除咗VR，又點少得Party必備嘅Switch呢？除咗Overcooked，連太鼓の達人都有，仲配備埋鼓同鼓棍，好似去咗機鋪咁。
呢度嘅Board Game都有好多種類，而最重要係好新淨！最重要係好新淨！最重要係好新淨！（真係好重要，所以要講3次）！基本嘅狼人、牛頭王同大富翁等都有齊。
而我哋玩得最耐嘅就係唱K，呢度嘅歌曲選擇好多，就等我哋油麻地F4重組啦。
|
https://garcia-in-germany.blogspot.com/2013/12/working-holiday_18.html
|
而德國佬話我張飛總站係弗萊堡Freiburg，而我無買中途轉既呢程車，但我張e ticket都寫住去Triberg，點會無賣ar!!!即係張車飛買時唔係包哂中途站？？有咩可能？
嚟左歐洲咁耐就算幾凍都好，都只係楚格峰上及last day in Berlin睇過雪!咩事ar？？？
旁邊既聖誕市集呢？竟然會25/12先開!!!!？？？？？？
點解呢個理由咁學校唔比小食部賣汽水feel ge!？？？？
即刻走去廚房坐........點解有隻細細地黑黑地紅眼睛既小動物望住我既？你個名係咪叫米奇呀？
其實我唔介意黑，但可唔可以唔好一次過谷埋嚟得咁甘呀？？？
德國working holiday第四十二章經 : 史特拉斯堡....法國嚟ge？？
|
https://www.hellotoby.com/zh-hk/blog/tag/%E6%B3%B0%E6%8B%B3%E7%8F%AD/
|
健身風氣係香港愈來愈盛行，而且唔止係男士，而家不少女士都祟尚健美身材。不過，要操到自己有一身古銅色結實肌肉，甚至係8舊腹肌，單靠自己跑步做Gym未必有效，點都要搵番個 健身教練 教路先得。HelloToby 平台上就有不少私人 健身教練 為大家提供服務。 但 私人健身教練收費 參差，點樣先知道價錢係咪合理？想知 私人教練收費點樣定？我哋今次搵到網上健身平台 Pit Stop 同大家分享下搵 私人教練 有乜要注意啦！
無論係大學畢業生定職場打滾幾年嘅人都希望搵番個「鐵飯碗」，想人工高福利好。不過，時移世易，經濟轉型，如今職場已經冇乜鐵飯碗喇！唔想俾老細點你做嘢點到2046？咁就要諗下計仔另謀出路！有說年輕一輩接Freelance仲賺得多錢過做全職，紛紛冒起做 Slash 、自己做自己老闆。事實上，城中又真係冒起一群知名Slash，個個都周身刀、張張利，喺好多方面都好傑出！HelloToby就選出以下10位表表者，等大家可以向佢哋學嘢！
好多女仔為咗減肥而節食，但食少兩餐都唔見得瘦幾多。如果你唔扚起心肝做運動，始終都無辦法擺脫拜拜肉、大肚腩、豪華臀。其實，身體係個戰場，脂肪同肌肉日日進行爭奪戰。若果肌肉獲得多啲營養，體脂就會降低。關於減肥操肌以及做gym減肥，你可能仲有好多疑問：究竟有氧同無氧運動有乜分別？女仔可唔可以做gym？減肥一定要做重量訓練嗎？上班族可以點抽空做運動 Toby 今次邀請到網上健身平台 Pit Stop 一一為你解答。
十個女仔有九個大喊要減肥，你可能聽過各式各樣速效減肥法。不過，旁門左道嘅方法根本治標不治本，唔好再妄想，都係踏踏實實做 減肥運動 啦！除咗鄭多燕之外，近年愈來愈多型男索女YouTubers教人減肥瘦身，佢哋自己係活生生嘅成功例子，睇完片都覺得好鼓舞呀！等HelloToby總結佢哋嘅心得，向大家推介5種最值得學習嘅 減肥運動 啦！
生活節奏急速嘅香港，工時長度冠絕全球。呢遍土地上，仲有幾多個打工仔願意停下步伐，享受慢活帶來嘅樂趣？又有幾多個市民堅持定期做運動減壓呢？HelloToby請來 瑜伽 導師Maggie，同大家分享下佢嘅心得。
|
https://enterpr1se.info/2003/07/rafts-play/
|
今日係新城市搭車果下，撞到 Kevin 同埋 Peggy，所以就一齊去西貢，十點三左右到後，就見到其他人喇………其實今次可以講話係三班人一齊既，即係話有兩班人我係唔識得既。
原本佢地話係果度有野賣家…………快艇只係駁去另一個地方坐船…….咁我地唯有去喇……
點知去到之後，發現原來係一個魚排，我最初以為等船黎，仲係度釣魚添………結果當然係無船會黎，因為魚排就已經係我地既自的地………
咁我本身鐘意釣魚…….無咩所謂喇，但係魚排既養魚係唔俾釣既，只係俾釣啲魚毛………係我釣果個位係有啲大少少既魚仔既…….不過佢提供既魚利係蝦…..好容易俾啲魚毛食哂(因為係一大群魚毛)………..所以根本係釣唔到魚….(當然我技術唔得都係問題之一喇，但係咁多人只有一個人到條魚上黎(因為佢個魚係左係魚既身體….唔係個口度)，所以可以咁講，幾乎係無得釣魚既。
我係要一步一驚心咁行埋去岸，近岸既位置(即係水連室頭都未過)會好少少，起碼可以俾人企係度唔會痛，不過其實個沙灘d 沙都係好粗呀，係果度我地都唔知玩咩好，後尾決定左玩數字球同埋馬嬲搶球，不過其實呢兩個遊戲都係同自己隻腳過意唔去，搞到到隻腳損哂，好鬼痛。而且我仲慘，好似俾啲類似海膽既野吉到，好彩我唔係踏落去，隻腳係打咁掃開，唔係我隻腳開花都似……………
|
http://www.thestandnews.com/politics/%E7%84%A1%E8%81%8A-%E6%8A%80%E8%A1%93%E6%96%87-%E4%BE%86%E7%94%9F%E4%B8%8D%E5%81%9A%E4%B8%AD%E5%9C%8B%E4%BA%BA-%E5%85%B6%E5%AF%A6%E6%9C%89%E5%B9%BE%E9%9B%A3-%E5%B9%BE%E6%98%93/
|
作者按：留意：此文並非嚴謹學術研究，亦冇任何政治立場，請務必以輕鬆心情閱讀。
「來生不做中國人」一句話，萬能key嚟，成日畀人引用，連美國人都識。呢句話來自鍾祖康同名著作《來生不做中國人》，意指中國人質素太低劣，有得揀、千祈唔好做中國人。鍾祖康呢本書已經重印又重印，印咗好幾十版，證明咗本書好受市場歡迎。
本人今世不幸成為香港人……如果今經歷完過去幾年動盪仍然覺得香港好好彩，你應該係大地主。問題係，來生做唔做中國人，好大程度唔係自己可以控制。控制到就直接改做「來生要做個有錢又有品嘅洋人」啦。咁假設你轉世投胎，過程同結果完全不能控制，最終成為中國人嘅機會究竟係幾多？
如果機率好高，為怕成為中國人咁一樣不學無術不識抬舉不知廉恥，當然要求神拜佛「來生不做中國人」；相反，中簽機率根本好低，低過阿仙奴拎英超冠軍，使乜怕？
去量化機會率之前，要清楚「來生不做中國人」當中三個概念：
(1)「來生」：你講得來生，無可避免地涉及投胎呢個概念。「投胎」一般建基於佛教嘅輪迴。輪迴分六道、六種境界，由高級（善道）到低級（惡道）分別係：
上面提到信用咭中黑咭，都有個幾得意嘅都市傳說。話說如果你有張黑咭，可以命令廣東道啲名牌店凌晨三點開門畀你一個人入去揀手袋……相比各個都市傳說（例如黃家駒變咗馬句哥、丁蟹效應），黑咭呢個都算幾撚流。作為男人我好難想像到有女人睇緊魚樂無窮嗰陣無端端想要個手袋，仲要急到等唔切聽日開門而要動用到黑咭去叫啲瞓緊覺嘅員工開門畀你。你話有黑咭可以叫三哥譚仔凌晨開門煮一碗中辣米線，或者叫銅鑼灣啲仆街的士佬唔拒截，故事嚟得更真實同有說服力囉。
又講得遠咗。六道輪迴，以往不少漫畫都用作角色嘅招式－咸豐年代嘅《聖鬥士星矢》中，處女座沙加嘅絕招，就叫六道輪迴；《火滾忍者》長門用嘅六道忍術，當中嘅六道亦取名於六道如餓鬼道。
眾生投胎之時，下一世去邊一道，根據現世造善作孽嚟決定。今世做得好事多，下世就上天道、人道；壞人就做畜生餓鬼落地獄。雖然細個喺酒店食自助餐，我亦發現好多人應該係餓鬼投胎……眾生千秋輪迴，萬世不滅。
咁呢六道嘅眾生分布(population distribution)係點嘅呢？我唔識佛祖，同眾羅漢無聯絡，更加唔識閻王，六道又無統計部門，所以無從得知六道中喺天道佔眾生總數嘅百分比係幾多、又有幾多人喺地獄。不過，以我估計，一般群組同組織中，各個種族／族群並唔係平均分布(equal/even distribution)，而係金字塔式分布－上尖下闊。例如，公司一般係老闆／董事局最少人、執行倒屎多啲、跟住到高層、中層，最後嘍囉如你我通常係佔全公司最多。收入、智商、成績、利潤、財富、大波嘅女人，分布都係傾向金字塔式。
由於無直接數據，只能搵個代替品去估算分布。Credit Suisse 嘅Global Wealth Databook 2016（唔係廣告嚟），估算咗全球20歲以上嘅成年人口嘅財富分布：
當你0.03%呢個比率似乎同手機遊戲中SSR／七高星嘅角色機率差唔多……我就當眾生輪迴時分配去六道係隨機嘅，機率同上面人口分配嘅比例一樣，去天道嘅係0.033%，阿修羅道嘅係0.05%，人道0.60%，如此類推，最賤嘅地獄道有73.2%。
「來生不做中國人」涉及嘅另外兩個概念，相對簡單：
(2)「中國人」：呢篇文嘅人喺以居住地劃分，你喺中國住，不論你係黃皮膚定藍眼睛，一律計中國人。中國人只計喺內地居住、偉大愛國情操高尚嘅同胞，唔包括喺台灣、香港、澳門嗰啲賤人，唔包習近平啲家屬，亦唔包喺其他國家嘅中國人（後者根本無有關數字）。
投胎投胎，胎者，生出嚟就成為嬰兒。根據World Bank世界人口統計，2015年中國0-5歲嘅人口約8千萬，佔全球0-5歲人口嘅12.6%。
(3)「來生不做中國人」：今世同下一世做乜嘢係幾件分開而獨立嘅事嚟(separate and independent)。你今世係豬，唔影響你下世成為天道嘅機率；今世係中國人或其他低等人種，下世有幸成為中國人嘅機率並無分別。而喺六道中處於乜嘢道，同投胎為人後會成為乜嘢國籍嘅機率又係無關。
小小計算。去到呢度，有些少統計根底嘅人已經知我想做乜；無統計根底嘅……屌你老母一早too long didn’t read 啦，你估香港人好奇心好重，好撚好學咩。哈哈哈哈哈哈。
根據上面三個概念，如果六道與及當中人道嘅國籍係隨機抽選：
「來生成為中國人」嘅機率就係兩者相成，即係0.0756%。
0.0756%，就係「來生成為中國人」嘅機率。每100萬(1,000,000)個眾生投胎，就有756個災星來生成為中國人。如果你肯定今世做嘅好事啱啱好，下世會投胎成為人類，不幸成為中國人嘅機率都係12.5%，八個中一個。
為咗等大家對0.0756%呢個機率有啲感覺，我搵咗幾個博彩項目嘅機率作比較：
下世幸運成為中國人，只好講句你今世做得太多壞事，罪有應得。所以我呢幾年有意識咁去做好事，平時會扶阿婆過馬路、寧願累死都唔坐關愛座，《來生不做中國人》，我就唔係好驚……老老實實，我比較驚另一樣嘢，叫《現世中國人》。
相關數字來源：
|
https://m.sina.com.hk/news/article/20181210/0/6/82/2018%E8%81%96%E8%AA%95%E7%A6%AE%E7%89%A9-%E4%BD%A0%E6%9C%89%E5%B9%BE%E5%A4%9Abudget-%E7%B7%A8%E8%BC%AF%E6%8E%A8%E4%BB%8B25%E4%BB%B6%E6%80%A7%E5%83%B9%E6%AF%94%E9%AB%98Christmas-Gifts-9516456.html
|
包括︰深層護手霜(香蕉牛奶味)、亮澤唇膏(淡紅色)、維他命護唇油脂珊瑚粉紅色)。
包括︰甜蜜果香沐浴露200ml、潤膚露200ml、潤手霜75ml、潤唇膏4.8g。
包括︰四款經典圓形香水皂，含有95%植物成分混合椰子油，結合脂肪酸及珍貴的蒸餾精萃，不會帶走肌膚水份。
#Queen、#Crave)。
包括︰溫和潔面乳200ml、溫和爽膚水200ml、長效鎖水保濕霜40ml。
包括︰膠原賦活精華露、膠原賦活滋養面膜、賦活補濕噴霧。
包括︰迷魅護唇膏No4、防暈染絨密睫毛膏、MON PARIS香水 7.5ml、YSL Beauté化妝袋。
包括︰中型粉底掃#106S、中型胭脂掃#152S、中型眼影掃#226S、折角眼線掃#260S、斜角眉睫掃#270。
限量香味Noel香氛系列混合聖誕香料、 雲杉木及甜美香果，包括Noel Diffuser 200ml、Noel Room Spray 100ml、Noel Mini Candle 67g。
包括︰冰河能量彈力再生活力面膜50g、玫瑰花蕾精華油30ml、復活草保濕肌底精華10ml、經典保濕精華10ml、經典保濕精華乳霜10ml、山金車賦活修護精華面膜30ml。
包括︰升級新生活膚全能輕盈面霜 50ml、升級再生基因修護露15ml、升級新生活膚全能眼霜 5ml、微分子潔面泡沫30m1。
包括︰黃糖滋潤亮采面膜30g、紅茶瞬間修護面膜100ml、玫瑰保濕面膜30ml。
包括︰醫學強效維他命C抗衰老精華50ml、強效去皺眼霜14ml、金盞花植物精華爽膚水40ml、薑葉秋葵緊緻晚安面膜14ml、極緻多效修護乳霜7ml。
包括︰Custom-Blended Hydrating Mask 54g、Custom-Blended Scrub 31g。
HAPPY CHOPARD香水由新晉調香師Dora Baghriche從天然原材料和樂觀心情獲得靈感。
包括五款補充裝色調，選自Dior經典唇色，每款均鐫刻祝願字句，提供啞緻、緞光、華麗或冷豔妝效。
包括︰C20真皮營養液15ml、鉑金水凝保濕化妝水150ml、鉑金水凝保濕美容乳液100g。
包括︰肌底修護液30ml、妍塑輪廓精華15ml、妍塑極緻精華面膜15ml、精華面霜30ml、限量版袋及頭帶。
包括︰淨之泉潔膚乳30ml、水潤補濕升效精華露4ml、水潤補濕面霜15ml、水潤補濕眼部啫喱15ml、水潤補濕面膜15ml、水潤平滑紋理眼膜5 Pairs x 3 Boxes、VALMONT化妝袋。
包括︰ 高效潤膚面霜50ml及5ml、鉑鑽凝亮爽膚水170ml、煥活細胞精華6ml、深層修護眼霜2ml、鉑鑽凝亮柔膚水30ml、鉑鑽日間防曬乳液12ml、鉑鑽夜間修護乳液12ml、鉑鑽柔膚潔面泡沫20ml、全效修護細胞防曬乳霜SPF50 PA++++ 8ml、奢華化粧袋。
聖誕商場親子好去處！
|
https://oldlady0914.blogspot.com/2018/04/2018-06-16-march-day-2.html
|
果個勁灰！！！一黎到就踩屎！
之後諗下『伯食屋』應該係附近，雖然上網話要九點半就去拎飛！
竟然比我攝到位有得食，果下真係開心到叫左出黎！
呢個價錢真係好抵食！
其中麵麩令我最有驚喜，吸晒汁，佢又唔會好似麵根既質地，滑滑咁有d似豆腐，但咬落去有汁！
可惜壽喜燒個牛肉比較碎，夾左兩片之後d牛肉就唔知去左邊了！
燒得岩岩好，咬落勁juicy，濃濃牛肉味！
我偷左好多舊黎食！
呢個價錢真無咩可以投訴！
勁抵食，有機會黎京都一定要試！
|
https://www.ladylogic.co/2017/07/20/amazingsummersaleround3/
|
卓悅Amazing Summer Sale，激筍貨大晒冷！全場貨品2折起，全單再95折，件件平過當地買！小編都唔執輸，慳返嘅機票錢用嚟瘋狂掃貨！快啲睇下今期有咩必搶貨，即刻入手啦！
$1.9一支牙膏！真係平到笑！仲要係勁薄荷，中晒小編嘅口味！刷牙超有快感，口氣仲好清新，成棚牙都白淨晒！
每人每日限買1支呀，快啲行動啦！
(尖叫)唔係掛！仲平過台灣買！$18.9就有1盒森田藥粧面膜！小編梗係3盒都買齊啦！
?抗黑淨白面膜：含傳明酸、複合草本成分，保濕淨白，撫平細紋及預防肌膚老化。小編喺夏天晒到「黑蚊蚊」，要勤力啲美白先得！
?超高保濕面膜：含豐富玻尿酸鈉保濕鎖水分子，即時淡化細紋，令肌膚亮白水嫩、晶瑩剔透。小編曬得多，皮膚乾到一個點？用呢隻Mask就最啱！
?維生素C美容液細白面膜：添加小白花、維生素C、桑白皮萃取等美白成分，及玻尿酸保濕鎖水分子，還原嫩白潤澤肌膚。敷呢隻Mask，小編保濕加美白嘅願望可以同時實現！
日本人氣大熱豆腐面膜！超低價$90.3！小編一口氣買咗5樽，準備成個夏天Keep住用！
溫和天然成分X 溫和去角質 X 超強保濕美白效果=超好用！日本製造，不含防腐劑、礦物油和色素，孕婦及敏感肌膚人士都用得！
六大主要天然成分：
萬用潤膚膏，由頭到腳都用得，先至$8.5一件，抵到爛！
藍盒子NIVEA潤膚膏，用途多到飛起，唔只可以潤唇，仲可以當做面霜滋潤皮膚，當面膜急救補水，用喺眼部減淡細紋，用嚟做粧前打底可以抑制油脂分泌，用嚟卸粧、滋潤手腳都得！而且價錢平到震，梗係要買多幾件嚟旁身啦！
買！買！買！Innisfree 皇牌綠茶爽膚水及乳液，保濕唔笠，最啱夏天用！喺卓悅只需$68.4就買到1支，仲平過韓國買！ 你點可以錯過！
含有濟州島有機無農藥新鮮綠茶素和綠茶籽，從肌底深層保濕，爽膚水及乳液孖住用加倍明亮潤澤！
全城最平，盡在卓悅Amazing Summer Sale！Maybelline 睫毛液減到$39一支！
小編嘅零死角美睫就係靠佢，360° 旋轉纖密刷頭輕易由睫毛根部掃到頂，根根分明又濃密豐盈！仲有3種珍貴精華油，呵護每根睫毛，更強壯唔怕甩毛！
$68一支Laneige潔面泡去邊度搵？卓悅就有，仲有兩款俾你揀！雖然小編係乾肌，但係夏天都會出油，所以兩支都買齊，間住用，皮膚超水潤！
保濕同時抑制過剩油脂，調節肌膚水油平衡，速效淨緻毛孔。
潔面泡沫綿密豐潤，乳木果油及胺基酸淨化粒子，有效留住肌膚水分同時清除污垢。
夏天係瘦身嘅季節！坐吸喺度都要瘦，小編會用CLARINS超輕盈纖體精華，輕鬆搽出S型曲線！
纖體植物成分溫柏葉萃取>>針對3種脂肪細胞，爆發三重撃脂動力，有效抑制脂肪增生及肌膚鬆泡，又可以去除橙皮紋！
又有抹茶新口味？包裝睇落好YUMMY，小編差啲以為可以食落肚，原來係日本茶之粋推出嘅全新潔顏卸粧產品至真！用京都名產宇治抹茶精華作為主要成分，可以深層潔淨，洗走彩粧污垢，令肌膚保持水嫩淨白！
?不含礦物油，水狀質感清爽水潤，卸粧同時保濕，仲有陣陣抹茶香氣！
?內附起泡網，搓出忌廉狀泡沫，洗完肌膚超舒服！
嚟自澳洲嘅天然品牌，專為敏感肌膚而設！前所未有激減2折，入貨時機嚟啦！
質感幼滑唔笠，有效滋養及軟化唇部肌膚！小編鍾意上粧之前搽，保持雙唇水潤又唔會起死皮！
|
https://www.openrice.com/zh/hongkong/article/%E6%AD%A3%E5%AE%97%E5%82%99%E9%95%B7%E7%82%AD%E8%92%B2%E7%87%92%E9%B0%BB%E9%AD%9A%E3%80%81%E7%A9%B4%E5%AD%90-%E5%8C%97%E8%A7%92%E6%96%B0%E9%96%8B%E6%97%A5%E5%BC%8F%E5%B1%85%E9%85%92%E5%B1%8B-%E6%9C%89%E7%89%87-a5933
|
香港有唔少日式串燒居酒屋，北角呢間新開嘅就主打使用香港比較少見嘅正宗明火炭爐，採用日本備長炭，特點係耐燒而且溫度穩定，可以鎖住肉汁，令串燒外脆內Juicy。加上選用日本各地時令食材，例如靜岡野生鰻魚、北海道豚肉等，風味地道。
Koji Charcoal Grill位於北角，餐廳中間係半開放式廚房，裡面有電爐，同請日本工匠特別設計定制嘅炭爐。主要由總廚Kenji同兩位日籍師傅主理，從選擇食材、烹調方法到醬汁製作都一絲不苟。
品嘗串燒之前先嚟一道沙律，柔軟嫩滑嘅慢煮和牛片上面係一絲絲香蔥，同酸爽清新嘅柑橘醋啫喱。令脂肪較多嘅和牛食落毫無油膩感，口感層次豐富，酸味亦喚醒味蕾準備迎接之後嘅盛宴。
日式串燒當中唔少得雞肉，免治雞肉丸選用四國嘅雞肉，手打雞肉混入雞軟骨增加香脆口感，以電爐燒製後配搭餐廳自家製嘅濃厚醬油，味道香甜。而鹽燒雞翼就用炭爐慢烤，唔單止可以燒出雞油，亦達至皮脆肉嫩嘅效果，只要簡單加少少鹽就夠香口。如果怕雞皮食落太油嘅話，可以加少少青檸汁平衡返。
豚肉包流心蛋選用油脂豐富嘅北海道豚肉，包裹日本流心蛋燒至外面微焦，令豚肉嘅脂香同半熟蛋黃嘅蛋香喺口腔融合一齊，口感層次亦相當討喜。而豬柳片包明太子係新鮮嘅配搭，福岡豬柳片裡面係紫蘇葉用北海道明太子，先聞到紫蘇葉嘅獨特清香，然後係明太子嘅微辣惹味同一粒粒口感，細細份但滋味十足。
餐廳有唔少醬汁都係自家製作，例如呢份燒和牛橫隔肉就用蘋果、蕃茄等調配秘製牛肉醬汁，味道香甜濃郁。配搭肉味香濃、口感爽彈嘅澳洲和牛橫隔肉就啱啱好。
呢個嘅醬汁更有驚喜！用杯裝住嘅白色醬汁其實係非常輕盈嘅忌廉蜆汁泡沫，鮮甜香滑。當然主角炸蝦卷亦唔普通，以酥皮幼絲包上鮮蝦再油炸，保留蝦肉嘅彈牙，亦增加一層蓬鬆香脆嘅口感，所以點埋忌廉蜆汁一齊食，增添鮮味同濕潤口感，係一道令人難忘嘅菜式。
鮪魚面頰肉相當珍貴，特色係睇落有啲似肉扒，油脂豐腴、肉質軟嫩。餐廳用炭爐將鮪魚面頰肉燒至外面微焦，烹調時間到生熟度都適當拿捏得唔錯。可以先試一件原味，然後按自己口味點柚子胡椒醬或者加青檸汁減低油膩度。
同炭火香夾嘅當然唔少得鰻魚，總廚Kenji特別選用靜岡嘅優質野生鰻魚，當地水源清澈，魚肉自然無泥腥味。而且野生鰻魚比養殖鰻魚口感更彈牙。加上蒲燒醬汁後燒至兩面香脆，色澤香氣誘人，肉厚得嚟又夠肥美。
穴子又叫星鰻，外形同鰻魚相似，但其實穴子係海鰻，脂肪較少。呢度總廚Kenji用嘅係東京灣嘅穴子，用秘方處理以去除魚腥味，再用炭火烤至外皮香脆。唔需要加任何調味，可以突顯出穴子淡雅嘅香氣、細膩嘅魚肉同淡淡嘅炭香，當然亦可以選擇點少少海鹽或青檸汁提鮮。
鮑魚亦用炭爐燒烤，口感彈牙而且成功鎖住肉汁，彰顯三位日籍師傅功架。鮑魚搭配香草牛油增加香氣，略嫌蒜蓉太多，蓋過鮑魚本身嘅鮮味。
最後一定要試呢個金目鯛土鍋飯，土鍋耐熱而且傳熱平均，令裡面每粒日本珍珠米都煮至晶瑩飽滿，粒粒分明而且口感煙韌。一開蓋就聞到柚子清香，然後店員會即席將炭燒金目鯛同飯一齊攪拌。飯本身用日式高湯同柚子皮去煮已經有幽幽清香，日本直送嘅金目鯛更加先用秘製醬油醃製，炭燒時會再重複刷上醬汁，味道香甜濃郁。建議大家一定要「留肚」享用！
|
https://www.shikoto.com/articles/51936/51938.html
|
我叫阿臣，18歲，身高185cm。
我係DSE嘅loser。上唔到大學，讀緊High Dip ，唯一興趣就係打籃球。中學打籃球係幾型嘅，諗起當年係學屆打嘅時候，d女都係場邊為我留唔少水。唉…不過往事只能回味。
"喂！出泥打波呀仆街？"我個波友兼死黨阿Ben打比我。 "屌你! 冇名你叫呀仆街，廿分鐘後到。" 我一野cut左佢線，之後即刻著番件Kobe落去街場打波。
落到球場，啱啱好一個3on3嘅局等緊我。阿Ben: "快撚d啦仆街，著住件Kobe就以為自己明星呀? 成村人等你開波呀!" 如果我唔係有d修養，我真係即刻狗衝埋去打鳩佢。
打左一陣，無啦啦有三個著曬中學籃球隊波衫嘅MK仔串串共咁走埋泥嗌跟隊，我心諗"校隊好撚勁咩"。我地接受左佢地嘅挑戰，由我-阿Ben-路人甲 VS MK校隊三人組。
開波冇耐，我地就比人禁住泥打，個路人甲真係正一雷友，開講有話"唔怕神一般的對手，只怕豬一般的隊友"。條友Mark人又唔識，射波上籃又唔識。話咁快就比人head緊10分(0:10)，我唯有認真d打，做一個獨食友。
我一時用CP3嘅歐洲步上籃，一時用Kobe嘅fade away，話咁快就反超，最後贏埋(21:14)。班Mk仔冇嗲出，又唔敢覆卓。睇人仆街最開心，我帶住勝利嘅英姿坐埋場邊。
就係喱個時候，我發現有個女仔望住我，再睇真d幾靚女喎。我冷係型咁攞件衫抹走面上嘅汗順便show下d腹肌，不過回過頭來佢就唔見左喇。
如是者，我每次落去打都會見到佢係場邊望住我打波。我終於的起心肝，走去同佢搭訕。"Hi!我係阿臣，點解次次都見你係到睇波嘅?" 佢冇應我，只係含情脈脈咁望住球場上嘅其中一個男仔。我知道自己又食左檸檬，唯有行番去繼續打波。
有一日，我又見到佢係球場出現，但今次唔同嘅係佢面上嘅再唔係笑容，而係眼淚。再望一望佢隔離，原來係佢好仰慕嘅果條仔同一個Mk妹，出於好奇心，我行左埋去偷聽，內容大概係個mk妹發現個女仔成日睇佢條仔打波，於是走過去潑婦罵街。我冇為意，又行番去打波。"啪"，我回過頭來，發現條mk妹摑左個女仔一巴，跟著就拖走左條仔。
個女仔係咁喊，出於憐憫嘅我遞上左一張tempo。點知佢攬住左我，柔軟嘅觸感令我feel到自己扯扯地……
|
https://www.eprice.com.hk/mobile/talk/4546/214920/1/
|
大家有無睇過 ePrice 早前嘅統計？華為喺香港係 2019 年推出咗唔少手機，計計埋埋，有成十部咁多，仲未計平板電腦喎！2019 年華為係智能手機相關嘅範疇，成績如何？邊部手機最好賣？一齊睇睇。文末仲有彩蛋，就係 EMUI 10 升級消息，華為 Fans 要留意！
喺 2019 年華為預計全年銷售收入會超過 8500 億人民幣，跟上一年比較，增長咗 18% 左右。喺 2019 上半年，華為消費者業務銷售 (即係 Smartphone、平板電腦諸如此類啦) 收入有 2208 億人民幣。而華為集團收入總共有 4013 億人民幣，以手機為主嘅消費者業務收入佔咗 55.0%，可見呢部份嘅業務，係華為嚟講係好重要嘅。
喺 2019 年，華為智能手機業務保持增長，預計全年發貨量超 2.4 億部，穩居全球第二架！其中，Mate 同埋 P 系列嘅旗艦智能手機，全球發貨超 4400 萬部，同早一年比較，增長超過 50%！
根據 IDC 數據 (專門調查不同產品銷量嘅機構) ，截至 2019 年 11 月 24 號，HUAWEI Mate 30 系列上市 60 日，全球出貨量 700 萬部以上，較 Mate 20 系列推出嗰陣，增長咗 75%！喺 2019 年第三季， 華為全球市場佔有率達到 18.6 %，發貨量比起早一年增長 28.2 %，排名第二。同期蘋果嘅份額係 13%。華為喺嘅中國市場份額，達到歷史新高，去到 42% 㗎！
而根據華為內部統計，截至 2019 年 10 月 22 號，2019 年華為手機全球發貨量突破 2 億部，比 2018 年 提前了 64 天。1 至 10 月嘅智能手機出貨量比之前一年增長咗 26%。至於中檔系列 Nova，截至 2019 年 7 月 30 號，累計發貨量，都超過 1 億部。可見，華為喺 2019 年，旗艦跟中檔智能手機，都賣得好好。
華為消費者業務，喺 2019 年提出咗「1+8+N 全場景智能化生態戰略」，手機配搭 AI 音箱、平板電腦、電腦、穿戴設備、車機、AR/VR、智能耳機、智能屏幕等等，再結合照明、保安系統、環境等 IoT (萬物聯網) 設備，創造智能家居、智能車載、運動健康等，令用家享受係不同嘅場合，都感受到智能生活嘅好處。
截至 2019 年 9 月，華為嘅 HiLink 智能家居平台，已經跟全球 260 多個品牌合作，覆蓋超過 5000 萬用家同埋超過 1.4億 IoT 設備。呢嗰華為智選生態旨在為合作夥伴提供聯合創新平台，名為「方舟實驗室」。目前，華為終端全球註冊開發者已超過 107 萬。
華為雲服務生態使用者都超過 5.7 億，覆蓋全球 170 多個國家跟地區。華為應用市場AppGallery自 2018 年 4 月 喺全球範圍正式上架以來，全球月活躍用戶已經超 4 億。
華為消費者業務雲服務總裁張平安喺 2019 年華為開發者大會宣佈「耀星計畫」全面升級，從 10 億元人民幣增至 10 億美元，並且從中國市場推向全球開發者，加速激勵跟扶持全球開發者，推出更多創新服務。
福布斯全球品牌價值榜 100 強，華為列係第 97 位，亦係唯一上榜嘅中國企業。喺 2019 年 10月，國際品牌諮詢機構 Interbrand 發佈 2019 年全球品牌 100 強榜單，華為再次成為中國唯一上榜品牌，排名 74。
睇完華為喺智能手機相關業務嘅威水史，係咪覺得，用華為手機都好威威呢！咁就要聽埋呢個好消息，華為一系列智能手機，好快或已經可以升級建基於 Android 10 嘅 EMUI 10 系統，一齊睇睇以下嘅時間表啦！
▲ EMUI 10。
|
https://hkdsegayau.com/dse-liberalstudies-ies-topic/
|
小編自己擬訂 IES 題目嗰陣花咗好多時間，參考咗考評局 HKEAA 嘅 IES sample 都唔係好有方向，有時候見到啲 IES 範本寫得幾好又唔敢抄。相信每位中五同學一開始做通識 IES 嗰陣都會有同樣問題，小編亦有收過同學嘅dm問：有咩通識 IES 題目推介？所以小編喺度歸納咗幾個唔公廁、又唔容易過時嘅 IES 題目俾同學參考。以下係考 2022 DSE、2023 DSE 甚至 2024 DSE 嘅同學都可能用得著嘅 IES 議題及題目，同埋每一條題目有助發揮、攞高分嘅地方。
呢篇文章主要係建議一啲可以幫同學突圍而出嘅 IES 題目，想睇詳細嘅擬題準則、IES 滿分技巧可以睇番小編嘅 IES 精讀筆記。由於字數限制嘅關係，小編喺呢篇文章會重點介紹其中一個 IES 建議議題，小編會不斷更新網站內容，為同學推介更多 LS IES 題目及議題。如果同學小編嘅文章有用嘅話，記得去到網站碌到落底訂閱小編嘅blog posts, 咁就可以第一時間睇到小編最新寫嘅文章架啦！
根據教育局嘅定義，有特殊教育需要嘅學生是指喺學習上某種困難，並且需要特別教育支援嘅學生。有特殊教育需要嘅學生嘅例子有：自閉症、過度活躍症、視覺障礙、聽力障礙等等嘅學生。香港而家嘅特殊教育採用「雙軌制」：特殊教育需要較嚴重嘅學生可以選擇就讀特殊學校，或者而其他有特殊教育需要嘅學生可以選擇就讀普通學校。
同學可能會覺得，有特殊教育需要嘅學生並唔多，或者係同自己無關係。事實上，有特殊教育需要嘅學生可能就喺你嘅班裹面，就好似小編中學嗰陣，就係因為班入面有兩位患有自閉症嘅同學 (未必好多同學知道呢件事，但係小編無意中發現咗)，令小編有興趣去探討呢個議題。小編喺 2015 年做 IES 嗰陣，仲邀請埋班上兩位有自閉症嘅同學做訪談對象作為一手資料嘅來源。
以下呢幾個 IES 題目只係小編嘅小小建議，同學可以作為參考，如果同學可以諗到自己想做嘅題型就當然會更好。
有特殊教育需要的學生在學習上遇到的困難，以及解決這些困難的建議。
融合教育對特殊教育需要學生在學業及社交方面帶來的影響。
融合教育對於有特殊教育需要學生是否利多於弊？
同學可能發現到，IES 題目嘅題型同 DSE 通識題目嘅題型十分類似。所以同學訂 IES 題目嗰陣，可以參考吓 DSE LS Past Paper 嘅題目。搵唔到 DSE 通識 Past Paper 嘅同學可以參考小編嘅 CE、AL、DSE Past Paper 搜尋教學，或者睇番 通識5**考試技巧筆記 入面介紹嘅 DSE 必出題型，入面仲會教埋大家每種題型嘅作答框架。
呢個 IES 議題點樣幫你攞高分？
小編參考過身邊 DSE 通識科考得好嘅朋友，發現佢哋好多都係喺 IES 入面獲得頗高嘅分數嘅（同學可以參考埋 2012 – 2018 DSE Cut Off 分數）所以同學千萬唔可以掉以輕心，要喺 IES 爭取最高嘅分數，而以下係呢個 IES 議題可以發揮嘅地方。
多提及相關嘅持分者：通識科一向都講求同學要從多角度思考，而達到呢項要求嘅其中一個方法係從不同持分者嘅角度去探討問題。就有特殊教育需要學生嘅 IES 題目而言，相關嘅持分者可以係：學校老師、有特殊教育需要學生嘅家長、同學、社工、學校、非政府組織 (NGO) 等等。
好多同學就一啲政策，或者係改善社會問題提供建議嗰陣，只會提供向政府提供建議，忽略咗向其他持分者提供嘅建議，以致建議唔夠多元化。所以同學做 IES 嘅時候，可以諗埋小編以上提及嘅持分者可以如何協助有特殊教育需要嘅學生。
概念化：有啲時事議題未必俾到好多機會同學發揮，應該通識科學過嘅概念詞。但係同有特殊教育需要嘅學生有關嘅 IES 題目，都離唔開通識科單元一：個人成長及人際關係呢個單元。
做呢個 IES 議題嗰陣，同學喺通識單元一所學嘅概念詞就會大派用場，例如係：自尊心、朋輩認同、自我形象等等都可以用得著。想做到更高階嘅 IES 報告嘅話，同學仲可以將自尊心拆做自尊五感（小編嘅通識概念筆記會有更詳細嘅解釋，可以睇吓小編嘅通識必讀概念筆記）展示自己對概念嘅認識。除咗以上呢兩個小小嘅技巧之外，同學可以參考埋小編嘅 IES 精讀筆記，入面會有更多嘅 IES 高分技巧。
做呢個 IES 議題有咩要注意？
正如上面所提及，特殊教育需要有好多種，同學擬訂 IES 題目嗰陣要諗清楚自己想喺 IES 報告入面討論得範圍廣而淺，就咁討論特殊教育需要，定係將範圍定得窄而深入，針對某一種特殊教育需要嚟寫。
小編嘅 IES 題目本身就係好空泛咁討論所有特殊教育需要嘅，但係小編嘅通識老師建議小編將焦點放喺某一種特殊教育需要，以便作深入討論，所以小編最後揀咗做自閉症嘅學生嘅。但係小編幫同學改 IES 嗰陣亦有同學反映，老師認為齋討論一種特殊教育需要並唔夠全面，所以建議佢哋講曬就咁討論特殊教育需要呢個議題。由呢兩個例子可見，唔同學校嘅唔同老師，對同一個 IES 議題嘅處埋手法都可以好唔同。
最後，同學應該會疑惑：咁究竟邊一種方法先可以攞到高分？其實並無肯定嘅答案，因為兩種寫法都可以攞到高分嘅。就好似考評局 IES sample 相對general咁討論融合教育都可以攞到8分至9分，而小編針對寫自閉症嘅IES都攞到滿分 (小編嘅滿分IES就唔方便分享俾大家，不過小編寫咗一份 IES 精讀筆記，IES 滿分嘅心得同埋技巧都會喺 IES 精讀筆記入面搵到)。當然，同學嘅 IES 報告係由你哋嘅通識老師批改嘅，小編建議同學確實 IES 題目之前諮詢一下老師嘅意見，問清楚先落筆撰寫 IES 報告。
P.S. 想知小編嘅 IES 筆記 應該幾時買？IES 筆記內容涵蓋擬題、Parts ABCD分別要寫嘅內容格式、同埋教你點寫先會高分，無論你係諗緊題目，定係已經做緊IES都會適合。當然，一個價錢教你做曬全份 IES 喎，緊係早買早享受啦！IES 筆記詳情：https://hkdsegayau.com/dse-notes-liberal-studies。
想下載免費DSE資源、2020年嘅高中讀書時間表、各科補習推介？
唔想錯過實用資訊嘅你可以填妥訂閱表格，小編會定期將DSE讀書策略、免費學習資源分享俾你。
細細聲話你知… 小編@hkdsegayau嘅DSE筆記已經喺 NoteSity 筆記分享平台度上架啦！
DSE 精讀筆記：小編自製嘅DSE雞精筆記，比起磚頭咁厚嘅參考書更易上手、更快見效 — 點解唔俾個機會自己？
分享俾朋友：
下一篇文章: [英文補習] 五分鐘測試：你適合大型補習社定私補？
|
https://m.sina.com.hk/news/article/20190506/0/3/61/%E5%85%84%E5%BC%9F%E4%B9%8B%E7%88%AD-%E5%A4%A7%E4%BB%94%E5%87%BA%E6%89%8B%E6%89%93%E7%B4%B0%E4%BD%AC-%E9%98%AE%E6%B0%91%E5%AE%89-%E6%9C%9F%E5%BE%85%E5%85%A9%E5%85%84%E5%BC%9F%E6%89%93%E4%BA%A4-10121018.html
|
現年38歲嘅E-Kids成員阮民安（Tommy）3月再次做爸爸，第一個要面對嘅問題唔再係換片、餵奶，而係哥哥阮治童嘅心情！同大多數家庭嘅情況相似，哥哥對依個剛出世嘅「小敵人」頗好奇，阮民安日前仲分享咗一段「哥哥出手打細佬」嘅影片，面對依個情況，阮民安完全唔怕，仲揚言「期待兩兄弟打交」㖭！
阮民安仲話產房個護士認得佢，叫佢唱首歌氹老婆開心：「最後我都冇認真唱，只係不停咁分散佢注意力。」好彩第二胎都無驚無險，順順利利出世同爸爸媽媽見面，三年抱兩！
阮民安同老婆拍拖兩年，並於2017年結婚，同年生咗大仔阮治童，不時見到Eva喺Facebook上分享同仔仔嘅合照，非常溫馨。原來阮民安老婆Eva大有來頭，有「原宿女神」之稱嘅Eva，原名張倚雯，身兼模特兒、設計師、DJ 等多重身份，工作不時都要穿梭日本、香港、中國內地，有「港版Kyary Pamyu Pamyu」之稱。
Eva平時除咗拍廣告，打碟都有一手，曾多次應邀為戶外Show做DJ，更曾接拍日劇《Ghostraight》、《天國…幽靈…不思議…》等，喺日本頗有名氣。
千呎豪宅曝光？
Eva喺日本發展得非常好，仲曾經接受過日本電視頻道NHK World節目《Kawaii International》嘅訪問，帶攝製團去屋企做貼身訪問，令阮民安嘅豪宅曝光！
阮民安同老婆住豪宅！
超大個泳池！
不過有網民話，其實阮民安一家係住喺酒店式公寓（Service Apartment）嘅底層，所以拍攝隊所拍到嘅超大泳池，其實係酒店設施之一。不過室雅何須大，只要一家有愛就得啦！
|
https://mamidaily.com/article/41341/%E5%92%81%E5%8F%BB%E8%87%AA%E5%B7%B1%E6%B9%8A%E8%BF%94-%E9%9D%A2%E5%B0%8D%E5%9B%9B%E5%A4%A7%E9%95%B7%E8%80%81%E6%B9%8A%E5%AD%AB-%E7%88%B8%E7%88%B8%E5%AA%BD%E5%AA%BD%E6%95%A2%E6%80%92%E4%B8%8D%E6%95%A2%E8%A8%80%E5%98%854%E4%BB%B6%E4%BA%8B
|
養育仔女嘅責任，本嚟係父母嘅天職，但奈何喺香港今時今日嘅環境，男主外女主內嘅分職不再，唯有父母二人出外打工先僅僅夠交租、伙食、供書教學，照顧仔女嘅責任，只能落喺「隔代父母」嘅身上。對於願意出手幫忙嘅四大長老，當然係由衷嘅感謝，但有時兩代人湊小朋友嘅觀念、知識差異，加上老一輩面對孫輩會特別嘅寵溺⋯⋯令爸爸媽媽對四大長老嘅感情變得複雜，尤其是當四大長老做以下4件事嘅時候。
爸爸媽媽嘅育兒知識主要係嚟自於醫護人員、育兒書籍；四大長老嘅就係根據自身嘅湊仔經驗、親朋戚友意見⋯⋯知識來源本身其實並冇分對與錯，只有適合同唔適合。當小朋友有咩唔妥，爸爸媽媽好多時寧願做各種資料搜集、詢問醫生建議去搵最適合小朋友嘅改善方法；而四大長老會根據自己嘅知識同問其他人意見，將所有方法通通都試喺小朋友身上，雖然大家出發點都係想小朋友好，但爸爸媽媽就會好擔心每個小朋友體質、情況都唔同，隨便亂試其他人冇根據嘅偏方可能會令小朋友情況惡化。
爸爸媽媽係育兒新手，而四大長老係有實際湊仔經驗嘅老手，自然覺得自己湊BB最有一手。當爸爸媽媽想四大長老試下接受新一套嘅育兒觀，如：洗咗手先可以抱BB、奶樽要消毒先可以用、餵母乳比奶粉健康等⋯⋯四大長老都會覺得好麻煩，覺得而家啲BB駛唔駛咁矝貴，亦覺得奶粉唔比人奶差，最緊要餵到個BB肥肥白白又方便快捷就夠，令母乳媽媽覺得四大長老講極都唔明。
小朋友跌傷撞傷好平常，但如果撞傷頭部後果可大可小，四大長老有時睇唔實小朋友而令小朋友受傷，又擔心會畀仔女責怪，所以當見小朋友冇表面傷痕，就會當冇事發生而唔敢主動同爸爸媽媽講。但其實較細嘅BB唔識表達，有機會係腦部受創或骨裂，如果四大長老唔敢講，等爸爸媽媽之後先發現BB有異常，有機會令BB錯失最佳治療時機而追悔莫及。
四大長老年輕時可能為口奔馳而將湊仔責任交畀工人姐姐或託兒所，但當步入退休之齡，想湊孫為樂，彌補返當年自己無法湊仔女嘅遺憾，但由於缺乏實際育兒經驗，未必明白BB喺每個階段嘅成長係點，只能根據自己細個嘅經歷去湊，有時會做出令父母目瞪口呆嘅行為：BB未頸硬就豎直抱、帶BB赤腳行公園、出咗街未洗手就抱BB⋯⋯無論爸爸媽媽講幾多次都左耳入右耳出，最緊要自己開心同孫玩就算，而妄顧BB嘅安全，只覺得「邊有咁易出事吖！」。
家和萬事興，爸爸媽媽同四大長老係一家人而唔係敵人，既然大家都係錫BB，不如心平氣和，平時大家多啲溝通，一齊制定同遵守照顧BB嘅規則，坦誠相對吧！
|
https://www.dcfever.com/photosharing/view.php?id=1481307&next
|
亞爺放水，蟹民可以鬆縛啦！喂喂，小心，咪咁大貪呀！
好靚用心美拍的精彩作品 ! 多謝分享！
調得好呀!優美拍攝!!謝謝分享！
好靚作品, 謝謝分享！
KK師傅您好，拍得很美呀！出色作品。
亞爺放水KnnK師傅搵唔少啦！哈……拍攝優美...…好作品多謝分享！ KnnK師傅講得啱，我都有諗過可惜我冇魚眼鏡呢，師傅就等你出馬喇……
影得好精彩呀！
..KK師傅你好！好水頭！精彩..欣賞！欣賞！ ....哈哈！師傅搵唔少啦！
|
http://law01.tainan.gov.tw/GLRSNEWSOUT/LawContent.aspx?id=FL061082
|
本辦法依家庭暴力防治法第四十六條第二項規定訂定之。
力暨性侵害防治中心（以下簡稱本中心）。
庭暴力加害人與其未成年子女交往與交付服務。
會面交往環境，並以維護被害子女最佳利益為目標。
處所之設置及相關設施應注意下列事項：
一、設置地點應注意交通便利，避免於曲折巷弄內或晦暗不明顯處。
二、建築物得設有不同之出入口、盥洗室以供會面交往雙方分別使用。
三、處所應設置接待室、會談室及活動室等相關場所。
，活動室得設置各種適齡設備，以促進親子互動。
員之權益：
一、提供會面交往及交付之服務。
二、製作會面交往及交付報告紀錄。
三、定期辦理家庭暴力會面安全及防治相關人員之專業訓練。
四、提供會面時有關安全保護措施。
處所應配置下列接受過家庭暴力相關訓練之工作人員：
一、監督會面交往及交付執行人員。
二、安全防護人員。
面交往及交付服務時，指派人員協助。
受委託設置處所及相關服務之團體應符合下列要件：
一、經政府許可立案之財團法人或社團。
二、團體章程所訂定之任務應以從事社會福利相關業務。
本中心得召募志工協助辦理家庭暴力未成年子女會面交往相關服務。
|
https://post.shikoto.com/posts/86069
|
喺我細個嗰陣，粒墨仲係細細粒，阿媽見到仲好開心話耳珠生墨係聰明。但當我個人愈大，粒墨亦由成長期進化變成熟期，最後仲進化做完全體，多咗條毛喺墨頂。
我阿媽份人好迷信，我話我想去脫墨，佢死都唔畀，話呢粒墨好可能係我死鬼阿爺嘅靈魂，投胎做粒墨去保佑我哋全家，一定唔可以脫走。
喂大佬啊，唔好咁痴線啦！我無法想像阿爺喺地獄點樣同閻羅王講，話「我好愛我屋企人，我想投胎做粒墨！」咁啊？
但咁都未算慘，最近我夜晚溫書，手痕痕咁不停捽粒墨，點知捽吓捽吓…成粒墨甩咗！！！
我望住手上粒完好無缺嘅墨，即刻沖入廁所照鏡，耳珠有個傷口，只係流咗少少血，我懷疑粒墨應該係壞死咗甩咗出黎。
過幾日，傷口結咗焦，我開始覺得唔對路，因為塊焦突起咗一粒嘢！心諗唔係嘛，唔通又生返粒墨出黎？！於是我咬緊牙關，忍痛將塊焦挖甩咗。
結果，裡面係一塊粉紅色嘅肉粒！我喺廁所度大嗌咗出黎！
「係我粒墨黎嫁！」我哭崩住離家出走。
可能係我太激動嘅原故，隻耳仔粒墨不停流血，我唯有去樓下間便利店買塊膠布痴一痴先，以免失血過多。
最後，我痴住張乳貼，買咗罐啤酒離開七仔。
喺呢個寂靜嘅深宵，我望住冷清清嘅街道，偶爾只得幾架的士駛過。
我企喺路旁，一啖一啖咁將涼掉嘅啤酒灌入肚。
我亦終於明白到，點解家燕媽媽唔走去脫咗額頭粒墨。
今日有想同老闆講想早少少放工，因為屋企隻狗病咗。
|
https://www.classes.com.hk/news/health/%E5%94%94%E4%BD%BF%E5%86%8D%E5%88%B7%E5%BB%81%E6%89%80%EF%BC%81%E6%95%99%E4%BD%A0%E8%87%AA%E8%A3%BD%E8%B6%85%E7%A5%9E%E5%A5%87%E3%80%8C%E5%BB%81%E6%89%80%E7%82%B8%E5%BD%88%E3%80%8D%20
|
刷馬桶係人生一大苦事，唔洗又過唔到自己嗰關……小編教你幾個簡單步驟就整到一堆廁所炸彈，仲即刻有勁誇張嘅視覺效果（笑）！如果覺得廁所開始臭，或者有漬，就扔一粒落去炸吓佢啦！
首先講吓準備材料：
3. 將粉團倒入倒膜，最好用矽膠，易啲完整拎返粒炸彈出嚟嘛！
4. 自然風乾約6-7個鐘，就可以拎佢出嚟，用個靚樽裝起佢，得閒就炸一粒落個廁所啦！
係咪超級簡單易整？材料又好易買到，一齊玩炸炸屎坑啦！
|
https://www.plastichubdaily.com/40238/%E9%99%B0%E5%B1%8D%E8%B7%AF/google-%E5%A2%93%E5%9C%92-%E5%85%A9%E9%9A%BB%E9%AC%BC-ctla2/
|
Google墓園影到兩隻鬼 網民：吊！影到好清楚！
Google街景成日都影到啲人行過，不過最近有網民發現，喺Google街景疑似影到兩隻鬼，日光日白有冇咁恐佈啊！有網民發現Google街景一處墓園，有棵樹旁邊有個灰臉小女孩，仲要望實個鏡頭，想嚇死人咩？嚇到佢即刻關咗個電話。
網民本來想Google一下美國德州瑪莎教堂墓園，望望下個街景，其中有一顆大樹旁，見到有個小女孩企喺度，塊臉仲要係灰色。
唔少網民紛紛留言，覺得可能小女孩喺嗰度俾人殺咗，都有人認爲只係有個小女孩躲喺樹後，而女鬼嘅頭髮係樹葉，根本就冇鬼！
日光日白都唔知係咪真係鬼，一齊睇片！
如果你認為Google map只能夠導航，咁就大錯特錯。其實Google map 嘅樂趣大部份係用嚟探索世界。有時喺探索過程中，你會睇到一些奇怪嘅，令人毛骨悚然嘅物體，就好似下面呢20張照片上所顯示嘅一樣。所以你要做好心理準備，因為嗰啲照片真係好奇特！
17 外星人嘅圖騰？？？
15 呢個小鎮好得人驚！
14 啲假人公仔真係會嚇死人！
13 隻兔仔⋯⋯ 想嚇死人咩！
12 佢地究竟想點？
10 呢個臉孔係邊個整？？？
8 唔通呢個係外星人比我地嘅信息？
6 有兩個一模一樣嘅人，媽媽，我好驚呀！
5 我係咪眼花？？？
4 呢個係外星人嚟過嘅痕跡？
2 呢個係外星人？？？
1 破碎的臉，唔通係碌落嚟嗰陣爛咗？
|
http://cityuge.swiftzer.net/courses/ge1224
|
應該全班120個人，排100後。
學到野係真既，其實九龍皇帝既事蹟慢慢被人淡忘，我覺得應該要繼續開架。
Workload唔重，每一堂用twitter upload一張塗鴉相，再用一句短句描述。
兩個Quiz, MC一題4分，都幾痛下架xd，有Short question. 第二份Quiz有兩題SQ,有一題問我地如果你喺GE1224 老師，你想點教，送分喺送分架啦，滿分我就唔知，至少你會有分。
之後一份Report+Presentation. 要先比Proposal佢睇，佢會比評語，佢ban左我地個個兩次。開頭我覺得冇方向唔知點開始，真系好難研究，最後老師都比左個方向我地。
上堂有d悶既，不過例如九龍皇帝啊，香港塗鴉家個d我會認真上堂既。
|
https://kimfamilytravel.blogspot.com/2016/04/sushi-geikand2place.html
|
今日嚟到D2Place鮨芸館見識一下流水麵，傳聞可以令小朋友食得又多又快！
然後侍應好細心咁拓住幾隻小杯子，問我哋想要邊隻顏色嘅杯！
好似哥哥成日坐得半個Pat嗰D細路，喺呢個位佢哋兩個全程都坐得好好！我都開始考慮好唔好屋企以後唔用飯枱，改用矮枱坐地下食飯！
嘢食未到，佢哋慢慢畫畫最好不過！
從另一個角度望過去我哋個位！
連放側邊嘅配菜(好似海草的食物)都非常好食！
如果白飯都任裝就無敵！
芊芊都食到好開心！
攪到人好似要快d拎佢上嚟嘅感覺，有種趕住食嘅自然反應！
呀劍評語: 味道好，賣相掂，環境正，服務態度一流！
|
https://ladies.discuss.com.hk/viewthread.php?tid=28695977&extra=&page=3
|
自從睇咗一篇文，第1次畀咗一個見過一次嘅人（個人自稱搞金融實質賣保險），都冇畀一個相依5年嘅男朋友~！仲要畀人搞大埋（同咗咁多年都冇話要咩咩你啊，就知係真愛，話自己唔可以婚前咩咩點）嗰下D港女真係睇到都心寒！
我信，但佢唔愛我囉！
係呀。佢哋冇乜腦㗎，好易呃。講粗口，有啲做食煙。你要埋我嗰份啦。
因啲女真系好好，知道男人養得佢辛苦，所以會離開果個男人，唔使佢咁辛苦！！
比我都吾要！
我帶你回家 條仔乜嘢都講錢，求網友幫忙分析下 紋身女友令我好苦惱 年齡係問題？ 如果你女友比你捉姦在床 條女係屋企著到甘。
|
https://www.gameover.com.hk/news/tag/%E5%83%8F%E7%9C%9F
|
日本嘅甜品店手功技藝好強，好似最近喺Twitter熱傳嘅呢間「パリジャンパーペチュアル」，其中一款遠近馳名嘅甜品就係呢隻豬。佢係牛奶加紅茶味道，個樣做到真嘅一樣，講真咁像真咁可愛真係唔太忍心食落肚。地點位於愛知縣名古屋市綠區，有興趣可以去試吓。
愛媛縣盛產蜜柑，日本有網民就喺當地買到呢個‥‥‥筆座。好像真，同事見到肯定俾你呃到，唔似樣似，樓主話摸落佢質感都似，每個1500円，入嚟有Link有地址，下次可以去買返個。
以蛋糕嚟講，呢個都算好醜樣好恐怖。日本有網民分享咗佢個「生日蛋糕」，一條巨型蟲體，仲要有埋腳同殼，像真度好高吓，睇見都唔開胃，除咗食開蝙蝠嗰啲另計。
喺日清合味道杯麵嘅Twitter，經常都睇到啲不量產嘅特殊創作，好似最近呢款杯麵，表面睇係一個蝦味杯麵，不過睇真啲原來係用100%棉製作而成嘅刺繡藝術品，官方話要用300小時超過3萬針製作，近睇超細緻，量產嘅話相信好多人想買返個。
日本生活雜貨品牌Felissimo經常都有超創意嘅產品，最近見到有呢款「生蠔咕臣」同埋「生蠔化妝鏡」，前者賣3080円，成粒巨型生蠔俾你攬住，而且像真度極高。化妝鏡售價2200円，打開有一面鏡，而個粉撲就係近乎1比1呎吋嘅一粒蠔，好特別，蠔友可以考慮吓，入嚟有link。
日本嘅咕臣攬枕款式層出不窮，最近有網民分享咗呢款帶咕臣，打開之外入面仲有熟咗嘅帶子肉，連帶子裙邊都做埋，好細緻。
你有無一個好鍾意網購嘅另一半？外國呢位老公Mac就諗到送份驚喜俾佢做攝影師嘅老婆Emily McGuire，個生日蛋糕竟然係一個Amazon造型嘅紙盒，超像真！連張寫滿地址嘅郵遞紙同埋黑色嘅amazon Prime膠帶都出動埋，難怪網購王老婆俾佢呃到，仲好鍾意呢份禮物，入嚟有多啲相睇。
好難相信呢幾張食物圖係畫出嚟嘅！出自日本插畫師「齊藤幸延」嘅手筆，佢係業餘插畫師，之前喺Konami做遊戲角色設計師(好彩走咗)。輯相絕大部份網民嘅回應都係「吓？唔係相嚟嘅？」亦有唔少人睇完之後覺得好肚餓，好勁。
好特別！有日本網民分享咗佢最近食嘅蛋糕，表面睇係一個奇異果，點知切開之後，入面原來係朱古力蛋糕！奇異果表面嘅質感做得超像真。地點係富山縣魚津市「埋没林博物館」嘅餐廳KININAL，佢話仲有士多啤梨同埋菠蘿蛋糕，去開附近可以試吓。
作為一個商場擺設，呢個喺日本嘅恐龍裝置係型嘅。成隻大大隻嘅恐龍攤喺地，即時聯想起電影<<侏羅紀公園>>啦，想睇嘅可以去大阪嘅地下街「ディアモール大阪」。
|
https://www.hkejetso.com/2019/05/22/lenovo-fathers-day-jun-16/
|
爸爸，感激有你！
就快父親節，梗係要準備返份禮物畀爸爸，同佢一齊享受最新科技帶來嘅樂趣！
由即日起至6月16日，購買Lenovo指定型號產品，折扣高達77折！精選產品包羅萬有，無論係設有雙顯示器嘅Yoga Book，纖巧出眾嘅IdeaPad，定係輕易攜帶嘅Miix，總有一款啱你心意！
辛苦你喇爸爸，今個月快啲帶埋Daddy一齊揀機啦！
下一篇文章運動家 Sportshouse 感謝節 Thankful Promotion 買任何貨品滿 $1000 送 8 折優惠券 6 張！
香港加油他日煲底相見！陸陸雞煲火鍋良心食店一定要支持！
|
https://hkplants.com/forum.php?mod=viewthread&tid=794780
|
香港園藝館»園藝館 › 園藝 › 球根植物 › 天下第一殺手學種酢。
秋植酢醬大作戰！ 一粒種子可以爆满一小盆。
He he! 有5粒花冧喇！！
我吾制呀，玩咩窗外種植呢？跌咗落街，冇得玩喇。
B大好衰架。即刻跑落街都揾吾番條屍，肯定跌咗落2楼平台度。
殺手試玩水培蝴蝶蘭。
天下第一殺手學種酢。
天下第一殺手學種加仔。
巳作初步評估。
|
https://fitz.hk/sports/running/%E8%B7%91%E6%AD%A5%E7%92%B0%E5%8F%B01000k-%E7%AC%AC23%E6%97%A5-%E5%AE%8C%E6%88%90%E4%BA%86/
|
從 花蓮縣-玉里 走到 台東縣-鹿野。用左3日時間終於由北至南走完整個花蓮縣，基本上依3日跑既都只有係直路，直路同直路。
今日同著名景點「伯朗大道」「金城武樹」「鹿野高台」擦身而過因為要兜多4-5km路，已經不想再跑多餘既路唯有有機會再相遇。
補給少，飲水多，係依幾日最大問題。平均每日飲7-8L水，但補給站10-15km左右先一個。到去到Hostel都仲係咁飲水，可想而知有幾曬，流幾多汗。
只餘下約200km路程。
琴日唔記得update，今日一次過update返2日。Day21早上，觀察過天氣狀況，幸好颱風對台東地區冇造成太大影響，我地如常出發，不過始終都怕環境越黎越惡劣，所以整日既行程都加快左步伐。好好彩，我地係路上仲遇到台東特產 – 「焚風」，周圍環境既氣溫係15分鐘內，急升左7度，吹埋黎D風都熱辣辣。
好彩既係，颱風既大風大雨係琴日到達住宿後先開始出現。直到今朝，已經回復正常。
Day22 今朝如常出發，沿住台9線 海岸邊一直南下，今日路程縮短至36km，係因為要準備聽日既60km山路 -「南迴公路」。沿途~10km左右先有便利店補給，同埋天氣相對涼快，所以今日既36km好快既節奏就完成。
呢次環台活動會為無國界醫生籌款，希望可以身體力行，為偏遠貧困既地方，提供醫療協助。
兩個90後degree畢業，唔甘心安於現狀，唔甘心比人認為係唔識獨立，唔識照顧自己既90後，決定走出comfort zone，追尋跑步環台夢！
|
https://www.dentalzh.com/cyt/xy/550.html
|
想喺珠海鑲牙，有冇牙醫介紹？
為咗工作同家庭成日喺珠海同澳門來回跑，對珠海呢邊都算比較熟悉，我屋企人同埋我檢查牙齒都系喺呢邊一間叫做皓齒口腔嘅診所，我媽前排先喺呢度鑲牙，依家我媽冇再缺牙，笑起身都特別開心。好多朋友都話想帶自己嘅父母過來鑲牙，個個叫我介紹牙醫比佢哋認識。
呢間診所離口岸都幾近嘅，唔塞車噶話唔使十分鐘就到了。當初選擇嚟呢間診所都系因為佢比較近，點知依家就成為咗常客。同呢度嘅醫生都比較熟悉，佢哋都好負責任，冇必要做嘅治療佢哋都唔會做。我哋都有聽醫生嘅話定期檢查牙齒，佢哋仲時不時會喺wechat上邊監督我，要我好好關注老人家嘅牙齒。我媽嘅牙齒都算比較堅固嘅，所以滿足曬鑲假牙嘅條件。因為鑲假牙需要有健康嘅牙齒喺度做支撐，如果牙齒缺失太多就唔適合鑲假牙啦。我幫我媽選擇咗做全瓷牙，因為聽醫生建議全瓷牙比烤瓷牙更好，雖然價錢會貴少少，但系效果可以更加持久。
因為我媽都幾驚睇牙噶，呢度嘅醫生護士都好耐心勸佢，我媽好似一個小朋友咁，仲要人哋哄下先肯鑲牙。真系辛苦曬呢度嘅醫生護士啦，依家我媽每日都笑容燦爛，個個都替佢開心。呢個係果個診所嘅WeChat+85362169054，大家有乜問題可以咨詢下。
下一篇：喺拱北鑲牙要幾多錢？
|
https://hk.news.appledaily.com/local/daily/article/20030508/3279573
|
八方早前話捐出三千元退稅，收到多位讀者和議，於是四圍奔走，今日可說功德圓滿，因為終於有人帶頭成立基金幫助真正有需要的人。
但呢輪咁多人籌款，基金都有成五、六個，有兩個已經籌到二千萬。其中由林鄭月娥、李麗娟、羅范椒芬同陳馮富珍四位女高官率領嘅「護幼教育基金」睇嚟潛力最大，分分鐘勁過工商界嘅基金。其實原因亦不難明白。第一，公僕人強馬壯，有成十八萬人，如果平均一人捐一千大元，已經有一億八千萬，如果響應八方退稅三千，更不得了。
第二，以往好少有人會打公僕主意，都係時候由佢哋回饋社會，聊表寸心，你睇公務員事務局局長王永平咁爽手，一捐就捐十萬大元就知。
第三，老董同阿松當班公僕冇到咗好耐，亦係時候向佢哋展示吓實力，唔好以為唔出聲就好蝦啲。今次四美繞過體制以私人名義一舉贏到盡，班男人都好羞家。但反正老董做乜都慢半拍，問阿松攞錢又咁艱難，求人不如求己，咪赤膊上陣囉。
有咁多人支持，眾人契媽可能開心得滯，竟然將蒙先生講成馮先生，第一日佢口中嗰位姓馮嘅善長其實係信興嘅蒙民偉，佢的確捐出一百萬。不過，只係一半捐畀護幼，契媽又搞錯埋，算啦，冇人會怪佢。
|
https://post.shikoto.com/posts/141975
|
此合約由即日起正式生效，拍拖時間由即日起至永遠。此期間你若單方面向我提出分手而無合理既解釋，你須為我身心受到嚴重創傷而作出賠償，賠償金額到時再詳談。
a. 香港境內任何高級兼有趣既地方，如高級hotel、高級商場、私人會所、私人遊艇等等。
b. 香港境外任何高級兼浪漫既地方，法國、希臘、有極光既地方等等。
c. 嚴禁踏足貧民區，如大排檔、街市、核突商場、M記、你屋企等等。
一星期7日，每日唔可以少於24小時。
a. 同我出街，我可以遲到，但你就唔可以，因為你都知女仔出門口之前有好多野要搞嫁啦。
b. 同我出街，你要識做。見倒我熱，要即刻買凍飲比我(starbucks既coffee就ok嫁喇)，凍既話，要即刻識做攬實我。
c. Facebook status要轉為同我in a relationship，張pro pic都要係同我既合照黎。
d. 我要知道你電話個開鎖pw同所有網站既ac, pw，我有權睇你電話入面既所有野。
e. 鬧交嗰陣唔理係邊個錯都好，最後你都要向我認錯先，之後我再考慮我洗唔洗都向你認錯。如果我仲係嬲既話，你要用盡所有方法黎令我下番氣，例如: 講笑話、請食好西(最好就buffet)、下跪、扮豬等等。你要明白，我要你咁做都係為你好，因為你咁做我會更愛你。
f. 嚴禁與家屬以外既女性單獨出街。
g. 你與任何其他人既一切活動，你都一定要先向我報告並獲得我既同意先可出發。
附例: i. 不得對以上既一切感到不滿。
你我雙方都完全清楚以及明白以上既各項內容，並同意簽名作實。雙方都均需保存一份合約文本作日後參考。
|
https://hk.finance.appledaily.com/finance/daily/article/20190211/20610478
|
港股近期強勢。
今年1月港股升幅範圍廣泛，不僅指數股，其他二三線股都輕易上升，上周五港股最多跌456點，及後一度倒升，收市只跌44點，明顯有資金支持。一旦再升多個月，本欄肯定，市面上會有人指出牛市重臨。不過，高明都算係個有經歷嘅投機者，形勢一片大好時，遭到當頭棒喝，都唔知試過幾多次。
按非正式統計，升市輸錢輸得多過跌市，跌市可以直頭唔玩，升市一定會心雄、貪勝不知輸、越升越買，結果一次大調整足已重創。股票市場睇落變化莫測，實際上次次都差不多，至少有以下三大特徵，足以構成升市障礙。
一）淡友潛水：淡友一向係升市原動力，特別係過去兩年要炒嘅概念都炒到接近盡頭，高增長故事被質疑，挾淡倉成升市主要原動力。一旦挾至淡友潛水，可能已再無上升動力。例如本欄亦曾預言「標普要見個位數」，本來高明文庫內已隨時準備好無數「道指見小數位」、「DAX最恐怖歸零」等文章，一旦市況持續向下可即時刊登。但以上跟進文章仍未見街，即淡友有潛水迹象。
二）「收到風阿爺入市」：每次個市開始有上升動力時，總會有人宣稱阿爺掃緊貨，一定要跟。然後拋低幾句：「由於我知得太清楚，所以唔方便講咁白，總之堅料」。最奇怪係，上述阿爺論喺升得最好嘅2017年反而冇人講阿爺入市掃，冇人叫你跟。偏偏2018年跌市至今成日傳，越傳股價越平。今年高明已從不同途徑聽到有人聲稱阿爺掃貨，不得不防。
三）日賺百萬：升市另一特徵，就係參與者人人鬥吹大：「你唔敢贏呀？」、「同我掃兩球」、「我一日賺一球」，身邊越嚟越多人咁講，講得越興奮，伏味越濃。總之，一般升市障礙，都離不開有人同你講賺夠想畀啲你賺，大家可以重溫電影《龍咁威》，重溫咩叫「瑞士山區肺」。
|
http://msjoviworld.blogspot.com/2019_09_03_archive.html
|
就算喺越南嘅乾燥天氣，用後都能達致發光“蜜”潤肌，超級推薦！
第日起身皮膚已經ready好面對全日嘅挑戰。
能有效對抗破壞彈性蛋白嘅酶成分，更具抗皺緊緻特效。
長期使用令肌膚彈滑有致，有優化肌膚修復同再生功效。
革新瓶子設計，能夠大大減低碳足印。
香味充滿陽光氣息，帶有蜂蜜、清新同輕快嘅芳香甜味。
淡淡香味四溢，皮膚就好似塗上一層蜂蜜保護膜一樣。
令肌膚更緊緻有彈性，具備重建肌膚能力。
重點係第日起身皮膚真係好柔滑，狀態非常好。
真係要學Mr.Bee使用Guerlain，打造“蜜”潤光澤肌。
|
https://zh.hotels.com/de1658475/ri-ben-wu-dao-guan-dong-jing-ri-ben-fu-jin-de-fan-dian/
|
日本武道館位於東京千代田區，係日本為咗發揚傳統武道嘅大道場，曾經仲係1964年東京奧運會嘅柔道比賽場館添，而家不定期會有演唱會、動漫畫展同各種表演活動睇，絕對係你東京旅遊好去處！
附近有東京著名嘅國立近代美術館，館內收藏咗從20世紀初直到現代嘅繪畫、雕刻、水彩畫、素描、版畫、照片等約9000件美術作品。幾乎將日本所有近代藝術作品都囊括其中，非常難得。日本武道館附近必去旅遊景點皇居，係日本天皇居住嘅地方，一般只有喺每年1月2日同天皇誕辰先開放參觀，平時想參觀都仲要上網預約申請，認真神秘！不過你都可以去附近嘅北之丸公園同皇居東御苑參觀，景色都相當迷人。仲有千島淵，係皇居西北邊嘅一條護城河，喺春季係東京賞櫻嘅名所之一。而大部分時間，你都可以喺河上撐船仔飽覽岸上景色。
位於千代田區有一間非常出名嘅咖喱店「まんてん（manten）」，係公認嘅東京最好食咖喱店，排名前10名，絕對係必食之選！位於東京車站一番街內就有一間人氣沾麺店，佢哋嘅冰鎮過嘅沾麺加上秘製站麵醬，口味零舍獨特。
秋葉原電器街係日本非常出名嘅購物街，各種動漫同3C電器產品都可以喺呢度買到。 而東京車站一番街有好多東京車站限定商品出售，小花香蕉蛋糕就係其中一種。
坐地鐵東西線、半藏門線或者係都營新宿線喺「九段下站」落車即可；或者坐JR中央線喺「飯田橋站」落車，再步行即可到到。
去東京自由行訂酒店，Hotels.com 香港酒店網是你的首選，查看及下載2018最新 Hotels.com 酒店優惠代碼 ！
去日本武道館附近玩嘅遊客， 一般都會選擇喺附近車站嘅酒店住宿，如東京站、水道橋站、市谷站同神田站等，除咗交通方便，車站附近一般都會有商店街同各種美食店，滿足曬食住行嘅需求。日本武道館附近有唔少酒店，其中以下幾間酒店比較受歡迎，絕對係唔錯嘅選擇！
日本武道館位於日本，鄰近嘅札幌、橫濱同埋福岡都有唔少地方值得遊覽，嚟到不妨考慮下順道去埋附近嘅城市觀光啊！
|
https://holiday.presslogic.com/article/110234/%E7%A5%9E%E7%A7%98%E6%9D%91%E8%90%BD-%E7%B2%89%E5%B6%BA%E9%9A%B1%E7%A7%98%E5%A3%81%E7%95%AB%E6%9D%91%E6%89%93%E5%8D%A1-%E5%AF%A7%E9%9D%9C%E8%80%8C%E9%81%A0%E9%9B%A2%E7%85%A9%E5%9B%82%E5%98%85%E5%B0%8F%E6%9D%91-%E5%81%87%E6%97%A5%E8%BC%95%E9%AC%86%E9%81%8A%E6%AF%9B%E6%AF%9B%E8%8D%89%E7%94%B0
|
喺香港人多車多嘅地方，度度都好吵雜，但原來都有遠離煩囂嘅世外桃源，係可以俾大家喘一口氣嘅地方！
粉嶺雖然係屬於偏遠嘅地方，但正正就係因為咁，可以為大家帶嚟寧靜而又神秘嘅休息地！
而鍾意影靚相嘅大家，可以嚟尋訪下呢條壁畫小村莊，陳舊嘅房屋同七彩繽紛嘅壁畫，會感受到簡單嘅美好！
呢條小村其實喺2012年嘅發展計劃入面，差啲要面臨遷拆嘅危機！但係好彩村民合力保衛家園，亦吸引左一班義工幫忙，一齊為村莊增添色彩！
一入村會見到小木牌指示入村，長長嘅圍牆、地下、枱、櫈都變左鮮豔嘅藝術品！而呢啲壁畫，其實都反映左部份村呢嘅生活，其中一幅小精靈壁畫仲係法國藝術家Sautel Cargo為呢度而畫嘅，打卡之餘都好值得細細欣賞！
而入到村入面，會見到一棵掛滿木造揮春嘅大樹，借呢啲木牌向樹許願，同棵許願樹打卡都唔錯嫁！
呢個壁畫村附近，原來仲有個迷人毛毛草田！
呢片大白茅田配埋夕陽會變得金黃一片，十分壯麗！大家嚟欣賞同時，都要記得帶走自己嘅垃圾，唔好踏上原好嘅草地，以免傷害大白茅生長！
|
https://www.weekendhk.com/649297/lifestyle/%E4%BB%BB%E9%A3%9F%E6%B5%B7%E9%AE%AE-%E4%BB%BB%E9%A3%9F%E4%BD%90%E8%B3%80%E5%92%8C%E7%89%9B-%E7%81%AB%E9%8D%8B/
|
揀日式 火鍋 放題，你通常一定會問：食材係咪又靚又新鮮？回唔回到本㗎？如果話俾你知佐賀黑毛和牛、蠔、帶子、蝦等新鮮海鮮都係無限添食，你點睇？
有別於坊間好多日式 火鍋 放題，牛摩會不計成本推出高質 火鍋 靚料。喺香港日本料理店食到佐賀黑毛和牛當然好常見，但喺日式 火鍋 放題店可以任食呢款靚牛，真係幾大膽，喺牛摩柯打指定放題套餐就可以任食，我Dining娜都好佩服！
佢哋嘅特選佐賀黑毛和牛，仲巴閉到得到佐賀政府頒發證書，確定牛摩係認可餐廳供應佢哋嘅和牛，每塊牛食落肚都有保證。和牛上枱，就見到均勻、豐腴嘅油花，靚牛配Sukiyaki或清湯，令牛肉嘅鮮香好突出，焯至剛熟，肉質軟腍，yummy！香港人好鍾意食海鮮，惠顧指定套餐都可以無限任添海鮮，例如蠔、帶子、蝦、青口，性價比好高！
油花豐腴均勻，在湯底拖一拖就食得，非常軟腍，最重要係可以任食，坊間嘅 火鍋 放題非常少見。
牛摩供應嘅佐賀特選黑毛和牛，仲有佐賀政府頒發證書，好威水！
一般放題多數任食蔬菜、烏冬呢啲大路配料，但係牛摩竟然可以任食海鮮，性價比高。
牛摩不時推出期間限定 火鍋 湯底同配料，令食客保持新鮮感，又可以食到時令嘢，今期就有和風豆乳蜆湯，同埋可以升級享受鹿兒島雞肉同美國黑豚肉（只要惠顧90分鐘指定放題套餐，4位以下就送1碟），估計呢個拼盤都要幾十蚊，依家送俾你食，真係幾抵！
雖然係升級加送，但堅持用優質靚食材。食客惠顧90分鐘指定放題，4位以下即送1碟（如此類推，此限定至3月底止）。
師傅嚴選靚大豆同蜆肉親自熬製，豆香濃郁，又食到鮮甜蜆肉味。
荃灣旗艦店去年底先開業，特設2個70吋大螢幕，夜晚可以睇足球賽事，邊食邊睇波感覺一流。呢度仲可以包場開party，客人自備影片仲可以喺螢幕播放，坊間日式放題店真係未見過。
荃灣旗艦店特設2個大螢幕，邊食邊睇波，雙重享受；包場仲可以播放自備嘅影片。
牛摩全線都有自助餐區（火鍋配料、熟食）、甜品區、飲品區，不過款式就以荃灣旗艦店同馬鞍山店比較多。熟食有雞燒翼、串燒、海鮮等等；甜品有北海道低脂乳酪、macarons、cupcakes、芒果布甸等等，仲會不時轉款；飲品除咗汽水、綠茶、檸茶、麒麟啤酒之外，仲有芒果沙冰、蘋果沙冰、咖啡。真係要留番另1個胃食熟食同甜品呀！
北海道低脂乳酪，有好多toppings俾你任添。
芒果布甸、蛋糕賣相精緻。
熟食都有好多款式選擇。
|
https://www.gameover.com.hk/news/category/media-news/concert/page/4
|
話咁快初音已經離開咗我哋一個月‥‥‥我講緊距離上次香港演唱會喳！不過我估你仲有繼續煲隻《初音未來 -Project Diva- f》嘅！今日開始PlayStation Store有新追加內容下載，入面有齊3個當紅角色「亞北ネル(Neru Akita)」、「弱音ハク(Haku Yowane)」同埋「重音テト(Teto Kasane)」，比你喺節拍遊戲、房間同埋編輯模式中使用，香港售價HK$68，而家睇住片先，收工/放學快啲趕返屋企開機打啦！
日本人真係好聰明，聰明在佢哋知道如果搵真人扮明美、一条輝、福卡，就算天皇級數演員都隨時俾你哋Hi佢Auntie。所以，呢個音樂劇嘅故事定喺2062年，即係《Macross Frontier》三年之後嘅Macross 29上面發生……呢段官方片段中可以睇到有娘娘Logo，而班友啲造型扮相為超時空迷帶嚟都幾大震撼，好彩，聽到〈我的男朋友是飛機師〉，都叫得啖笑。
Clarion呢部01DRIVE ZP1真係可以話極樣衰嚟形容，正數真係提唔起興趣買，不過我話你知，佢身擁最高新科技你信唔信！佢最強之處，係擁有數碼喇叭！好處係數碼音效直出喇叭，中間再唔使經放大器的模擬轉換，從而減省了電源的消耗，所以佢好大聲咁話你知，佢可以完全由太陽能驅動。
有片有歌聽！ 初音香港演唱會舞台續報！
噚晚出咗現場實況，今朝終於收到舞台相片同影片！日晚兩場演唱會吸引咗超過五千名歌迷同超過五千支熒光棒入場，唔得閒或者屋企人唔俾去嘅，係咪覺得周身痕？以下有一條現場影片，原曲〈みくみくにしてあげる〉兩分幾鐘，聽歌之餘仲可以感受到現場熱烈氣氛，有去嘅都要回味吓啦！
今日(2日)初音未來第一次嚟香港開演唱會，開晏晝同夜晚兩場，近飛企位，遠飛坐位，計我話就梗係企就開心啲啦！場內唔俾影相，舞台相片要等官方發放，應該聽日有喇！留意續報啦！好，講番今晚花絮先，未入場已經見到綠色閃燈，因為有好多叔嬸拎住熒光棒兜售，喂！乜咁醒多數都係賣綠色嘅？仲有個啲熒光棒上面寫住初音未來o架！PS Vita喺門口擺咗個試玩攤位，仲有Tiffie又扮初音……
之前報導過將會喺12 月20日推出，名為《AKB1/153 恋愛総選挙》嘅PSP/PS Vita新遊戲，AKB fans點忍倒手？啱啱Fami通仲發大量新相同新情報引你！嘩，個個成員都嘟晒嘴仔想錫我、仲有水著DVD劇照，大島優子著婚紗嘅唇印wallpaper‥‥‥好啦好啦，我投降啦，我會儲錢買超豪華限定版o架啦！補充，隨戲附送嘅大量DVD將會超過1000分鐘，至於跟套裝送嘅10張泳裝相，照舊係隨機抽，睇嚟又要去信和補購嘞！
遊戲已經出咗，但初音熱潮仲未減弱，最新動作係同Google+合作，成立專頁搞「Miku Creator’s Project on Google+」活動，廣邀鐘意初音嘅創作者，一齊交流吓創作心得，仲可以睇埋新出嘅59秒短片估吓邊個係創作者，好鬼學術性。之於有玩開初音嘅，都應該記得入面有首由八王子P創作嘅《Weekender Girls》，呢位知名初音VOCALOID創作者，最新單曲fake doll亦成為今次企劃嘅主題曲。 不過話時話，你個Google+無開幾耐？
Sony超重低音XB耳機 幾百蚊平入手！
天氣差唔多熱完，又係時候換隻大耳仔聽歌，SONY新推XB系列耳機，一句！係專玩重低嘢！最重要係價錢唔貴！XB900、XB600、XB400，價位只係$420、$680、$1,280，而且賣相相當骨子，有人重金屬感，戴上頭、真係睇唔出係平嘢囉！絕對凶到人！
仲有一日喳！倒數倒數！講緊係聽日推出嘅PS Vita遊戲《初音未來PROJECT-Diva-f》，官方剛剛公佈今集新追加可以幫初音轉造型嘅功能，頭、面、身、甚至背部都有得變身，貓耳呢啲可愛嘢一定唔少得，仲有得整條尾比佢，同埋加個蝴蝶或者噹噹喺身，不過最驚喜(!)係有埋多款眼鏡造型比埋你揀，啱晒熱愛眼鏡孃嘅粉絲。同埋仲有3首新曲公佈，包括「どういうことなの！？」「モノクロ∞ブルースカイ」同埋「眼鏡（MEGANE）」，係，又係眼鏡，真係超萌！
星期四都幾大件事，因為係30號，初音未來隻PS Vita遊戲《初音未來-Project Diva-f》正式推出！唔少人為咗隻遊戲出機就梗o架喇，不過緊張嘅唔只香港fans，日本嗰班都昅到實一實。喺發售前一晚，SCE官方就會喺橫演市象鼻公園搞個「夏の終わりの39祭り」活動，仲話係水上舞台又水又光又有歌，勁過水母間咁話！而Niconico動畫就會全程直播！另外，31日星期五，為慶祝初音5歲生日，仲會有三場初音喺之前搞嘅演唱會一口氣播放，兩場免費睇！嘩！我使唔使準備啲咩生日禮物呢？
今日(25日)我專程去到又熱又逼嘅旺角行人專用區，就係為咗拍饅頭跳舞，拎出相機拍片時，我覺得自己「龍」味同「兵」味都好濃郁……我當時自我形象好低落，仲搞到滿頭大汗，唔敢正眼望人，我知，側邊啲MK仔女梗係覺得我特登拍段片返屋企自己嘆o格，我仲隱約聽到後面有女仔聲話：「o依！你睇嗰個死仔，低炒人哋喎！變態o架！」唔緊要，人哋誤解我唔緊要！因為我知道自己今日係為咗大棚唔得閒又或者有女友喺隔籬、去唔到捧場嘅網友服務，如果你哋睇晒以下條片，我嘅犧牲又算啲咩？吼呀呀呀呀！
虛擬偶像歌手「初音未來」誕生5周年，宣傳活動真係浪接浪，今次仲要係一個大浪冚埋嚟，因為名為「39’s CARAVAN」嘅一連串初音活動將會喺日本橫濱、池袋等地區展開，除咗有遊戲發售前夜祭，仲有夏祭初音煙花活動同埋喺水上舞台演唱表演、仲有TOYOTA AMLUX痛車展示、animate café主題餐廳活動等等，嘩，初音迷8月份真係忙過返學呀！
PS Vita初音機同埋遊戲「初音未來-Project DIVA- f」8月30日推出，為宣傳呢隻音樂遊戲，官方最新搵嚟初音原唱聲優藤田咲，率領150人一齊喺神奈川載歌載舞拍宣傳片，全部人一齊fing晒手跳初音舞，好壯觀！
0依家出「麻」嘅公司唔多，但出親都必定係精品，Panasonic將推出65″ Plasma──TH-65PB1，最強係加入新開發E-PEN──觸控筆技術，所以你絕對可以喺個芒面寫大字！最衰唔係新年吖，如果唔係一定叫阿囡送四個大字畀大家，恭喜發財！Like唔Like先？
|
Subsets and Splits
No community queries yet
The top public SQL queries from the community will appear here once available.